
Prolog 


Case Brannigam urma să se însoare. Erau mulţi 
oameni care nu puteau să creadă așa ceva. Îi era greu să 
creadă chiar și lui însuși. 

Aromele tropicale și sunetele exotice din Cancun 
pătrunzând prin ferestrele deschise ale micuţei camere de 
motel adăugau un plus de farmec zilei. Case începu să 
fluiere în timp ce își aranja nodul de la cravată. La naiba, 
dar se simţea bine. Auzind râsete și o conversaţie în 
șoaptă, își dădu seama că pe lângă camera lui treceau cel 
puțin două persoane probabil unul dintre cuplurile din 
zonă. ÎI cuprinse o dorință nestăpânită să fugă la fereastră 
și să-i invite la nunta lui, care urma să aibă loc în mai 
puțin de jumătate de oră. Deşi urma să fie o nuntă 
restrânsă, doar cu cei doi miri, un ofiţer al stării civile şi 
un martor angajat, Case şi-a dat deodată seama că și-ar 
dori o nuntă tradiţională. Lumânări şi ornamente, flori, 

familie și prieteni. Florărese, chelneri în frac, invitaţi în 
ținută de gală și un unchi ametit care să ţină un toast. 
Traditie ceva ce Case nu avusese niciodată în educaţia sa. 
Cina la care a tânjit întotdeauna cu înverșunare. Acum, la 
vârsta de 35 de ani, el voia să recupereze ceea ce îi lipsise 
până acum. El va avea o viață normală. Sotie, copii, o casă, 
o grădină. Un câine, poate doi. Mese de duminică. Liga 
Juniorilor, spectacole școlare, excursii cu copiii. 

Ar fi o schimbare frumoasă să doarmă în pădure, fără 
să se întrebe dacă este cineva acolo care să-l urmărească. 
Cu cravata aranjată i-a luat doar o clipă să-și verifice ţinuta 
în oglindă. Părul său negru, de obicei dezordonat, acum 
era pieptănat cu grijă. Faţa lui, ușor pătrată, era proaspăt 
bărbierită, scoțând în evidenţă adâncitura din bărbie. 
Costumul negru era proaspăt călcat, fără nici o scamă, iar 
cămașa albă, imaculată. Existau oameni cărora le-ar fi luat 
timp să-l recunoască, gândi el chicotind. Oameni pe care 
spera să nu-i mai vadă niciodată. Mulţumit de ţinuta sa se 
întoarse către pat, unde era certificatul de căsătorie și o 
cutie mică în care era un inel simplu de aur. Le strecură 
pe amândouă în buzunarul interior al hainei. Cu prima 
ocazie o să cumpere un diamant pentru inel, aşa cum își 
promisese. Sau prefera Maddie un smarald, sau poate un 
rubin? 

Cunoscând-o doar de două săptămâni, mai erau câteva 
lucruri pe care trebuia să le afle despre ea. Două 
săptămâni. Râse uşor și scutură din cap. Cine ar fi crezut? 
El venise la Cancun să se odihnească şi să se adune, să ia 

niște decizii importante în legătură cu viitorul său. Era 
epuizat şi obosit după atâţia ani în serviciul guvernului. 
Și atunci a întâlnit-o pe Maddie. Drăguţa de Maddie 
Carmichael. Şi deodată totul a devenit limpede. Acum 
ştia că de ceea ce avea nevoie era o femeie. O parteneră. 
Brate delicate, un zâmbet plăcut, o inimă caldă. Toate 
aceste lucruri pline de viaţă le-a disprețuit atât de tare în 
tinereţea lui nesăbuită! A știut în mai puţin de câteva ore 
că Maddie va fi soţia lui perfectă în „Viaţa Normală” pe 
care şi-o imagina pentru el însuși. O fată dintr-un oraș 
mic, cu rădăcini adânci în familie și în comunitate. 
Drăguţă din toate punctele de vedere, fata din spatele 
ușii alăturate, dulce din fire, poate puţin naivă. Ea a 
recunoscut că îi place să gătească — era chiar proprietara 
unui mic restaurant alături de tatăl ei, acasă în 
Mississippi. Iubea copiii. Hobbiurile ei erau cusutul și 
pictatul cu acuarele. N-ar fi putut găsi o mireasă mai 
potrivită nici dacă și-ar fi creat-o singur. Case abordase 
cucerirea lui Maddie cu aceeași intensitate şi dăruire 
care l-au făcut atât de respectat și plin de succes în cari- 
era sa. 

S-a îndrăgostit de ea, a flatat-o, a curtat-o cu roman- 
tism. Intentionat a tinut-o în starea aceasta de euforie 
încât ea deși era o persoană precaută a fost de acord să 
se mărite cu un om pe care-l cunoștea atât de puţin. El 
i-a promis luna de pe cer și a făcut tot ce s-a putut ca să 
i-o ofere. Luna era cel mai mic lucru pe care îl merita ea 
pentru că-l salvase dintr-o viaţă atât de anostă și o 

amară singurătate. Îşi mai privi o dată ceasul. Mai 
rămăsese o jumătate de oră. O jumătate de oră de celi- 
bat. O jumătate de oră de singurătate. O serie de lovi- 
turi rapide și insistente în ușa camerei de motel îl 
făcură să privească întrebător. Cine ar putea fi? Cu 
Maddie trebuia să se întâlnească în biroul ofițerului 
stării civile. Nu aștepta pe nimeni altcineva. Traversă 
camera și deschise ușa, și bombănind o înjurătură 
încercă s-o închidă din nou. O mână subţire şi fină 
apăru de după ușă. 

— Trebuie să vorbesc cu tine, insistă roșcata înaltă de 
pe coridor, cu o voce răgușită pe care Case o cunoștea 
prea bine. 

— Pleacă, Jade. Sunt ocupat. 

— Haide, lasă-mă să intru. E important. 

— La naiba! Mă însor într-o jumătate de oră. 

Ochii de smarald al lui Jade erau plini de înțelegere. El 
n-o văzuse niciodată privindu-l în felul acesta. Nu-i plăcu 
să vadă în ochii ei emotia. 

— Mi-e teamă că va trebui să amâni, spuse ea repede. 

Case își scutură capul, deși o senzaţie neplăcută îl 
cuprinsese. 

— Nici gând. 

Jade își întinse înăuntru jacheta de la frumosul său cos- 
tum verde închis. 

— Am aici ceva care te va convinge, spuse ea cu o voce 
atent stăpânită, care îl făcu pe Case să înțepenească. 

— Oh, la naiba, Maddie. Îmi pare atât de rău. 

Maddie își verifică ceasul pentru a zecea oară în 
ultimele douăzeci de minute, conştientă că devenea 
demnă de milă, sub privirile ofițerului stării civile și a 
nevestei acestuia din partea cealaltă a biroului. 

Case întârziase peste douăzeci de minute. Ceremonia 
trebuia se fie gata până acum. Trebuiau să fie deja 
căsătoriţi. Deci unde era? 

— Doriţi să sunati din nou la hotel, domnişoară 
Carmichael? întrebă ofiţerul stării civile cu un uşor accent 
englezesc. Maddie zâmbi şi clătină din cap. Deja îl sunase 
pe Case de două ori. Nu răspunsese nimeni. 

— Sunt sigură că e pe drum, spuse ea cu o încredere ce scădea 
rapid. 

— Evident că a fost reţinut. Din cauza traficului, poate. 

Domnul și doamna Ruiz aprobară politicos, deși 
Maddie putea să vadă îndoiala în ochii lor negri. Realiză 
că ei credeau că fusese trasă pe sfoară. 

Oh, Doamne, dacă aveau dreptate? Își strânse degetele, 
obrajii palizi începură să i se încălzească, de rușine. Ce 
căuta ea acolo? se întrebă într-o răbufnire de panică. Cum 
s-a putut lăsa prinsă în această dureroasă și stranie 
situație? Ea venise la Cancun doar pentru vacanță o 
vacanță câștigată la un concurs de la magazin ca acum să 
plângă. Plecase din Mississippi cu speranţa că o să se 
odihnească poate chiar să se distreze puţin. Nu se aştepta 


10 SUSAN DOYLE 


să se implice într-o relație romantică de vacanţă şi cu 
siguranță nu plănuia să se mărite cu un bărbat întâlnit 
întâmplător pe plajă! O scurtă bătaie în ușă îi tăie respi- 
raţia și o făcu să se întoarcă: 

— Case? Dar Maddie recunoscu imediat femeia fru- 
moasă care intra în cameră: Carmelita? întrebă surprinsă. 
Ce faci aici? 

Carmelita era angajată la motelul unde stăteau 
Maddie şi Case . Maddie fusese fermecată de zâmbetul 
dulce al tinerei şi de felul ei de a fi, și începuse s-o con- 
sidere pe Carmelita o prietenă, una de care avea atâta 
nevoie când s-a îndrăgostit de un străin. Dorinţa de a 
vorbi cu altă femeie o făcuse pe Maddie să-i 
destăinuiască acesteia toată situaţia în care se afla. 
Carmelita era destul de tânără și romantică pentru a fi 
fascinată de frumoasa poveste de dragoste la care era 
martoră. Ea chiar îi dăduse lui Maddie o batistă brodată 
care să-i poarte noroc în timpul ceremoniei. Carmelita 
nu mai zâmbea. Ochii ei mari şi negri erau plini de com- 
pasiune. 

— Am un bilet pentru tine, spuse ea scurt. 

Maddie se uită la bucata de hârtie, cuprinsă de un fior 
rece. Într-un fel îi ştia conţinutul. 

— Nu vine, nu-i așa? şopti ea. 

Carmelita clătină din cap. 

— A trebuit să plece. Citește biletul. 

Felul în care Carmelita o privea o făcu pe Maddie să se 
cutremure. 

— Când a plecat? 

— Nu de mult. Ei... el părea să fie foarte grăbit, 
răspunse fata cu mare grijă, reformulând repede 
propoziția. Dar Maddie şi-a dat seama. 

— Ei? repetă ea. Nu a plecat singur? 

Cumpănind între sinceritate şi compasiune Carmelita 
dădu din cap. 

— Nu, a plecat cu o femeie. 

— O femeie? Maddie îşi apăsă cu mâna stomacul. 

— Da. Era înaltă, foarte drăguță, și avea părul roșcat. 
Poate era sora lui, sugeră Carmelita, fără să știe că, 
Maddie aflase de la Case că nu are familie, că nu are pe 
nimeni. 

— Probabil că era o urgență acasă? Citește biletul, 
Maddie! repetă ea întinzându-i-l insistent. 

Mâna lui Maddie tremura când în sfârșit îl luă. Îl 
deschise cu grijă, de parcă i-ar fi putut exploda în faţă. 
„Maddie, îmi pare rău. A apărut ceva urgent și am fost 
nevoit să plec. Nunta trebuie amânată. Du-te acasă și 
aşteaptă-mă. O să te sun imediat cum pot. Case” 

Ceva a murit în Maddie și altceva a apărut în loc, născut din 
durere și supărare. Maddie Carmichael nu va mai fi niciodată 
aceeași. 


Capitolul 1 


Indicaţiile cam incoerente pe care Case le-a obținut de 
la băiatul stângaci de la Biroul de Informaţii s-au dovedit 
a fi mai bune decât se așteptase. După cum i s-a spus, o 
luă la stânga la al treilea și ultimul semafor al orășelului 
Mitchel's Fork, din Mississippi şi descoperi că ajunsese la 
destinaţie. Opri într-o parcare neașteptat de aglomerată, 
stinse farurile și suspină adânc. 

I-a luat al naibii de mult să ajungă aici. 

O firmă mare indica restaurantul „Mike și Maddie”. 
Văzând numele lui Maddie, Case își mai lărgi nodul cra- 
vatei, căci simţi deodată că îl strângea prea tare. 

Ciudat cât de clar îi vedea chipul în imaginaţia sa, după 
atâtea luni. Era de parcă o văzuse în urmă cu câteva 
minute. Faţa ei dulce și ovală, încadrată de un păr șaten 
deschis și lung. Un șaten-deschis către gri, cum și-l 
descrisese ea cu o mişcare a nasului ei mic, dar lui Case îi 
plăcuse strălucirea și aroma delicată a părului ce trecea de 

umeri. Gura ei era moale, cu buze cărnoase, de obicei 
nerujate, căci recunoscuse că avea o tendință să-și 
mănânce rujul. Pe el nu-l deranjase lucrul acesta, nicio- 
dată nu fusese impresionat de un chip foarte machiat. 
Frumuseţea naturală a lui Maddie l-a atras din primul 
moment în care a văzut-o. 

Ochii erau cea mai frumoasă trăsătură a chipului ei. 
Erau de un albastru-violet, parţial ascunși de ochelarii 
folosiți pentru miopie. Case putea să-și amintească încă, 
cum își ţinuse respirația când dăduse la o parte ochelarii 
pentru a o săruta pentru prima dată, și privirea lui putuse 
cuprinde cu claritate acei ochi minunaţi. Avusese acea 
satisfacție posesivă necaracteristică lui, că puţini erau 
aceia care puteau să se uite direct în ochii lui Maddie. 

Era scundă aproape cu 30 cm mai scundă decât el care 
avea 1,82 m — şi mai degrabă ușor plinuţă decât cu o talie 
de manechin. Case considera că ea arăta numai bine. De 
fapt, fusese nerăbdător să cunoască în intimitate rotun- 
jimile ei delicate. 

Avusese destul timp să regrete cavalerismul său atipic 
de a nu se culca cu ea la prima ocazie care se ivise. 

Ferrari-ul său lucios și mare nu era la locul lui printre 
camioane și celelalte vehiculele care se îngrămădeau în 
parcare. El se încruntă gânditor, întrebându-se dacă n-ar 
fi mai bine să-l schimbe cu un Jeep sau un Bronco. Căci 
el voia să se încadreze în peisajul de acolo. 

Întinse mâna spre ușă și tresări când își scoase piciorul 
stâng din mașină. Trebuia să-și facă curaj în timp ce ieșea 
afară. Nu putea să-și scoată piciorul așa, fără să-și lege 

șireturile. Erau doar două săptămâni de când aruncase 
blestematele de cârje. Doctorii îi spuseseră că fusese al 
naibi de norocos că mai putea merge. 

Ciudat cât de speriat era. De ar fi dat buzna într-o 
încăpere plină de vânzători de droguri tot ar fi avut mai 
multă încredere decât acum. 

Își drese glasul, își trecu mâna prin părul de curând 
aranjat și îşi verifică rapid ţinuta. Costumul său negru în 
care urma să se căsătorească îi era cam larg. Recăpătase 
doar două kilograme și jumătate din cele șapte pierdute 
în ultimele șase luni. Faţa lui arăta mai sfrijită decât fusese 
și ochii îi erau încercănaţi. Șchiopăta acum şi câteva cica- 
trice noi și urâte se adăugaseră la cele vechi împrăștiate 
pe trupul său timp de 35 de ani. 

Spera ca Maddie să nu se sperie de aceste schimbări, 
deși probabil că inima ei tandră se va înmuia de milă. În 
acel moment nu i-ar fi stricat puţin praf de pușcă — și nu 
s-ar fi dat înapoi să folosească mila ei pentru a-l primi 
înapoi. 

Străbătuse prea mult drum ca să renunţe la visul lui 
acum. 

Își îndreptă umerii şi porni șchiopătând spre restau- 
rant, cu hotărâre. Case Brannigan era în misiune. Și, așa 
cum au dovedit-o faptele recente, rareori dădea greș când 
își punea ceva în minte. 

Restaurantul era specializat în mâncăruri de casă. 
Pentru a fi în ton cu meniul, decorul încăperii era 
rural. O verandă lungă era plină de un rând de balan- 
soare de lemn foarte mari, pe care se afla discret sem- 

nul „de vânzare”, iar ușile duble erau dintr-un lemn 
mâncat de vreme. Holul fusese proiectat să semene cu 
un magazin rural, cu o gamă de produse demodate 
pentru vânzare: cărţi de bucate, acadele, jucării simple, 
obiecte țărănești de decor, chiar şi borcane cu miere și 
gem. 

Localul era aglomerat în această după-amiază de 
duminică, mulţi dintre clienţi fiind îmbrăcaţi în ceea ce 
păreau să fie cele mai bune haine, ceea ce-l făcea pe Case 
să creadă că aici obișnuiau ei să tragă după ce veneau de 
la biserică. 

Case căuta prin mulţime chipul lui Maddie. Nu o văzu 
dar își spuse să fie calm. Instinctele lui, care rareori 
dădeau greș, îi spuneau că ea era acolo. 

O femeie groaznic de slabă și jenant de înaltă, într-o 
rochie albastră din dril cu un șorț roșu cu model privea 
peste lume de la biroul de recepţie către principala sală 
de mese. 

— Mâncaţi singur? îl întrebă cu un accent rural din 
Mississippi, cu care se obișnuise de când sosise în acest 
stat, dimineaţa. 

— Da, răspunse el, deși spera că nu va fi singur pentru 
mult timp. Puteţi să-mi spuneţi unde aș putea-o găsi... 

Întrebarea sa fu întreruptă de un fluierat rapid și 
ascuţit. 

— Masa patru-i gata, Hazel, strigă un tânăr de undeva 
din spatele femeii. 

Hazel făcu cu mâna în semn de confirmare, aruncă o 
privire la carnețelul mâzgălit și strigă: 

— Anderson-ilor, masa vă e gata. Şi apoi privi spre Case. Numele? 

Un pic tulburat de forfota familiară a locului, Case 
răspunse: 

— Brann... 

Fu întrerupt din nou, de data aceasta de un bărbat în 
pantaloni din poliester largi și fără curea, și într-o cămașă 
albă pătată cu mâncare. 

— Cotletele de porc au fost cam arse azi, Hazel, se 
plânse el în timp ce trecea pe lângă familia cu cinci mem- 
bri care se îndrepta spre masa patru. Spune-i lui Mike să 
fie mai atent, căci o să mă piardă de client. 

— Leon, ne ameninţi de cinci ani că n-o să mai mănânci 
aici, îi răspunse Hazel, evident nepăsătoare. Ştii al naibii 
de bine că n-o să găsești mâncare mai bună în partea asta 
a statului. Așa că lasă prosteala și dă-i drumu”. 

Bărbatul îşi îndesă o șapcă ponosită pe părul castaniu 
și subțire. 

— Pe săptămâna viitoare, mormăi el pornind spre 
ieşire. Și sper ca mâncarea să fie mai bună atunci. 

Hazel dădu ironic din capul acoperit de păr sur și mur- 
mură pentru sine: 

— Dacă i-ar plăcea mâncarea mai mult, ar exploda. Privi 
iarăși la Case, de parcă era surprinsă să-l vadă încă stând 
acolo. Cum spuneaţi că vă numiţi? 

— Brannigam, răspunse el, o caut pe... 

O blondă cu un teanc de meniuri învelite în plastic pe 
care le balansa cu precauţie ieși în grabă din sala de mese. 
Cu spatele la Case, aruncă meniurile pe grătarul de lemn 
atașat la una din părţile biroului de recepție. Case suspină 

și se dădu la o parte, observând în treacăt că blonda era 
tânără și subțire și că drilul albastru și șortul roşu cu 
model i se potriveau mai bine decât lui Hazel. 

— Câţi așteaptă? o întrebă pe Hazel. 

Case înţepeni când auzi glasul femeii. Se încruntă și o 
privi mai îndeaproape. Nu putea fi... 

— Două mese de două persoane și una pentru o fami- 
lie de şase. A, și bărbatul acesta, spuse uitându-se la Case 
ca şi cum şi-ar cerut scuze. Încă o dată, cum vă numiţi? 

Blonda privi în jur şi îngheță. Ea şi el spuseră în același 
timp: 

— Brannigan. 

— Brannigan! 

Conștient că îi pronunțase numele cu un ton 
asemănător cu ura, Case se holba aproape șocat la femeia 
din faţa lui. 

— Maddie? 

Ce naiba își făcuse la păr? 

Fostele bucle lungi și şatene fuseseră tunse până la 
guler și își făcuse șuviţe aurii. Purta părul pe spate, 
înfoiat și un pic zbârlit, de parcă îl pieptănase cu 
degetele ei sau ale altcuiva. Nu mai purta ochelari, 
expunându-și ochii ei mari, de un albastru-violet care 
erau scoși în evidenţă de niște gene lungi, accentuate cu 
măiestrie. Gura ei tandră era vopsită cu un roz-închis și 
nu-și mâncase rujul. 

Rochia din dril, cu mâneci scurte, avea un decolteu 
mic, dar fusta era destul de scurtă pentru a scoate la 
iveală prea mult din picioarele ei frumoase. El o văzuse 

numai în haine decente, chiar excesiv de modeste. Ca și 
Case, ea mai slăbise dar el nu avea nici un motiv să 
creadă că slăbirea ei era din cauza unei sănătăţi șubrede. 
De fapt arăta în formă, aranjată şi bronzată arăta 
nemaipomenit. 

Și Case nu era deloc sigur că era de acord. 

— Maddie? întrebă el din nou, în timp ce ea continua să 
se holbeze la el. 

Chipul ei, care pălise la vederea lui, deodată se înroși. 
Case zâmbi ușor ca răspuns la roșeaţa ei. Desigur, era sur- 
prinsă să-l vadă. Iar el n-o învinovăţea. 

Și apoi și-a dat seama că roșul în obraji pe care arogant 
îl atribuise unei plăceri jenate, fusese un semn al unei 
furii care se aprindea. Ochii ei scânteiară, bărbia se ridica, 
trupul subțirel se îndreptă, pumnii ei se încleștară. 

— leşi afară! spuse ea. 

Îi căzuse faţa. Nu se așteptase ca ea să se arunce în 
braţele lui ei bine, poate se aștepta dar cu siguranţă el nu 
auzise bine. Cu siguranţă ea nu-i spusese adineauri să iasă 
afară din restaurant. 

Întinse o mână spre ea. 

— Maddie, eu sunt, spuse el prostește, deși ea-i pro- 
nunţase deja numele, Case. 

— leşi afară! spuse ea, mai tare de data aceasta, 
făcându-i pe câţiva indivizi din apropiere să se uite 
curioși. 

— leşi afară! 

— Ce na... Nu putea să creadă. Nu putea să fie ea 
femeia pe care o întâlnise la Cancun în urmă șase luni. 

Femeia dulce și sfioasă care-i răspunsese atât de tandru, 
care-l lăsase s-o strângă în braţe și după o zi de logodnă 
acceptase cererea în căsătorie. 

Era posibil ca Maddie să aibă o soră geamănă mai puţin 
prietenoasă. 

— Maddie? întrebă el din nou, nesigur. 

— Maddie? Un bărbat cu o privire preocupată, cu ochi 
de un albastru spălăcit și cu un păr subţire șaten- 
deschis, cum fusese cel al lui Maddie odată, intră în sala 
de mese. 

— Ce se întâmplă acolo? 

Hazel își drese glasul. 

— Domnul vrea o masă, ecplică ea. Maddie... ă... l-a 
rugat să plece. 

— Nu mai avem locuri, spuse Maddie, privirea ei 
susținând-o pe a lui Case cu o lucire aspră. Nu mai sunt 
mese libere. Va trebui să meargă în altă parte să mănânce. 
Undeva în alt stat, de preferat. 

Hazel se înecă. 

Bărbatul, pe care Case îl bănuia a fi tatăl lui Maddie, 
era șocat. 

— Madelyn, spuse el, așa se vorbeşte cu un client? Ce 
te-a apucat? 

— Asta au vrut să afle mai mulți în ultima vreme, 
mormăi Hazel. 

Case îi ignoră pe toţi, mai puţin pe Maddie. 

— Trebuie să vorbim, îi spuse. 

Ea își clătină capul așa încât şuvițele aurii îi trecură ca 
niște valuri peste faţă. 

— Sunt ocupată. 

— La naiba, Maddie! 

Aceasta se răsuci pe un toc şi porni semet în altă direcţie. 

Case voi s-o urmeze. 

Tatăl lui Maddie, Hazel, cu o privire urâtă, și un bărbos 
într-o cămașă roșie din flanel se așezară în ușă, blocând 
drumul lui Case. 

— Nu mi S-a părut că ar vrea să vorbească cu tine, 
mormăi muntele în flanel roșu, din spatele unei bărbi 
negre și stufoase. 

Case nu știa de unde apăruse individul, dar privi 
brațele masive și musculoase cu precauţie inainte de a se 
întoarce spre bărbatul mai scund şi mai puţin intimidant 
care era încruntat a îngrijorare. 

— Sunteţi tatăl lui Maddie? 

Bărbatul încuviinţă. 

— Sunt Michael Carmichael. Tu cine ești? 

— Case Brannigam. Sigur că ea v-a vorbit despre mine. 
Trebuie să vorbesc cu ea. 

— Case Brannigan? repetă Carmichael confuz. Şi-apoi 
își clătină capul. Nu mi-a vorbit niciodată de dumneata. Se 
uită la Hazel pentru a obţine o confirmare. 

Hazel ridică unul din umerii osoși. 

— N-am auzit niciodată de el. 

— Nici eu, murmură matahala bărboasă. Vrei să-l dau 
afară, Mike? Părea foarte nerăbdător. 

Case se dădu un pas înapoi din instinct. 

Mike observa șchiopătatul vizibil al lui Case, apoi negă 
din cap. 

— Poate ar fi bine să vorbesc cu el mai întâi, Andy. 
Întoarce-te la mama ta, în regulă? 

Case încerca să-și revină din starea produsă de vestea 
că Maddie nu-i vorbise niciodată tatălui ei de el. Ea-l 
făcuse să creadă că relaţia dintre ea și tatăl ei văduv era 
foarte strânsă. De ce nu-i spusese nimic despre bărbatul 
cu care urma să se căsătorească? 

Răspunsul era, desigur, prea evident după felul în care 
îl primise Maddie. Ea nu se mai considera logodită. Case 
intenționa să lămurească lucrurile. Îndată ce va reuși să 
vorbească cu ea. 

Mike Carmichael încă îl privea cu precauţie. Case își 
ținea bărbia în sus, făcea tot posibilul să arate ca un viitor 
ginere respectabil, și schiţă un zâmbet plin de respect în 
timp ce-i dădea mâna. 

— Îmi pare bine să vă cunosc, domnule Carmichael. 
Sunt Case Brannigan, logodnicul lui Maddie. 

Din fericire, Mike Carmichael era prea preocupat cu 
aglomeraţia de duminică la prânz ca să stea de vorbă cu 
Case, mai ales când se părea că Maddie plecase. 

— O să vorbesc cu dumneata, îl avertiză Mike, de parcă 
fusese strigat din trei direcții diferite. 

— Spuneţi-mi cum că o găsesc pe Maddie, răspunse 
Case. Amândoi vom vorbi cu dumneavoastră mai 
târziu. 

— Nu mi s-a părut că Maddie voia să fie găsită. 

Mike gândise cu glas tare, studiindu-l atât de intens 
încât Case se simţea jenat ca un adolescent prezentat 
părintelui partenerei lui la bal. 

— Nu-i atât de rău pe cât pare, îl asigură el pe tatăl lui 
Maddie. Ea e pur şi simplu supărată pe mine acum. Va 
înțelege după ce voi avea ocazia să-i explic totul. 

— Mike! Avem nevoie de tine la bucătărie, strigă 
cineva. 

Mike oftă și-și trecu o mână prin părul care se 
rărea. 

— Trebuie să plec. Probabil că Maddie a ajuns acasă 
acum. Hazel îţi va da adresa. Și ai grijă cum te porţi cu 
fiica mea, ai auzit? 

— Da, promise Case, nerăbdător să plece. 

Mike mai ezită un moment, după care se întoarse, 
datorită unui alt strigăt. 

Case respiră ușurat şi se uită la Hazel cea încrun- 
tată. 

— Adresa? întrebă el, știind că ea auzise fiecare cuvânt. 

Încruntarea ei se adânci. ÎL privi pe Case din vârful 
capului până la pantofii de piele prăfuiți. 

— Când v-aţi întâlnit tu și Maddie? întrebă ea. 

Case nu fusese niciodată un om răbdător şi nu s-a 
deranjat niciodată să fie politicos când îi era pusă la încer- 
care toleranța. Își adună toată vointa să nu se repeadă la 
femeie ca să-i dea adresa fără atâta pălăvrăgeală. 

Își dădu seama că nu va obține nimic de la ea dacă o va 
enerva. 

— Ne-am întâlnit în Cancun, recunoscu el. 

— A, aha! lătră ea. M-am gândit eu. Maddie n-a mai fost 
aceeaşi de când s-a întors din vacanță. Și-a vopsit părul, 
și-a pus lentile de contact, n-a mâncat mai nimic. Iese cu 

Jackson Babbit, când toţi ştiu ce bărbat e ăsta, și apoi, să 
spună tuturor că va pleca în curând în Europa și nu știe 
când se va întoarce. 

Case se uită urât. Cine naiba era Jackson Babbit? Și mai 
precis, ce tip de individ era? 

Şi ce era cu planul lui Maddie de a pleca în Europa? 

Ignorând haosul controlat din jurul lor, Hazel își 
clătină capul, continuându-și gândurile. 

— I-am spus atunci când a câștigat călătoria în Mexic să 
aştepte până când va putea cineva să meargă cu ea. Nu-i 
stătea în fire să plece de una singură. Dar era al naibii de 
hotărâtă să plece, și cu siguranţă s-a întors complet 
schimbată. Înainte era atât de dulce, liniștită și amabilă. 

Ea îi făcu semn cu degetul lui Case, de parcă hotărâse 
că el era de vină. 

— De atunci, se poartă ca una din luptătoarele pentru 
emanciparea femeii. Spune ce gândește chiar dacă i se 
cere sau nu asta. A demisionat din clubul de caritate al 
femeilor din Mitchell's Fork — mamă-sa s-ar întoarce în 
mormânt de-ar auzi una ca asta. Întotdeauna a fost o 
Cormichael în acel club de când s-a fondat. 

— Poate ai putea... 

— Şi acum s-a decis să plece și să se regăsească. Nu ştiu 
de ce crede că poate face asta în Europa. Te poţi regăsi 
chiar aici, în Mitchell's Fork, i-am spus. Unde crezi că te-ai 
ascuns în ultimii 29 de ani? 

— Chiar te-aș ruga să... 

— Ştii ce mi-a spus? răspunse Hazel, înainte ca el să-i 
mai poată spune ceva. „Vechea Maddie s-a ascuns în 

Mitchell's Fork în ultimii 29 de ani. Este una nouă, acolo 
pe undeva, și intenţionez s-o găsesc.“ Nu-i ăsta cel mai 
tâmpit lucru pe care l-ai auzit vreodată? 

Toată bolboroseala asta a lui Hazel îl făcea pe Case și 
mai nerăbdător să ajungă la Maddie. 

— Ia ascultă, spuse el, apropiindu-se de birou și uitân- 
du-se la ea cu o căutătură specifică bărbaţilor masivi și răi 
atunci când pun piciorul în prag. Îmi dai adresa lui 
Maddie, sau am s-o caut singur? 

Spre surprinderea lui, Hazel râse, departe de a fi inti- 
midată. 

— Îmi plac bărbaţii autoritari, spuse ea. Îmi aminteşti 
de fostul meu sot, Roy. Întotdeauna el era cel care... 

— Dă-mi blestemata aia de adresă odată! urlă Case, în 
cele din urmă renunțând la calmul aparent. 

— Vrei să-l dau afară de aici, Hazel? strigă bărbatul 
masiv în cămașa de flanel roşu de la masa lui care se afla 
la câţiva pași în spatele biroului lui Hazel, ceea ce i-a făcut 
pe toţi cei din jur să se uite curioși. 

— Nu, termină-ți mâncarea, Andy, îi răspunse Hazel. Îi 
dădeam doar o adresă. 

Și începu s-o spună, spre marea ușurarea a lui Case. 


Maddie se plimba încă furioasă de la un capăt la altul 
al dormitorului ei când telefonul de pe noptieră sună. 
Se holbă la aparat de parcă încerca să vadă cine era la 
celălalt capăt al firului. La al treilea apel, ea înșfăcă 
receptorul. 

— Da? spuse ea, sperând să nu fie Case Brannigan. 

— Maddie? Sunt Jill. Ti-amintești prietena ta cea mai 
bună? 

Încruntându-se la tonul ciudat al vocii lui Jill, Maddie 
întrebă: 

— Ce se întâmplă, Jill? 

— Bună întrebare. De ce nu-mi spui tu ce se întâm- 
plă? 

— Ce să-ţi spun? 

— De ce nu-mi spui cum naiba ai putut să te 
logodești fără să ştiu şi eu. Sincer, Maddie, noi întot- 
deauna... 

— Logodită? repetă Maddie, înmărmurită. Ce naiba tot 
spui acolo? 

— Ceea ce vorbește toată lumea din oraș. Un tip grozav 
a intrat în restaurant și s-a prezentat tatălui tău drept 
logodnicul tău în fața a jumătate din populaţia din 
Mitchell's Fork. Așa că ce-ai ţinut ascuns? Are asta vreo 
legătură cu călătoria în Europa pe care o tot planifici? Ştie 
Jackson de tipul ăsta? 

Maddie tresări. Jackson. O, Doamne. Și ce naiba făcea 
Case Brannigan, dând năvală în oraș și prezentându-se 
drept logodnicul ei? Dacă el credea că logodna lor mai era 
valabilă, Maddie intenţiona să-l pună cât mai curând la 
punct. 

— Asta-i o greșeală, Jill, spuse ea înţepată. Crede-mă, 
nu sunt logodită. Cu nimeni. 

— Nu același lucru îl spune și logodnicul tău, răspunse 
Jill, deşi părea mai mult amuzată decât jignită. 

— Nu am un logodnic! 

— Bine, bine. Nu e nevoie să tipi. 

Maddie făcu o grimasă şi își schimbă tonul. 

— Scuză-mă. Sunt un pic... stresată acum. 

Jill râse. 

— Pot să înţeleg de ce. Deci cine-i tipul, Maddie? Unde 
l-ai cunoscut? Și de ce crede că sunteți logodiţi? 

— E o poveste lungă și aș prefera să nu ti-o spun la telefon. 
Te deranjează dacă am să-ți povestesc când o să ne vedem? 

Jill suspină, dar fu de acord. 

— O să-ţi cer toate detaliile siropoase, avertiză ea 
înainte de a închide. 

Maddie își reţinu un geamăt. 

Telefonul sună din nou peste două minute. Era doam- 
na Underwood, o membră a bisericii lui Maddie, care 
cunoștea familia Carmichael încă dinainte de a se naște 
Maddie. 

— Am auzit cele mai interesante vești în după-amiaza 
aceasta. Deci, tu și Jackson v-aţi hotărât să legaţi nodul 
mai strâns? Trebuie să spun că sunt surprinsă. Nu m-aș fi 
gândit niciodată... totuși nu-mi plăcea gândul că pleci 
singură în Europa. 

— Nu sunt logodită cu Jackson, protestă Maddie 
automat. 

— Nu? Atunci cu cine ești logodită? întrebă doamna 
Underwood surprinsă. 

— Nu sunt logodită cu nimeni, răspunse Maddie, între- 
bându-se de câte ori va trebui să mai spună asta până la 
sfârșitul zilei. Mitchell's Fork era un oraș mic. Știa prea 

bine cât de repede circulau veștile plecase de la restau- 
rant cu mai puţin de o oră în urmă și cât de distorsionate 
vor deveni după ce va spune de câteva ori : „Nu e decât 
o greşeală”. 

— Dar Sarah Kennedy a spus că a auzit de la Martha 
Jean Claypoole că logodna ta a fost anunţată în restaurant 
în după-amiaza aceasta. 

— Martha Jean a fost prost informată, replică Maddie, 
străduindu-se să continue: Îmi pare rău, doamnă 
Underwood, dar chiar trebuie să închid. Mulţumesc că 
m-aţi sunat. 

— Dar... dar... 

Doamna Underwood încă bolborosea când Maddie 
puse ușor receptorul în furcă. Era prima dată când 
Maddie închidea cuiva telefonul. Acesta va fi încă un lucru 
de care îl va învinovăţi pe Case Brannigan, se gândi ea cu 
asprime. 

Telefonul sună din nou. 

Maddie oftă adânc şi se îndepărtă grăbită de el. Nu mai 
putea trece prin asta încă o dată. Nu acum. Avea nevoie să 
se gândească. 

Se îndreptă rapid spre ușa dormitorului, aproape să se 
împiedice de uniforma din dril pe care o aruncase pe jos 
după ce se schimbase în pantaloni scurţi și tricou. Dădu 
hainele la o parte cu piciorul, lăsându-le grămadă, deși nu 
se potriveau cu aspectul ordonat al camerei. 

Trebuia să iasă afară. Avea nevoie de timp înainte de a 
se întâlni cu Case. 

Căci ştia că se va mai întâlni cu el. Cât de curând. 


Capitolul 2 


Case începuse să se întrebe dacă Hazel nu-l făcuse să 
se învârtească în loc, în mod deliberat. Conducea de 10 
minute de când o luase pe autostradă, iar singurul semn 
de viață erau vacile care păşteau pe pășunile care 
încadrau șoseaua asfaltată. Simti o ușurare când ajunse 
în vârful dealului și văzu o casă mare la capătul drumu- 
lui. 

Optimismul său creştea pe măsură ce se apropia de 
casă. E minunat, se gândi el, privind în jur și aprobând. 
Era exact ce avusese el în minte când se hotărâse să se 
retragă în America rurală și să ducă o viaţă liniștită, nor- 
mală. 

Casa de ţară era albă, cu două etaje, cu obloane 
negre și o verandă de la un capăt la altul, pe care se afla 
și un leagăn. Se mai vedeau cărări pietruite, răsaduri 
care abia se iveau, garduri de lemn albe, un eleșteu 

strălucitor mai departe, și chiar o pereche de câini care 
se întindeau pe peluza deasă și frumos tunsă din faţa 
casei. 

O altă casă, mai mică, era într-o parte o casă de oaspeti, 
poate, sau poate casa muncitorilor. 

Parcă ar fi un tablou al lui Norman Rockwell, se 
gândi Case încuviinţând cu mulţumire din cap. 
Perfect. Ar fi pariat oricât că Maddie Carmichael pe 
care o întâlnise la Cancun crescuse într-un loc ca 
acesta. 

Parcă în drumul circular și ieşi din maşină. Cei doi 
câini alergară spre el, lătrând. I-a trebuit doar o clipă de 
precauţie ca să-și dea seama că dădeau din coadă și că 
păreau absolut încântați să-l vadă. Le mângâie capetele 
lățoase şi renunţă repede să le ghicească rasa. Amândoi 
arătau ca niște corcituri pentru el. Corcituri mari, 
gălăgioase şi prietenoase. 

O bătrână cu păr de un alb aproape orbitor apăru de 
după un colţ al casei, bătând pământul cu un baston 
masiv de lemn în timp ce mergea. Păru surprinsă să-l vadă 
pe Case. 

— Cine sunteţi? 

— Mă numesc Case Brannigan. O caut pe Maddie. 

Femeia îl studie pe Case din cap până-n picioare era 
obișnuit să fie examinat ca un exponat, gândi el resemnat. 
Și apoi ea dădu din umeri. 

— Probabil că e în camera ei. Sună la ușă şi întreab-o pe 
menajeră. Trebuie să mă uit la trandafiri. 

— Atunci n-am să vă rețin, murmură Case, deși femeia 
trecuse deja de el. Se simţea un pic ametit în timp ce urca 
cele trei trepte ale verandei. 

Sună de două ori înainte ca ușa să fie deschisă de un bărbat 
scund, cu picioarele cam strâmbe, îmbrăcat într-o cămașă 
western Și jeanși decolorați care atârnau pe sub o burtă lăsată. 

— Cu ce pot să vă ajut? întrebă el. 

Gândindu-se că ar putea avea vreo 45-49 de ani, Case 
se întrebă cine era. Un îngrijitor? Poate soţul menajerei? 
O caut pe Maddie, explică el. 

— Maddie? Bărbatul își îndreptă capul și-i făcuse 
aceeași „inspecţie” care-i era acum atât de cunoscută lui 
Case. Nu e înăuntru. 

Case se încruntă, bănuind că Maddie dăduse 
instrucțiuni să i se spună că era plecată. Din moment ce 
bătrâna îi spusese că ea era acolo, nu avea nici cea mai 
mică intenţie să plece. 

— Mi s-a spus că e înăuntru, insistă el. 

— Şi eu vă spun că nu-i. 

Case începea să se enerveze. Cunoştinţele sale l-ar fi 
putut avertiza pe acest individ că nu era bine să-l enervezi 
pe Case Brannigan. 

— Exact, cine ești? întrebă el pe șleau. 

— Frank, răspunse acesta și apoi adăugă ca din întâm- 
plare: menajera. 

— Adică, soțul menajerei? întrebă Case crezând că a 
înțeles greșit. 

Frank negă din cap. 

— Menajera, corectă el. Ai vreo problemă cu asta? 

Pe Case începea să-l doară capul. Respiră adânc. 

— Singura mea problemă acum e că trebuie să vorbesc 
cu Maddie spuse printre dinţii încleștaţi. Ti-aș fi 
recunoscător dacă mi-ai spune unde este. 

— Tu ești tipul care le spune tuturor că e logodnicul ei? 

Sprâncenele lui Case se ridicară. 

— De unde ştii? 

Frank dădu din umeri. 

— Vorbele circulă repede pe-aici. 

Trecuse mai puţin de o oră de când Case își făcuse 
apariția în restaurant. 

— Un radio-șanţ dat naibii, mormăi el. 

Frank chicoti: 

— Da. Deci, tu ești tipul? 

— Eu sunt tipul cu care o să se căsătorească Maddie 
Carmichael, spuse Case cu hotărâre. 

Rânjetul lui Frank se lărgi. 

— O să se mai căsătorească acum? Căci, din câte am 
auzit trebuie mai întâi să o convingi. 

— Exact asta intenţionez să fac îndată ce reușesc să 
vorbesc cu ea. 

— Ai putea s-o cauţi în josul pârâului, spuse Frank 
părând că ajunsese la o concluzie. Urmează cărarea ce 
trece de casa mea, de acolo, și mergi înspre pădure. Și 
apoi o ţii pe drumul acela până ajungi la pârâu. 
Maddie se plimbă pe acolo când vrea să fie singură cu 
gândurile ei. 

— Multam, spuse Case, deja coborând treptele. 

— N-ai pentru ce, replică neobişnuita „menajeră”. Tre’ 
să mă-ntorc la bucătărie. Am o prăjitură la cuptor care 
cred că-i gata. Noroc. 

— A, multam, spuse Case din nou în timp ce Frank 
închidea ușa. 

— Ciudat, șopti Case, șchiopătând pe cărarea pe care 
i-o arătase Frank. Spera ca pârâul să nu fie prea departe 
în pădure. Deși își recăpătase în mare mobilitatea 
dinainte, nu era sigur că va rezista unui drum dificil. 

Lucrurile nu mergeau deloc așa cum le plănuise când 
sosise în Mitchell's Fork. 

O briză de mai încreţea suprafața pârâului, făcând ca 
apa să se lovească de pietrele de un gri lucitor de pe mal. 
Deasupra capului, noile frunze de primăvară foșneau în 
aceeași briză, lăsând umbre mișcătoare pe pământ. Stând 
pe un strat gros de iarbă, Maddie își sprijinea spatele de 
trunchiul unui copac și își ţinea ochii închiși, în timp ce 
asculta trilul câtorva specii de păsări şi gâlceava a două 
veverite jucăușe. 

De obicei își găsea liniștea în această pădure. Era ca un 
sedativ pentru ea. Dar azi îi era extrem de greu să se 
relaxeze. Nici măcar natura nu-i putea calma neliniștea 
cauzată de apariţia bruscă a lui Case Brannigan în viața ei. 

— Maddie! 

Nu fu surprinsă să audă vocea lui în spatele ei. 
Suspină, ştiind că nu era decât o chestiune de timp. Nu se 
uită în jur când spuse: 

— Pleacă! 

— Nu. 

Ei bine, a meritat să încerce. Își întoarse capul şi se 
uită în sus la el. Era îmbrăcat cam elegant pentru o 
plimbare în pădure, într-un costum negru, cămașă albă 
și cravată. Era mai slab decât şi-l amintea și avea 
cearcăne sub ochi, care nu existaseră înainte. Din 
păcate, încă îl găsea cel mai atractiv bărbat pe care-l 
văzuse vreodată. Nu că ar mai avea vreo importanță, se 
asigură ea rapid. 

El mai făcu un pas și ea observă că șchiopăta destul de 
tare. Ce se întâmplase cu el? Dar, mai presus de toate, ce 
căuta el aici? 

Pentru că ea nu spunea nimic, Case își drese glasul. 

— Arăţi schimbată. 

— Şi tu. 

— Am petrecut câteva luni în spital. 

Ea simţi că el se aștepta ca ea să arate milă și îngrijo- 
rare. Tinu în ea orice emotie. 

— Da? 

El se încruntă când încuviinţa din cap. 

— Da. 

— Îmi pare rău. 

Încruntarea lui se adânci. 

-Nu vrei Să ştii ce s-a întâmplat? 

— Nu neapărat. 

Case scoase un sunet de nemulțumire și-și trecu o 
mână prin păr. 

Fa îşi aminti că el făcea des acest gest , motiv pentru 
care bretonul îi cădea pe frunte așa cum se întâmpla și 
acum. Nu voia să-şi amintească cât de minunat găsea acest 
cârlionț înainte, își spuse că nu-i mai plăcea în mod 
deosebit acum. 

— Ce-i cu tine, Maddie? întrebă Case cu o exaspe- 
rare tipic masculină. De ce te porți aşa? De ce eşti atât 
de supărată pe mine? N-am plecat fără să-ţi las un 
bilet. 

O, lăsase un bilet, nemaipomenit! „Du-te acasă și 
aşteaptă-mă.” 

Încă putea vedea cuvintele mâzgălite, în mintea ei. 
Exact cum îşi putea imagina roșcata cu care i se spusese 
că părăsise stațiunea. Şi privirea plină de compasiune a 
ochilor negri ai Carmelitei când îi spusese lui Maddie 
despre femeia misterioasă. 

— Nu sunt supărată pe tine, Case, spuse cât de rece 
putu. De fapt, îti sunt recunoscătoare. Ne-ai scutit pe 
amândoi de o scenă jenantă. 

— O scenă jenantă? repetă el sprijinindu-și o mână de 
trunchiului copacului sub care stătea ea. Vrei să spui, ca 
aceea pe care ai făcut-o tu la restaurant? 

Ea se înroși, dar nu-și mută privirea. 

— Nu. Aia a fost, ă... m-ai luat prin surprindere. 
Vorbeam despre Cancun. Biletul tău m-a scutit de bătaia 
de cap de a-ți spune că mă răzgândisem în privința 
căsătoriei. 

Ochii lui Case s-au mărit, apoi s-au micșorat. 

— Ce vrei să spui, de ce te răzgândiseși? Vrei să te cred 
că nu te-ai fi măritat cu mine chiar dacă nu aș fi fost 
chemat la datorie? 

„Chemat la datorie” ce mod interesant de a privi 
lucrurile. Își îngropă amărăciunea undeva în adân- 
cul minţii, hotărâtă că nu se va mai simţi în vocea 
ei. 

— Exact. Mi-am dat seama că era o greșeală, că mă 
lăsasem purtată de... ei bine, o mulțime de lucruri. Dar 
când mi-am revenit mi-am dat seama că nu mă puteam 
căsători cu un străin. 

O cută fină şi albă apăru în jurul gurii lui Case. Maddie 
se concentră asupra ei intens. Era mai bine să se uite 
acolo decât să-i întâlnească ochii negri, triști. 

— Spui asta ca să salvezi aparențele, nu-i așa? o 
acuză el. Vrei să cred că tu ai fost cea care a anulat 
căsătoria! 

— Crezi ce vrei, spuse ea dând din umeri. Nu mai con- 
tează. Important este că nu ne-am căsătorit. Ce-a fost... a 
fost; s-a terminat. 

— Pe dracu” s-a terminat! 

Vorbea cu o vehemenţă controlată, ceea ce o făcu să-și 
strângă în braţe genunchii ridicaţi. Era hotărâtă să nu lase 
să se vadă vreun semn că el ar intimida-o. Noua Maddie 
Carmichael nu mai era şoricelul smerit de altădată. Dar îi 
era greu să nu pară întimidată când stătea pe pământ și el 
se apleca deasupra ei. 

Se ridică în picioare și îl privi drept în față. 

— S-a terminat, repetă ea. Admite asta, Case, n-a fost 
nimic serios între noi. A fost o dragoste de vacanță, pen- 
tru Dumnezeu. Un flirt din impuls. Noi niciodată... noi 
nici măcar... ştii tu. 

— Ne-am culcat împreună? Ai dreptate. Acum îmi dau 
seama că a fost o greșeală. 

Ea se încruntă. 

— Ce vrei să spui? 

— Dacă am fi fost amanți în Cancun, nu am fi avut 
această discuţie acum. Ai fi știut că-mi aparțineai. 

Această afirmaţie plină de încredere o făcu să tresară 
de furie. Ce tupeu grozav! 

Ce proastă fusese în Cancun să nu vadă aroganta din 
spatele şarmului acestui bărbat. Fusese atât de furată de 
povestea de dragoste pură, atât de flatată de atâta atenţie, 
atât de vrăjită de frumuseţea lui și de copleşitoarea mas- 
culinitate, încât pur şi simplu ignorase avertismentul unei 
judecăţi raționale. 

Pur și simplu fusese de acord să se căsătorească cu el. 
Desigur, făcuse asta în timp ce se plimba cu el de mână 
pe plajă, sub clar de lună, după o cină, un dans și o sub- 
tilă seducere. Şi o ceruse în căsătorie după ce o sărutase 
până când urechile-i ţiuiseră iar mintea îi era prea 
înceţoşată de dorință ca să mai gândească normal. Îi spu- 
sese că o doreşte. Îi spusese că avea nevoie de ea. Că o 
căuta de mult timp. 

Era într-un avion spre Mississippi, mândria îi era 
călcată în picioare şi ochii îi erau roșii de plâns, înainte 

să-și dea seama că el nu-i spusese niciodată că o iubește. 

Acele amintiri dureroase o făcură să-și ridice bărbia și 
să-l înfrunte fără să se clintească. 

— Nu-ţi aparţin, Case Brannigan. Nu aparţin 
nimănui. 

El doar ridică una din sprâncene, având o expresie de-i 
venea să-l pocnească. Vechea Maddie n-ar fi avut un 
impuls atât de violent și nedemn de o doamnă. Cea nouă 
era teribil de tentată să facă asta. 

Respiră adânc, hotărâtă să pună lucrurile la punct, 
matur și raţional. 

— Ascultă, Case, nu știu ce cauţi tu aici, nu știu ce vrei 
de la mine, dar treaba este că noi doi nu suntem logodiţi. 
Suntem practic niște străini, pentru Dumnezeu. Ce s-a 
întâmplat între noi anul trecut a fost o... o aberaţie. Prea 
multă lumină de I0ună, prea multe dansuri lente, prea 
multă șampanie. Amândoi ne-am revenit în Simţiri în 
dimineaţa următoare și eu una aș vrea să las lucrurile așa 
cum au fost. 

— Eu nu m-am răzgândit în dimineaţa următoare, 
protestă Case. Am fost chemat. Cu o problemă. 

Ea nu prea înghiţi asta. Totuși rămase pe gân- 
duri. 

— Iar în ce privește tot ce ai spus, nu e decât praf în 
ochi. Şi pot s-o dovedesc, adăugă el, mâinile căzându-i pe 
umerii ei. 

Ea înţepeni şi-l privi în ochi suspicioasă, prea 
conștientă de căldura mâinilor lui prin tricoul ei. 

— Nu cred că tu... 

— Acum nu mai este lună, interveni el, ridicându-și 
bărbia pentru a indica soarele luminos de după-amiază. 
N-am mai dansat de șase luni și nici unul din noi doi nu 
a băut șampanie. 

— Nu ştiu ce... 

— Vreau să lămuresc lucrurile înainte să fac asta, mur- 
mură el. Și apoi își lipi gura de a ei. 

Maddie încercă să-l respingă. Dar, nu știu cum, 
degetele i s-au încurcat în haina lui, unde au și rămas 
încăpăţânate. Îşi îndepărtă buzele ca să-i spună să se 
oprească. Limba lui pătrunse printre ele înăbușindu-i 
cuvintele. 

Nimeni n-o mai sărutase precum Case. Nici un alt 
bărbat nu o făcea să-i tremure mâinile, să i se înmoaie 
genunchii, să ameţească și să simtă că-i arde pielea. 
Înainte s-o sărute Case pentru prima dată în urmă cu șase 
luni, credea că acele senzaţii există numai în romane. Cu 
Case, găsise acele „artificii” la care doar visase. 

Ştia cu siguranţă că aceasta era doar o vagă imitație a 
ceea ce ar putea-o face să simtă dacă ar merge mai 
departe de un sărut. 

Mâinile lui îi mângâiau trupul de parcă încercau să se 
obișnuiască din nou cu formele ei, căutând schimbările 
pe care o dietă şi un exercițiu strict le produseseră. Nici 
ea nu scăpă din vedere cât de slab era el. 

Ea încercă să alunge valul brusc de îngrijorare care 
trecu peste ea. Nu voia să știe ce se întâmplase cu el, nu 

voia să-i pese cât de mult ar fi suferit. Nu voia să fie acolo, 
să-l sărute cu nesaţul cuiva care fusese privat de hrană 
timp de șase luni. 

Își trase gura de lângă a lui și îşi lăsă capul în jos, încer- 
când să respire și să-și revină. 

— Fără lună, murmură Case, cu o voce groasă, fără 
şampanie. 

La un moment dat, în timpul sărutului, bravada ei 
dispăruse. Închise ochii și şopti uşor: 

— Nu face asta, Case. 

Nu era sigură că va mai putea trece prin asta încă o 
dată. 

— E prea târziu, Maddie. Eşti a mea. Ai fost a mea de 
când ţi-am făcut cinste prima dată cu o băutură în 
Cancun. Ne-ai scuti de multă bătaie de cap pe amândoi 
dacă ai recunoaște asta acum. 

— Eu... eu... cuprinsă de panică, se despărţi de el și fugi 
fără să vadă, către siguranţa și intimitatea casei sale. 

Îl auzi pe Case strigând-o, îl auzi înjurând când se 
împiedică pe cărare, dar nu încetini. Trebuia să pună o 
distanță de siguranţă între ei, trebuia să-și revină din 
efectele acelui sărut înainte de următoarea confruntare. 

Pur și simplu părea că nu mai gândea când Case o 
săruta. 

Case alergă doar doi paşi după Maddie când își dădu 
seama că nu o va prinde. De data asta. Se opri cu o 
înjurătură mormăită, trăgând nerăbdător de nodul cra- 
vatei. La naiba, nimic nu era după cum plănuise! 

Se forță să respire adânc și să se calmeze. Gândeşte 
logic! În regulă, poate fusese prea arogant să pretindă că 
Maddie îl va primi cu braţele deschise, şi că o vor lua de 
unde se opriseră cu șase luni. Adevărul e că nu se între- 
base niciodată dacă ea îl va aştepta. 

Fusese un şoc pentru el să audă că ea se întâlnea cu 
altcineva. Dar oricine ar fi fost tipul, orice ar fi făcut ea, 
totuși îi răspunsese sărutului cu aceleași nesat, ca în 
Cancun. Simţea adânc în suflet că ea era femeia pe care o 
voia lângă el pentru tot restul vieţii, indiferent cât de mult 
încerca ea să arate că se schimbase. 

Maddie credea că el părăsise Cancun-ul pentru că se 
răzgândise în privinţa căsătoriei. De-ar fi avut timp s-o 
vadă, să vorbească cu ea. Spusese că-i primise biletul 
dar evident, mesajul lui mâzgălit în grabă nu fusese 
suficient. Nu putuse s-o contacteze în timpul celor șase 
luni mai întâi pentru că era prea departe, în jungla din 
Columbia, pentru a contacta pe cineva, și apoi pentru 
că fusese spitalizat într-o ţară străină, în afara misiunii, 
și nu era sigur că-și va reveni astfel încât să se căsăto- 
rească. 

Când fusese asigurat că nu va rămâne invalid, fusese 
atât de nerăbdător s-o vadă, încât nu putea să aștepte o 
invitaţie specială. Încercase să o sune cu o săptămână în 
urmă. Sunase toate familiile Carmichael din zonă înainte 
că cineva să-i spună că Maddie locuia acolo dar nu era 
acasă. Case nu voise să lase un mesaj. Decisese să-i facă o 
surpriză. 

Se părea că reușise. Și avusese și el parte de câteva sur- 
prize neplăcute. 

Putea explica totul de-ar putea-o face să stea ţintuită 
într-un loc și să-l asculte, la naiba! 

Îşi spuse că era un semn bun faptul că Maddie era atât 
de nervoasă. Dacă ar fi fost rece și liniștită, s-ar fi îngrijo- 
rat. Dar el îi văzuse tumultul de emoţii din ochi, îl simţise 
în sărutul ei. Ştia că nu-i era indiferent, așa cum nu-i 
fusese nici în Cancun. 

El va câștiga, pur și simplu, pentru că nu suporta să 
piardă. Case Brannigan voia un cămin, o familie. O viaţă. 

El intenţiona să aibă toate aceste lucruri cu Maddie. 


Maddie stătea chircită pe scaunul de lângă fereastră, 
uitându-se fix la picioarele ei goale, când un ciocănit 
rapid se auzi uşa dormitorului. 

— Cina-i gata, anunţase mătușa Nettie, deschizând ușa 
fără să fie invitată. Ia uită-te la tine! Părul e zburlit, încă ai 
pantalonii scurți pe tine, desculță. Vreau să te îmbraci cu 
ceva decent şi să te piepteni înainte să cobori, auzi? 
Grăbeşte-te, toată lumea te așteaptă! 

Maddie deschise gura să spună că nu-i era foame. Și apoi 
o închise cu un suspin, amintindu-și de ocazie. Din păcate, 
nu putea să scape de a cina cu familia în seara aceea. 

— În regulă, mătușă Nettie, vin. 

— Să nu vii arătând așa pleoștită, replică ferm mătușă-sa 
cu același ton pe care-l folosea când era copil. Frank a 

petrecut ore în șir curățind mizeria de verdeţuri și să 
pregătească şunca aia pentru ziua bunicului tău. A făcut și 
un tort de ciocolată pentru desert. Vreau să-i arăţi că-i 
apreciezi munca. 

— Aşa voi face, mătușă Nettie, murmură Maddie 
ascultătoare așa cum făcea când era mică. 

Nettie încuviinţă cu satisfacţie și închise ușa, nu înainte 
de a o zori pe Maddie încă o dată. 

— Hai, mișcă-te! 

Maddie se schimbă repede într-o rochie roșie împletită 
și lărguţă și îşi trecu peria prin păr. Își strecură picioarele 
goale în niște pantofi fără toc, plaţi confortabili, sperând 
ca Nettie să nu observe că ea nu purta dresuri subțiri. 
Nettie Brogg, mătușă de 80 de ani a lui Mike Carmichael, 
din partea tatălui era autoritară, fără tact și nerăbdătoare. 
Dar Maddie o iubea mult. 

Se opri să scoată un cadou învelit frumos din dulap 
înainte să coboare. Astăzi bunicul Carmichael împlinea 89 
de ani și seara urma să fie una festivă. Maddie nu voia să-l 
lase pe Case Brannigan să-i strice petrecerea. ÎL va scoate 
pur și simplu din minte, își spuse în timp ce cobora către 
vorbăria ce se auzea din sufragerie. Nici nu se va gândi la 
Case Brannigan tot restul... 

Și apoi îl văzu. Case stătea în sufragerie, înconjurat de 
familia ei evident curioasă. El îi întâlni ochii și zâmbi, 
părând că plănuise să stea unde era pentru tot restul serii. 

S-a terminat cu scosul lui din minte, se gândi ea 
gemând în gând. 


Capitolul 3 


Mike Carmichael era singura persoană în afară de Case 
care o observase pe Maddie intrând. 

— Iat-o şi pe Maddie, anunţă el, îndreptându-se spre ea 
cu o privire întrebătoare. Intră, draga mea. Poate ai vrea 
să ni-l prezinti oficial pe logodnicului tău. 

Privirea rapidă pe care i-o aruncă Maddie lui Case ar fi tre- 
buit să-l facă să-și arcuiască sprâncenele. El doar zâmbi amabil. 

— Ce caută el aici? îl întrebă Maddie pe tatăl ei. 

Mike încerca să rânjească. 

— Stătea pe-afară, așa că l-am invitat înăuntru, spuse 
tatăl ei. Este un străin în orașul nostru, scumpo. Nu vrem 
să-i dăm impresia că nu suntem ospitalieri, nu-i așa? 

— Pur și Simplu nu mă interesează ce crede el, 
răspunse Maddie. Aceasta este o cină în familie. 

— După cum spune Case, și el e pe cale de a deveni o parte 
a familiei, o întoarse Mike, evident savurând încurcătura. 

Maddie își strânse pumnii, dar respiră adânc pentru a 
se calma înainte de a spune: 

— Mi-e teamă că domnul Brannigan te-a tachinat, tată, 
spuse ea hotărât. Nu este logodnicul meu. Abia dacă l-aş 
putea considera o cunoştinţă. 

Stând în apropiere, aparent în largul său, Case râse 
U$or: 

— Asta sunt, murmură el, neafectat de descriere. 

Maddie își dădu seama că reacţia lui calmă o făcea să 
pară o mincinoasă. 

— Da, spuse ea scurt. Asta și nimic mai mult. 

Se întoarse pentru a pune cadoul bunicului său pe o 
măsuţă, pe care erau îngrămădite deja alte cadouri, având 
nevoie de câteva momente pentru a-și reveni din surpriza 
de a-l vedea pe Case aici. 

Mătușa Nettie o privea îndeaproape. Maddie evită 
ochii ei prea insistenti în timp ce trecu pe lângă ea, 
îndreptându-se spre bărbatul care stătea în capul mesei 
lungi. 

Se aplecă și îl sărută pe bătrân pe capul chel. 

— La mulţi ani, bunicule. 

Soneria sună înainte ca bunicul să poată răspunde. 
Zâmbi. 

— Alţi invitaţi la petrecerea mea, anunţă el, chipul său 
luminându-se de încântare. Bunicului Carmichael îi 
plăcea la nebunie să fie în centrul atenţiei, se gândi 
Maddie zâmbind. 

Noii-sosiţi erau alti membri ai familiei. Sora lui Mike, 
Anita și soţul ei Dan, erau însoţiţi de fiica lor, adică 
verişoara lui Maddie, Lisa, care era cu cinci ani mai mare 
decât Maddie şi divorțase de câţiva ani. Gemenii Lisei care 
aveau 15 ani, Kathy şi Jeff, intrară în cameră în urma ei. 

Camera se umplea și toţi vorbeau în cor. Totuși 
Maddie era conştientă de prezenţa lui Case, stând într-o 
parte a camerei și privind tot ce se petrecea în jur, fiind 
atent la ea. 

Îl auzi pe tatăl ei prezentându-l pe Case surorii lui. 

— El este Case Brannigan. Pretinde că este logodnicul 
lui Maddie. 

Maddie se înroși când mătușa Anita scoase o excla- 
maţie. Situaţia devenea penibilă, se gândi ea. Și tatăl ei se 
purta la fel de rău ca și Case. 

Ar fi trebuit să știe că Mike va găsi toată situaţia asta 
amuzantă; întotdeauna îl acuzase pe tatăl său că avea un 
simț al umorului ciudat, acuzaţie pe care el nu o putuse 
niciodată nega. ÎL iubea mult, dar nu era prima oară când 
o punea într-o situaţie jenantă de dragul de a face o glumă. 


Cu o ușurare cam suspicioasă, Case o lăsă să-l tragă 
afară din casă. 

— Familia ta e foarte interesantă, spuse Case de îndată 
ce pășiră pe veranda casei. Nu ezită să spună ce cred, 
nu-i așa? 

— Nu, așa e. Sau să se bage în problemele altui mem- 
bru al familiei. 

— Cred că așa se petrece în toate familiile apropiate și 
numeroase. 

— Probabil. Case eu... 

— Pot să mă obișnuiesc cu asta, spuse el încuviințând 
din cap. 

Maddie fu exasperată de aroganta lui. 

— O să poţi, nu-i așa? 

— Desigur. Așa sunt familiile. Era ciudat de satisfăcut de 
concluziile sale. 

— Case, trebuie să vorbim. 

— Bine. EI își încrucișă braţele și se sprijini de un stâlp al 
verandei, cu un picior ridicat pe gardul din spatele lui. 
Inspiră adânc aerul de primăvară şi privirea îi rătăci peste 
priveliștea rurală scăldată în lumina lunii. Ai o casă frumoasă 
aici, Maddie. Nu-i de mirare că nu te-ai grăbit s-o părăseşti. 

Era bucuroasă că umbrele îi ascundeau obrajii care se 
înroșeau. În ultima vreme era foarte sensibilă la faptul că 
încă locuia cu familia ei. Dar ea devenise sensibilă la 
multe lucruri în ultimele şase luni. 

— Am locuit singură o perioadă după ce am terminat 
colegiul. Am avut un apartament în oraș, lângă restaurant. 
M-am mutat înapoi acum vreo câţiva ani, când mătușa 
Nettie şi-a fracturat şoldul şi menajera a ieşit la pensie. 
După călătoria mea în Europa o să-mi caut un nou aparta- 
ment, acum că lucrurile au reintrat în normal aici. 

Case vru să zică ceva, dar ezită. Când vorbi, ea simţi că 
schimbase voit subiectul. 

— Vorbind de menajere, am cunoscut-o pe-a voastră 
mai devreme. 

— Frank? 

— Da. Nu este ceea ce mă aşteptam. 

Nu putu să nu zâmbească. 

— Ştiu. Dar e nemaipomenit. El conduce casa atât de 
ușor că nu știu ce ne-am fi făcut fără el. 

— Unde l-aţi găsit? 

— A fost cu tata în armată, cu mulţi ani în urmă. Tata 
i-a spus mereu că dacă va avea vreodată nevoie de o 
slujbă, să-l caute. Tata se gândise desigur să-i dea o slujbă 
la restaurant. Frank era bucătar în armată. După câteva 
luni de la plecarea fostei menajere și după ce m-am mutat 
iar aici, Frank a sunat la ușă şi i-a spus tatei că-și pierduse 
slujba și soţia îi acceptă oferta. 

— L-a murit soţia? întrebă Case cu milă. 

— Nu. A fugit cu un evanghelist. 

— Oh, spuse el. 

Maddie încuviință. 

— Oricum, înainte să știm exact ce s-a întâmplat, se și 
mutase în casa de oaspeți și preluase conducerea casei. El 
găteşte, face curat, face cumpărăturile, are grijă de 
bunicu', are grijă ca mătușa Nettie să-și ia medicamentele 
e probabil cel mai important membru al familiei, încheie 
ea cu un chicot. 

— Familia ta pare nerăbdătoare să primească noi mem- 
bri, spuse Case rapid, încă privind la pajiştea acoperită de 
ceaţă. 

Maddie detectă o umbră de visare în vocea lui. Apoi își 
spuse că probabil se înșelase. Case Brannigan nu o putea 
păcăli cu aerul ăsta de orfan singuratic. Nu știa ce voia el 
de fapt, dar de data asta nu se va mai lăsa păcălită de el. 

— Case, încercă ea să încheie discuţia. De ce-ai venit aici? 

Își întoarse capul și se uită la ea. 

— Am venit să-mi cer soţia. 

Cuvintele lui îi produseră un tremur prin trup. Își 
drese glasul înainte să poată vorbi calm. 

— Tu nu ai soție. Cel puţin, eu nu o cunosc. Dacă nu 
cumva te-ai căsătorit cu roșcata. 

— Roșcata? repetă el. 

— Am auzit că ai plecat cu o roșcată înaltă și frumoasă. 
Şefa ta, presupun? 

Case zâmbi deodată, dinţii lui părând foarte albi în 
lumina palidă. 

— Asta era? Ai crezut că te-am părăsit pentru alta? 
Maddie, tu... 

Făcu un pas spre ea. Ea se dădu înapoi, ridicându-și 
ambele mâini pentru a-l ţine la distanță. 

— Nu mă atinge, îl avertiză ea, încercând să nu pară la 
fel de disperată cum se simţea. Dacă ar mai săruta-o 
acum... Nu vreau să mă atingi, Case. 

El oftă, dar rămase unde era. 

— N-a fost așa, Maddie. 

— Nu-mi pasă. 

— Desigur. 

Acum s-a convins că totul n-a pornit decât de la o mân- 
drie feminină rănită, se gândi ea frustrată. 

— Nu-mi pasă, repetă ea foarte clar. Nu-mi pasă de ce 
ai plecat. Important este că noi nu ne-am căsătorit. Nu-ţi 
sunt soţie, mulțumesc lui Dumnezeu, şi nici n-am să-ţi 
fiu. 

— Mi-ai dat cuvântul, Maddie! 

— Şi tu pe-al tău! se repezi ea. Eu am fost acolo. Tu 
unde naiba erai? 

Își închise gura, dar își dădu seama că era prea târziu. 
Recunoscuse că nu se răzgândise atunci în Cancun. La 
naiba! 

— Îţi dai seama că asta-i prima oară când mă întrebi de 
ce n-am fost acolo? 

Ea încercă să-și recapete calmul. 

— Asta-i pentru că nu-mi pasă dacă ai fost sau nu. Doar 
mă bucur că m-ai împiedicat să fac o mare greșeală. 

— N-ar fi fost o greșeală. Și nici de data aceasta nu va fi 
o greşeală. 

— Nu va fi „o data aceasta”. S-a terminat. N-o să te mai 
las să mă vrăjeşti de data asta, Brannigan. Am alte planuri 
și n-o să le schimb pentru că ai apărut tu deodată. 

— O să vorbim de planurile tale mai târziu, spuse Case 
un pic amenințător. Mai întâi am să-ţi spun de ce a trebuit 

să te părăsesc în Cancun. Și tu o să mă asculti, fir-ar să fie! 

Ea s-a gândit că ar fi bine să-i facă pe plac. Și în plus, 
chiar voia să-i audă explicaţia. Cum va justifica apariţia 
roşcatei înalte? Sora lui? Ar fi bine să nu încerce varianta 
asta! 

Își încrucişă brațele și se sprijini de peretele din 
spatele ei. 

— Bine, să auzim. 

— Ti-am spus că am lucrat pentru guvern. 

— Da. Presupun că și asta era în imaginaţia ta doar? 

— La naiba, Maddie! Case se opri și respiră adânc. Taci 
și ascultă, te rog. 

Mai impresionată de izbucnirea lui violentă decât voise 
să arate, Maddie tăcu și încuviinţă. 

El continuă, cu o răbdare forţată: 

— Nu era imaginaţie. Lucrez-am lucrat pentru guvern. 
DDG Departamentul pentru Droguri. E o slujbă pericu- 
Joasă, dar mi-a plăcut. Pentru un timp. Când te-am întâl- 
nit, eram în permisie. Eram obosit, terminat. Gata de o 
schimbare. Am plecat la Cancun în vacanţă ca să decid ce 
să fac în continuare cu viața mea. Dar ţi-am mai spus câte 
ceva din astea şi atunci. 

Ea încuviinţă. Atunci îl crezuse. Mai târziu se întrebase 
dacă nu fuseseră toate niște minciuni. Acum... acum nu 
știa ce să mai creadă... 

— Oricum, continuă el, Jade roșcata... 

Desigur, numele ei era Jade, gândi Maddie disperată. 

— Jade era o asociată, explică Case. Un alt agent. Eu și 
cu ea nu lucrăm prea des impreună și nici nu prea ne 
înțelegeam bine când lucram. Ea a venit la Cancun să-mi 
spună că fostul meu partener şi unul din puţinii prieteni 
pe care-i aveam, fusese capturat de traficanţii de droguri 
în jungla columbiană și era reținut ca deţinut politic. 
Cineva trebuia să-l salveze și eu eram cel mai potrivit. 

— Ce s-a întâmplat? întrebă ea. 

— L-am eliberat, spuse Case zâmbind. Nu exact în 
forma iniţială. Este încă la recuperare. Probabil va mai sta 
acolo câteva luni. Dar cel puţin trăiește. 

Maddie privi picioarele lui Case, gândindu-se la 
șchiopătatul care-i apăruse de când se văzuseră ultima 
oară. 

— Ai fost rănit? Vocea nu-i era atât de calmă cum ar fi 
vrut. 

— Da. S-a pus problema dacă voi mai merge vreodată. 

Ea-şi tinu respiraţia, dar rămase tăcută. 

— N-am putut să te contactez, Maddie, la început pen- 
tru că eram în junglă căutându-mi prietenul și apoi pen- 
tru că am fost internat în stare gravă. N-am putut... n-am 
vrut să te sun până când n-am aflat că nu voi fi invalid. 
N-aș fi venit la tine în scaun cu rotile, adăugă el. Dar 
niciodată n-am încetat să mă gândesc la tine, jur. După 
mine, logodna noastră era valabilă. Imediat ce mi-am 
revenit cât de cât, am venit după tine. Am sunat o dată, 
dar nu erai acasă, așa că m-am hotărât să-ți fac o surpriză. 

— Și chiar ai reuşit, murmură Maddie încercând să 
creadă ce-i spusese el. L-ar putea oare crede? El își spu- 
sese povestea simplu, fără zorzoane, dar avea un anumit 
tremur în voce. Regret. Amărăciune . Regret. 

Orice s-ar fi întâmplat, cu siguranţă suferise. Și inima ei 
se înmuie. Dar nu putea să cedeze atât de rapid. Se tot 
gândea la lucrurile pe care nu le spusese. 

— De ce vrei să te însori cu mine, Case? 

El păru că se încurcă pentru o clipă, căutând un răspuns. 

— Mi-am dat seama când te-am întâlnit la Cancun că mă 
săturasem de viaţa pe care o duceam. Ti-am spus că nu 
am familie, că am crescut în orfelinate după ce a murit 
mama, când aveam șapte ani. N-am ştiut niciodată cine a 
fost tatăl meu. Am intrat în slujba legii când eram încă un 
adolescent și mi-am petrecut ultimii 15 ani pe drumuri, 
neputând sta niciodată într-un loc încât să prind rădăcini, 
neștiind dacă voi mai trăi după următoarea misiune. Nu 
vreau Să mai trăiesc așa. Sunt pregătit să mă așez, să-mi fac 
o familie. Cu tine. 

Ea nu putu vorbi pentru o clipă. Un nod i se pusese în 
gât, blocându-i toate cuvintele. 

Luând tăcerea ei ca un semnal pentru a continua, Case 
spuse: 

— Îmi place ce-am văzut din orașul tău, familia ta. E un 
loc nemaipomenit să-ţi crești copiii. Putem să ne găsim un 
loc al nostru, o casă şi puţin pământ. Eu am bani destui 
ca să ne întreţinem până găsesc altă sursă de venit și... 

— Case, îl întrerupse Maddie, uşor. Nu mai putea ascul- 
ta, nu se mai putea stăpâni. Oprește-te, te rog. Nimic nu 
s-a schimbat. Nu mă mărit cu tine. 

— Maddie... 

Vocea lui era extrem de seducătoare. Însă i se 
împotrivi. 

— Nu, spuse ea scurt. Nu. N-o să-ți mai cad în brate, 
de data asta. Te uiţi la mine şi vezi o femeie cu care ti-ar 
plăcea să-ți faci o familie și să-ţi poarte copiii. Ei bine, 
las-o baltă. Peste câteva luni voi implini 30 de ani și nu am 
ieșit din orașul pe care-l găsești atât de atrăgător, decât o 
dată. Se opri doar cât să inspire adânc. Poate că tu te-ai 
plictisit de aventură, dar eu sunt gata să o trăiesc. Voi 
călători prin Europa, voi încerca lucruri noi, voi trăi pe 
muchie de cuţit. Vreau să văd Irlanda, Grecia, Portugalia 
și Cehia, toate locurile despre care am citit dar pe care nu 
m-am gândit niciodată să le vizitez. Și nu vreau să fiu doar 
o turistă vreau să merg în sate, să văd locurile unde trăiesc 
localnicii. Și poate atunci... o să mă apuc de alpinism. Sau 
de parașutism. Ceva plin de aventură. Şi voi face asta 
singură. 

Case scutură din cap. 

— Nu știi ce spui. Ţările acelea nu sunt sigure pentru o 
femeie care călătorește singură, mai ales pentru o femeie 
care şi-a părăsit orășelul doar o singură dată. Nu poti pur 
și simplu să hoinărești prin sate străine unde nu cunoşti 
limba și obiceiurile, sperând că vei fi la fel de în siguranță 


54 SUSAN DOYLE 


ca în Mitchell's Fork. Crede-mă, Maddie, am dus aşa- 
numita viaţă aventuroasă la care visezi tu. O s-o urăști. Nu 
e ceea ce vrei tu, nu e ceea ce ai nevoie tu. 

— Eu voi decide ce voi vrea și de ce o să am nevoie, sări 
ea. N-am nevoie să-mi spui tu! 

— Ba îţi spun, zise el pierzându-și calmul. Eşti o femeie 
a naibii de norocoasă, Maddie Carmichael. Ai o familie 
care te iubește, prieteni, un cămin. Ai totul aici. De ce 
vrei să pleci? 

— Asta va trebui să descopăr singură, nu-i așa? 

— Dacă vrei aventură, o poţi găsi cu mine, spuse el. 

Aroganta lui incredibilă o uimi și în același timp o înfu- 
rie. 

— Ce vrei să mai fac ca să te conving că totul s-a termi- 
nat între noi? 

Mâinile lui se sprijiniră de umerii ei. 

— Nimic nu mă va convinge. Te-am aşteptat prea mult, 
Maddie Carmichael. Nu voi renunta la tine atât de ușor. 

— Tu... 

Cuvintele ei furioase fură oprite de sărutul lui. 


Capitolul 4 


La un moment dat, în timpul acelui sărut înfierbântat, 
Maddie își dădu seama că ea nu va fi niciodată capabilă 
să-l convingă pe Case că nu mai era atrasă de el. Că nu-l 
mai dorea. 

Imediat ce Case își încheie sărutul, Maddie scorni un 
plan disperat. 

— Bine, zise ea trăgându-se din braţele lui cu o aseme- 
nea grabă încât aproape era să cadă pe spate. Nu pot să te 
conving să pleci, așa că nici n-am să mai încerc. 

— Asta înseamnă că suntem încă logodiţi? întrebă Case. 

— Nu. Răspunsul ei fusese foarte clar. Pur și simplu 
înseamnă că nu pot să te fac să pleci din Mitchell's Fork. 
Evident, ai toate drepturile să stai aici. Sunt gata să pariez 
că în câteva săptămâni vei fi atât de plictisit încât vei fugi 
mâncând pământul către acele senzaţii tari și aventura pe 
care pretinzi că nu le mai vrei. 

— Şi ai pierde pariul, îi răspunse Case imediat. Dar cum 
rămâne cu noi? Vei continua să fugi de fiecare dată când 
ai să mă vezi? 

— Eu o să-mi văd de viaţa mea. Am multe respon- 
sabilităţi aici şi intentionez să-mi onorez obligaţiile. Dar 
imediat ce tata se va putea descurca singur probabil peste 
patru sau cinci luni o să iau banii pe care i-am moștenit 
de la mama și am să plec în Europa, singură. 

— Nu-ţi irosi banii pe acel pariu. Nu se va întâmpla așa. 
Dacă vrei să mergi în Europa, vei merge cu mine. 

Maddie deschise gura să-l contrazică dar ușa de la 
intrare se deschise. 

— Maddie? Tatăl ei stătea în ușă, uitându-se curios de la 
Maddie la Case. Bunicul e nerăbdător să-și deschidă 
darurile. Toată lumea te așteaptă. 

Maddie își dădu la o parte părul de pe faţă și se 
întoarse către ușă. 

— Vin. 

Case voi s-o urmeze. Ea se invârti pe călcâie. 

— Stai! 

Case ezită. 

— Îmi ceri să plec? 

— Nu. Tata te-a invitat la cină și nu vreau să fiu nepoliti- 
coasă să o anulez. Totuşi, cu o condiţie. 

El oftă și dădu din cap. 

— Să nu pomenesc de logodnă. 

— De logodna noastră inexistentă, îl corectă ea. 

Case îi zâmbi amabil. 


NU MĂ CĂSĂTORESC CU TINE 57 


— Cum spui tu, Maddie. 

Îi trecu prin minte să-l plesnească peste gura aro- 
gantă, totuși atât de pricepută. Apoi se gândi că-i 
putea face același lucru și tatălui ei, care rânjea ca un 
catâr care mănâncă un cactus, cum ar fi spus mătușa 
Nettie. 

— Taci, îi spuse tatălui în timp ce trecu pe lângă el 
foarte mândră. 

— N-am zis nimic, o asigură el. 

— Nici nu trebuia, adăugă ea suspinând. 


Aşa cum promisese, Case se purtă foarte bine în tim- 
pul cinei. Vorbi încet cu Mike și unchiul Dan, asculta 
cu atenţie bolboroseala bunicului, vorbi despre maşini 
și motociclete cu Jeff și schimbă amabilităţi cu Anita, 
Lisa şi Kathy. Parcă simțind că Nettie nu va fi ușor 
vrăjită, o trată cu foarte mult respect ceea ce în curând 
o cuceri. 

Toată lumea era impresionată de fosta meserie a lui 
Case,de agent la DDG. Mike, Dan și Nettie apreciau pe 
oricine ar fi intrat în slujba legii ca să lupte împotriva trafi- 
cului cu droguri. Anita, Lisa și Kathy fură fermecate de 
iluzia romantică de a fi un agent al guvernului, riscându-ți 
viața pentru siguranța celor care respectă legea. 

Jeff, desigur, îl considera pe Case cel mai tare tip pe 
care-l întâlnise vreodată. 

Până când Frank puse tortul pe masă, Maddie își dădu 
seama că toti cei prezenţi o considerau nebună să nege 
logodna ei cu Case. Parcă îi auzea spunând că alte oferte 
mai încântătoare nu avea. 

Datorită respirației greoaie a bunicului, Frank nu 
pusese decât o lumânare în mijlocul uriașului tort de cio- 
colată. Bunicul suflă în ea cu mândrie, apoi zâmbi în timp 
ce toţi îi cântau „La mulţi ani”, chiar și Case. 

Cadourile fură aduse și deschise cu mare pompă. 
Bunicul fu foarte încântat de lenjeria intimă pe care o 
primise de la sora lui, Nettie, aşa cum fusese încântat și de 
pulovărul moale din cașmir dăruit de Dan și Anita. El păru 
foarte impresionat de darul lui Maddie. Când pictase acel 
tablou, folosise drept model o veche fotografie a bunicii 
și bunicului la picnic. Bunicul era îmbrăcat într-o cămașă 
cu gulerul înalt, bretele și o pălărie de paie, în timp ce 
iubita lui Annabelle purta o rochie din muselină cu mar- 
gini din mătase şi o pălărie de paie, cu flori, care-i ferea 
chipul de soare. 

— Îmi amintesc ziua asta atât de bine, spuse bunicul 
visător, ținând tabloul în mâinile sale tremurătoare. 
Mulţumesc, Maddie. 

Maddie se aplecă să-l sărute. 

— Cu plăcere, bunicule. Sunt încântată că-ţi place. 

— E foarte frumos, Maddie, spuse Case câteva minute 
mai târziu, în timp ce ceilalți discutau mai încolo. Nu 
știam că ești atât de talentată. 

Se înroși. 

— Mulţumesc. E doar o pasiune. 

Soneria se auzi încet, din cealaltă parte a casei. Frank 
o tinu pe Maddie când aceasta vru să se ducă să răspundă. 

— Stai aici, mă duc eu. 

Jeff se plictisise deja. Se întoarse spre Case. 

— Urmăreai traficanţi de droguri când te-ai rănit la 
picior, Case? 

— Cred că pot spune așa, răspunse Case după o ușoară 
ezitare. 

— Ai fost împuşcat! 

Din nou Case se opri, aruncând o privire întrebătoare 
spre Maddie. Din moment ce ea nu interveni el spuse: 

— Da, am fost împușcat în spate și în șoldul stâng. 

Maddie simţi că leșină. Nu se gândise până atunci 
cum fusese Case rănit, cum ajunsese el în spital. 
Auzindu-l spunând acele cuvinte, o durere trecu prin ea, 
simțind milă pentru agonia prin care trecuse el. Oh, 
Doamne! 

Spera ca aceste reacţii să nu i se vadă pe chip. Se părea 
că toţi din încăpere o priveau. Toţi, cu excepţia lui Jeff, 
care era încă fascinat de Case. 

— Ai împușcat vreodată pe cineva? întrebă el foarte 
curios. 

— Jeff! strigară mama și bunica lui. 

Toţi păreau să aştepte răspunsul lui Case. Maddie 
înțelesese. Case Brannigan era desigur o noutate prin 
locurile acelea. Un animal exotic rătăcit printr-o curte 
obişnuită. Nimeni din încăpere nu mai întâlnise un agent 

al guvernului, un om care văzuse lumea, și-a riscat viaţa, 
trăise aventuri pe care oamenii din Mitchell's Fork le 
trăiseră doar în filme sau în imaginaţie. 

Maddie se săturase să trăiască astfel. Voia și ea să 
trăiască propriile-i aventuri. Nu ştia exact ce voia să 
facă dar știa că trebuie să facă ceva. Ceva îndrăzneţ. 
Ceva la care vechea Maddie Carmichael nu s-ar fi gân- 
dit. 

— Dacă nu te superi, îi spuse Case încet lui Jeff, n-am 
să-ţi răspund la această întrebare. Au fost multe aspecte 
ale slujbei mele care nu mi-au plăcut și la care n-aş vrea 
să mă întorc. Să presupunem că am făcut ceea ce a tre- 
buit, bine? 

Ceea ce desigur răspundea întrebării lui Jeff. 

— Ei bine, spuse o voce masculină din ușă. Ce intere- 
sant! Cine-i străinul periculos, Maddie? 

Maddie icni și se răsuci. Jackson! Deodată își aminti ce 
căuta el acolo. Doamne! 

Jackson Babbit îşi ridică sprâncenele ca răspuns la 
reacţia ei. Jackson avea 33 de ani, divorțase de două ori 
și era considerat playboy-ul zonei o reputaţie pe care 
și-o însușise cu mândrie. Un vânzător de echipament 
pentru ferme plin de succes, îi plăcea să se asemene cu 
cântărețul country Marty Stuart. Jackson avea părul 
negru și destul de lung, dat cu fixativ așa că nici un fir 
nu i se clintea. Îi plăceau hainele în culori vii, precum 
cămașa de un roșu deschis, pantalonii negri strâmţi și 
cizmele western înalte și frumos lustruite pe care le 

purta acum, și bijuteriile scumpe. Un lanţ de aur lucea la 
gâtul său și două inele cu diamante străluceau pe mâinile 
sale îngrijite. 
Jackson era încrezut, superficial şi materialist, dar era mai 
hazliu decât oricare alt tip cu care ieșise Maddie în 
Mitchell's Fork. Ştia cum să râdă, cum să se joace, cum să-i 
acorde unei femei toată atenţia lui. Chiar dacă pentru 
scurt timp, Maddie ieșise cu el de vreo câteva ori în 
ultimele trei-patru luni și plăcuse fiecare ieșire. Nu 
intenţionase niciodată ca vreuna din întâlnirile lor să fie 
mai mult decât pură distracţie 
Îi explicase clar lui Jackson că urma să părăsească orașul 
în curând și că nu voia să se culce cu el. El răspunsese că 
va face orice ca ea să se răzgândească până să plece, dar 
totuşi nu făcuse nimic care s-o deranjeze. 
Maddie simţi că lui Jackson chiar îi plăcea să aibă o pri- 
etenie fără complicaţii cu o femeie, fără pretenţiile unei 
relaţii sexuale ceea ce era o noutate pentru el. Desigur că 
el ar fi negat asta. Căci trebuia să-și apere reputaţia cu 
greu câștigată. 
— Jackson, spuse ea, eu... e 
— Să nu-mi spui că ai uitat de întâlnire! 
Dar uitase. Ea și Jackson plănuiseră să meargă la un film 

după petrecerea bunicului. Cum de uitase? De parcă ar fi 
trebuit să ceară voie, ea se uită la Case. 

Case se uită la Jackson urât de parcă voia să-l descom- 
pună pe celălalt bărbat. Era, evident, ură la prima vedere. 
Maddie înghiţi în sec. 

Jackson nu simţi antipatia direcţionată spre el. El 
zâmbi, dădu din cap salutând pe toţi cunoscutii din 
încăpere, apoi se îndreptă spre Case cu mâna întinsă. 

— Nu cred că ne-am cunoscut, spuse el amabil. 

— Sunt Jackson Babbit. Tu ești...? 

Case abia îi întinse mâna. 

— Case Brannigan. Sunt... 

— Un prieten, zise Maddie repede și repede. 

— Logodnicul ei, zise Case succint. Gropiţele lui 
Jackson se adânciră. 

— Se pare că există păreri diferite. 

— O stare temporară, îl asigură Case. 

— Foarte temporară, afirmă Maddie, uitându-se provo- 
cator la Case. 

Unii bărbaţi ar fi avut reţineri văzând tensiunea dintre 
Maddie și Case. Jackson însă rânji și mai tare. 

— Ei bine, Maddie? Mai e valabilă întâlnirea? 

Ea îşi scutură capul. 

— Desigur. Sunt gata. 

— Maddie! strigă Case, făcând un pas spre ea. 

Ea îi întâlni ochii. Îi trebui mai mult curaj decât ar fi 
recunoscut ca să facă faţă furiei din ochii lui gri. 

— Da, Case? 


NU MĂ CĂSĂTORESC CU TINE 63 


Fl trebuia să-și fi dat seama că nu se mai putea face 
nimic aici, în faţa familiei. Privirile lor se susținură ceva 
timp, moment în care nimeni nu făcu o mișcare. 

— Vorbim mâine. 

— Poate, spuse ea cu o indiferență pe care n-o simţea de fapt. 

Ea îl sărută repede pe bunicul, spuse noapte bună 
celorlalţi, își strecură mâna la braţul lui Jackson și îl trase 
afară din cameră. 

În hol se opri ca să-și recapete respiraţia. Putea auzi 
frânturi din discuţiile celor rămași acolo, toate referindu-se 
la ea. 

— Nu știu ce-i cu fata asta în ultima vreme, mormăi 
Nettie. Ea... 

— Îmi place coafura ei, spuse Kathy. Mă întreb 
dacă... 

— Cum de nu i-ai tras un pumn lui Jackson, Case? Ăsta 
era desigur Jess. 

— Jeff! strigă mama lui exasperată. 

— Maddie? întrebă Jackson calm. Eşti gata de plecare? 

— Da, Jackson. Te rog. Nu-i plăcuse nota de disperare 
din vocea ei, dar trebuia să plece de acolo. Imediat. 


Spre ușurarea lui Maddie, Jackson nu menţionă 
numele lui Case în timpul drumului cu mașina până la 
cinema. Filmul pe care-l aleseseră era o comedie în care 
jucau doi actori îndrăgiți de Maddie. Reuși să uite de 

evenimentele stresante din timpul zilei, și să se bucure de 
film. 

Singurele localuri deschise după film dumineca erau 
doar câteva fast-food-uri. Jackson trase în parcarea de la 
Dairy Queen. 

— Vrei îngheţată? întrebă el. 

— Da. De ce nu? Tinuse o dietă strictă de când se 
întorsese de la Cancun, dar în seara asta avea chef să se 
desfete. Căci nu reuşise să mănânce mai mult de o 
bucăţică de tort, nu cu Case şi ceilalți urmărind-o 
îndeaproape. 

Jackson comandă banana split și cafea pentru amândoi. 
Maddie nu se mai deranjă să spună că nu comandase asta. 

— Vorbește-mi despre Case Brannigan. De ce spune că 
e logodnicul tău? 

— Probabil pentru că i-am spus c-o să mă mărit cu el, 
murmură ea. 

Jackson nici măcar nu clipi. 

-Asta l-ar fi putut face să ajungă la concluzia asta. 

Ea trebui să zâmbească la comentariul lui sec. 

— Ştiu. Dar m-am răzgândit. 

— Desigur, privilegiul femeii sau al bărbatului. 

— Problema este că el nu s-a răzgândit. Chiar dacă m-a 
lăsat să aştept la altar în Cancun, la naiba! Nu știu dacă 
roşcata e doar o asociată sau dacă e mai mult — dar chiar 
nu-mi pasă... nu voi fi o femeie convenabilă pentru un 
fost spion care a venit să caute căldura unui cămin. Şi-a 
făcut o imagine cam ciudată a unei vieți liniștite într-un 

orășel, probabil pentru că el n-a avut niciodată o familie 
sau altceva şi nu-l învinoţesc că-și dorește una, dar dacă el 
crede că am să renunţ la visele și planurile mele ca să 
încep să fac menajul pentru el, chiar dacă n-a spus asta 
niciodată, se înșală! 

Conştientă deodată că Jackson își mânca încet 
îngheţata și ascultă atent fiecare cuvânt al ei, Maddie se 
opri și se înroși. Scuză-mă, dar cred că n-ai înțeles nimic 
din toată pălăvrăgeala asta. 

— Din contră. Am găsit-o chiar elocventă. 

Maddie tresări. 

—A... 

— Deci n-o să te măriti cu el? 

— Nu, spuse ea repede. 

— Nu ştiu, Maddie. Mie mi s-a părut un tip insis- 
tent. 

— Şi eu pot să fiu insistentă. Crede-mă, în câteva 
săptămâni, Case va fi atât de plictisit de Mitchell's 
Fork încât abia va aștepta să scape de aici. Doar tu 
știi cum e pe aici. Tu însuţi ai spus că ai fi plecat 
dacă n-ai fi muncit atât de mult ca să ai succes în 
afacerea ta. 

— Mitchell's Fork e în regulă. Un pic cam amortit, dar 
eu fac tot ce pot să-l mai umplu de viaţă uneori. 

Maddie se încruntă. Jackson o încurajase să rupă 
tiparele după care fusese crescută, fusese singurul care 
o sprijinise când își exprimase dorinţa să plece un 
timp, să vadă locuri noi, să încerce lucruri noi. Întot- 

deauna l-a crezut când îi spunea că era o chestiune de 
timp, dar și el se va rupe de acolo. Fuseseră doar 
vorbe-n vânt? Era el atât de înrădăcinat aici ca și mulţi 
alţii? 

De parcă îi auzise întrebările, Jackson chicoti. 

— Nu te uita așa la mine, Maddie. Imediat ce pun 
deoparte niște bani, am şters-o de aici. M-am gândit să 
mă îndrept spre Tahiti mai întâi. Poate spre Bimini. Ştii, 
acolo unde-i soare tot timpul și... 

— Şi femeile nu poartă sutien, îl cită Maddie. L-auzise spunând 
asta de multe ori. De parcă ar fi fost atât de naivă să-l creadă! 

— Exact, zise el umflându-se în pene. 

Începea să-i pară rău pentru lipsa ei de discreţie, că îi 
destăinuise totul lui Jackson. Nu știa ce o apucase. 

— Jackson, ceea ce am spus... că am fost părăsită la 
altar? Poate am putea-o... 

— ... face uitată. 

— Mulţumesc, zâmbi ea mulţumită. 

— Desigur și tu trebuie să-mi promiţi că n-o să spui că am 
fost înţelegător și grijuliu, căci am o reputaţie rea de apărat. 

Ea dădu din cap în semn de reproș. 

— O reputaţie pe care ţi-ai creat-o cu grijă. Tot nu 
înțeleg de ce ești atât de hotărât să-i convingi pe toţi că 
ești un playboy egoist și superficial, când sub acest exte- 
rior se ascunde un tip tare de treabă. 

— Hei, taci! Se uită repede în jur să vadă dacă n-a auzit 
cineva vorbele ei. Cineva te-ar putea auzi. Adevărul e, con- 
tinuă el întorcându-se spre ea cu un zâmbet forțat, că sunt 

și egoist și superficial. Foarte rar pot să depășesc aceste 
tendinţe naturale și atunci fac un mare efort. Dar dacă aș 
face asta mai des, lumea ar începe să aștepte aceste lucruri 
de la mine tot timpul și e prea multă bătaie de cap. 

Maddie râse. 

— Sincer, Jackson, eşti incorigibil. 

— Exact cum îţi spuneam. 

— Dar ești și un bun prieten. 

El mormăi și își șterse fruntea. 

— Am încercat să te seduc luni de zile şi tot ce-mi poţi 
spune e că sunt un prieten bun. Cred că-mi cam ies din 
mână. 

— Tu? Imposibil. 

— Sună promițător. Asta înseamnă că o să mergi acasă 
la mine după ce plecăm de aici? 

— Nu. 

El oftă adânc. Cu siguranţă îmi ies din mână. 

— Mănâncă-ţi îngheţata, Jackson, spuse ea, înfigându-și 
lingurita în propria îngheţată. Se topește. 

— De-ar avea farmecul meu același efect asupra ta! 

Maddie râse și îi mulțumi pentru distracţie. 


Jackson o lăsă pe Maddie în fața casei ei puţin după 
miezul nopţii. O conduse până la ușă, o sărută ușor pe 
gură și o avertiză să se ferească de „logodnici care stau la 
pândă”. Apoi plecă fluierând, purtându-se de parcă fusese 
amuzat de întreaga seară. 


Capitolul 5 


Case petrecu majoritatea zilei de luni căutând case de 
vânzare. Avea două motive. Mai întâi, că nu avea nici o 
intenţie să mai stea prea mult în micul hotel Spartan care 
era de altfel cel mai bun din Mitchell's Fork. Și în al doilea 
rând, își făcea de lucru până când va găsi momentul 
potrivit să vorbească cu Maddie. 

Ar fi putut să nu fie atât de răbdător cu ea dacă n-ar fi 
văzut-o cu Babbit cu o seară în urmă. Dacă ar fi suspec- 
tat că sentimentele lui Maddie pentru acel individ erau 
serioase, Case ar fi fost tentat să facă un gest disperat. 
Cum ar fi s-o arunce în spinare și s-o ducă la prima stare 
civilă. Dar i-a văzut împreună la fast-food și apoi la uşa 
ei, când se încheiase întâlnirea lor. Văzuse îndeajuns ca 
să se convingă că nu era nimic serios între Maddie și 
Babbit. 

Ei bineînţeles că nu ştiau că el îi văzuse. Case se 
ascunsese deseori, monitorizase prea multe întâlniri clan- 

destine ca să se dea de gol în faţa a doi amatori nesuspicioși. 

Maddie s-ar înfuria probabil dacă ar ști că el îi 
urmărise noaptea trecută. Dar rău, se gândi el cu un zâm- 
bet scurt. În ceea ce-l privea ea i se dăruise pe acea plajă 
în Cancun verbal, dacă nu fizic. Și Case Brannigan prote- 
ja ceea ce era al lui. 

Agenta imobiliară observă zâmbetul rece al lui Case, cu 
o panică vizibilă. Ea era genul agitat, o patroană supusă 
care vindea case pentru pentru a mai câștiga ceva bani în 
plus, se gândi Case. Probabil că nu întâlnise niciodată pe 
cineva ca el. 

Făcu un efort să-i zâmbească mai natural. 

— Parcă asta seamănă mai mult cu ceea ce aveam în 
minte, zise el încurajator, arătând spre terenurile din 
jurul lor în timp ce se apropiau de cea de-a treia casă pe 
care ea i-o descrisese. Celelalte avuseseră amândouă câte 
un defect, una era prea mică, cealaltă prea urâtă. Acest 
loc, însă, arăta bine, se hotări Case în timp ce se îndrepta 
spre uşa de la intrare, iar agenta, uşurată se ţinea după el. 

Presupunea că stilul casei era de tip rural din epoca 
victoriană. Era cuibărită pe o pajiște în pantă, cu copaci 
stufoși în jur și răsaduri de flori care vor arăta frumos mai 
târziu, în vară. O verandă de jur-împrejur. Îi plăceau 
detaliile de afară. Liniile laterale erau de un galben pal. 
Marginea de jos era crem. Sindrile ca niște solzi de pește 
pe frontoane. Acoperiș din cedru. Multe unghiuri și 
curburi interesante. Chiar și o fereastră ovală din sticlă 
colorată pusă la veranda din faţă probabil în partea de sus 
a unui hol deschis, se gândi el. 

Da, casa asta era interesantă. Aproape cum își imagi- 
nase el un „adevărat cămin”. 

— Câte dormitoare? întrebă el, observând cât de mare 
era Casa. 

— Cinci, răspunse agenta. Principalul apartament este 
la primul etaj şi celelalte patru sus. Şi sunt patru băi cu 
cadă și două fără. Casa are numai 10 ani și terenul din 
jurul ei este de șapte acri. Este şi un mic eleșteu la capătul 
terenului și o pajiște frumoasă care ar fi perfectă pentru o 
piscină, dacă veţi vrea să aveţi una. 

Case dădu din cap.. Cinci dormitoare, era bine. Se 
întreba pe câte din ele ar fi Maddie să le umple cu copii. 
O scândură scârțâi sub picioarele lui în timp ce urca 
scările și traversa veranda spațioasă. Se opri să o testeze, 
și hotări că face zgomot. 

— Probabil va mai trebui să reparaţi câte ceva pe ici, pe 
colo, spuse femeia foarte sincer. N-a mai locuit nimeni 
aici de un an. 

— De ce? întrebă Case, amintindu-și să arate puţină sus- 
piciune. 

— Este... cam... cam scumpă pentru zona asta, 
recunoscu ea. E mai mare și a costat mai mult la constru- 
ire decât multe alte case din jur. Și, desigur, încălzirea 
centrală și aerul condiţionat costă mai mult, din cauza 
mărimii ei. 

Case se relaxă. Banii nu erau o problemă. Nici 
reparaţiile nu-l deranjau. Asta făcea parte din riscul de a 
avea o casă. Desigur, el nu avusese una vreodată. Crescuse 
în apartamente cu purici, internate și case cu chirie ieftină, 

și ultimii ani și i-a petrecut trăind pe drumuri, cu valiza 
mereu pregătită. Dar încă își mai amintea acele fantezii din 
copilărie-o familie, un câine, o casă frumoasă în care să-și 
primească prietenii pe care ar fi vrut să-i aibă. 

— Casă mare, spuse el în timp ce o urmă în holul din 
care pornea o scară în spirală. Putea să vadă camerele 
mari, goale și fără perdele care se deschideau din hol. O 
bibliotecă apăru pe stânga, şi o cameră octogonală cu 
pereţi din sticlă, la dreapta. Se gândi că fusese iniţial o 
sufragerie. În mintea sa o umplu cu o masă mare și un 
candelabru luminos. Desigur, se imagina în capul mesei, 
cu Maddie în dreapta lui. 

Nu fusese niciodată gazda unei petreceri. Se întreba 
dacă nu era prea târziu să înveţe să fie acum. 

Poate l-ar putea învăţa Maddie. 

— Este o casă mare, supuse agenta întrerupându-i 
visarea. Cei care au construit-o au venit de undeva din 
nord. Au locuit aici până când doamna Fulding a vrut să 
se întoarcă să locuiască lângă nepoți. Au scos casa la vân- 
zare acum doi ani, dar deși nu s-a vândut ei tot s-au mutat 
și au lăsat-o agenţiei unde lucrez eu. 

Case își trecu mâna peste balustrada lustruită din 
lemn de nuc. 

— Hm, zise el, pe jumătate convins. Arătaţi-mi și restul. 

O licărire speculativă apăruse în ochii nervoși ai agen- 
tei. Îşi drese glasul, își îndreptă umerii și făcu turul casei. 
Garajul care avea loc pentru trei mașini. Magazia de 
lemne separată. Case întotdeauna voise să se joace cu 
uneltele. Zâmbi. 


72 SUSAN DOYLE 


Îi arătă salonul familiei înalt cât două etaje cu masivul 
său şemineu. Principalul dormitor cu un alt șemineu. Uşi 
cu geamuri care duceau spre o altă verandă acoperită şi o 
cameră de zi cu geamuri în loc de pereţi. O bucătărie 
complet dotată şi un birou cu mobilă din stejar negru. O 
cameră de zi octogonală, tocmai potrivită pentru micul 
dejun în familie. Sus erau patru dormitoare destul de 
mari și un salon sau o cameră de jocuri, cu un alt 
şemineu. 

— Îmi place, spuse Case. 

Agenta zâmbi și deodată nu se mai uită atât de urât. 

— Sunt sigură că veţi fi foarte fericit aici, îi spuse ea. 
Case se gândi că ar putea avea dreptate. Spera ca și 
Maddie să simtă același lucru. 


— Ce a făcut? cu telefonul lipit de ureche, Maddie se 
afundă în scaunul din spatele biroului unde punea la 
punct actele săptămânale. 

— A făcut o ofertă pentru Fielding Place, îi răspunse Jill 
veselă. Sherry Holder i-a arătat-o. E atât de încântată de 
comision încât deja și-a comandat o mașină nouă de la 
dealer-ul Ford McKenzie. 

Lui Maddie nu-i venea să creadă. 

— De ce naiba vrea Case o casă atât de mare? 

— E mare pentru un tip singur. Cinci dormitoare, cinci 
sau şase băi, o bibliotecă, un salon la etaj și trei şeminee 
— este chiar și o cameră pentru majordom. 

— N-am fost niciodată acolo dar am auzit că încăperile 
sunt mari, cu tavanul înalt. Sherry mi-a spus că încălzirea 

și aerul condiționat costă o avere. Și am auzit că mai tre- 
buie făcute și niște reparaţii. Case nu știe în ce s-a băgat. 

— Sherry mi-a jurat că i-a spus totul. A zis că el părea că 
nici nu auzea problemele. S-a uitat o dată la casă și a spus 
că o cumpără. 

Maddie icni. Situaţia îi scăpa de sub control. Cum ar fi 
putut să-și imagineze că el va alerga și va cumpăra o casă, 
a doua zi după ce sosise în oraș. Nu că ar fi fost prea sur- 
prinsă de alegerea casei. 

— Eu am fost, Sherry m-a luat cu ea acolo acum câteva 
luni, spuse Jill. E într-adevăr o casă frumoasă, dar 
culoarea e groaznică. Prea multe pasteluri. Ca bărbat, 
Case probabil că nici n-a observat asta. O undă de râs se 
simți în vocea ei. Ştii ce mult îmi place decoratul. Voi fi 
bucuroasă să te ajut să alegi alte culori, alte covoare și alte 
tapete când o să te muţi acolo. 

— Când o să... Jill, eu n-o să mă mut acolo. 

— Mmm, spune-i asta logodnicului tău, o tachină Jill. 
Sherry spunea că a pomenit numele tău de vreo cincizeci 
de ori în cele trei ore petrecute cu el. 

— Şi presupun că spune la toți asta. 

— Probabil. Abia aştept să-l cunosc pe tip. 

— Bine. O să ţi-l prezint. Poate te va găsi pe tine o sotie 
mai potrivită pentru el. 

Jill râse. 

— Din câte am auzit despre el, nu cred că am nici o șansă. 
Lisa și Anita le spun tuturor că e foarte drăguţ într-un fel 
„periculos”. Lisa spune că Jeff e înnebunit după el și chiar 
a spus că dacă tu nu-l vrei, ar fi bun pentru mama lui. 

Sherry a spus că a cam speriat-o, dar n-a putut să nu 
observe că este aproape cel mai sexy bărbat din zonă. 
Jackson îl numește „Terminatorul”. Pretinde că şi-a riscat 
viața ducându-te la film aseară. Desigur că râdea când 
spunea asta. Era evident că el găsește toată această 
situaţie comică. 

Maddie suspină adânc. Nu era surprinsă că Jill auzise 
bârfa. Era casieră la la singura bancă din Mitchell's Fork. 
Foarte puţine bârfe îi scăpau. 

— Ce mă fac, Jill? 

— Un singur lucru poţi să faci. 

— Ce? 

— Să-ţi comanzi o rochie de mireasă și ai face bine să 
mă rogi să-ți fiu domnişoară de onoare... 

— La naiba, Jill, eşti la fel de rea ca și Jackson! Eu 
vorbesc serios. Tipul chiar crede c-o să mă mărit cu el. 
Cumpără casa aia cu intenţia de a locui acolo cu mine! 

— După părerea mătușii și verișoarei tale, are un motiv 
puternic să creadă asta, spuse Jill un pic mai serios. Au 
spus că ai fi fost deja măritată dacă el n-ar fi fost chemat 
la datorie. E adevărat, Maddie? 

Maddie aproape că se vedea cum intrase în biroul lui 
Leñor Ruiz, purtând rochia de plajă, şi deși tremura era 
hotărâtă. Și chiar dacă nu voia să recunoască asta acum, 
știa că dacă el ar fi așteptat-o atunci, S-ar fi măritat cu 
Case. Așa, pur și simplu. 

— Maddie? interveni Jill. 

Maddie înghiţi în sec. 

— Da, cred că e adevărat. Dar... 

— Nu pot să cred că nu mi-ai spus nimic despre asta 
când te-ai întors. Jill vorbea repede, cu o nonşalanţă 
forțată, dar Maddie simţi în vocea ei că era rănită. Aceeași 
durere o simţise și în vocea tatălui ei cu o seară înainte. 

Nu voise să-i rănească. Fusese tentată de mai multe ori 
să se confeseze și mai ales să le spună prin ce trecuse în 
ultimele șase luni. Dar nu putuse să vorbească despre 
asta. Nu putuse să explice cum o făcuse Case să se simtă, 
cum zâmbise și îi luase mâna și cum se îndrăgostise ime- 
diat de el, deși era un străin. Şi nu putea admite cât de 
umilită fusese când își dăduse seama cât de vulnerabilă i 
se păruse lui. 

— Îmi pare rău, Jill. Pur şi simplu n-am putut. 

— Da, sigur. Înţeleg. Dar era evident că nu înţelegea, 
nu complet. Te las să te întorci la treabă. Vorbim mai 
târziu, bine? 

— Desigur. 

— A, Maddie? 

— Da? 

— Ştiu că te-am cam tachinat cu problema asta, dar 
dacă vrei să vorbeşti... Sunt aici, bine? 

Ochii lui Maddie se umeziră. 

— Ştiu, Jill. Mulţumesc. S-ar putea să am nevoie de tine. 

— Orcând. Pa. Închise înainte ca Maddie să răspundă. 

Maddie își îngropă faţa în mâini și scoase un geamăt 
puternic. 

De ce completase fluturașii aceia de la intrarea în 
supermarket? De unde era să ştie că asta îi va schimba 
viața complet? 

Case deschise geamurile de la Ferrari ca să respire 
aerul proaspăt și cald de primăvară. Era puţin după 6 
seara și îi era foame. Era timpul să aleagă ceva din meniul 
de la „Mike şi Maddie“. 

Cu un braţ sprijinit de marginea geamului, puse frână 
la culoarea roșie, fredonând cântecul ce se auzea la radio. 
Se simţea bine. Spera ca Maddie să fie într-o dispoziţie 
mai bună diseară. 

Un camion plini de lumini trase lângă el pe banda 
întâi. Muzica heavy metal se auzea puternic dincolo de 
geamurile deschise ale camionului. Trei adolescenţi 
erau înghesuiți pe bancheta acestuia, unul cu o pălărie 
western cam mare, ceilalți purtând șepci de base-ball. 
Toţi studiau Ferrari-ul. 

Şoferul camionului acceleră, ceea ce-l făcu pe Case să-și 
dea seama că viteza și puterea motorului fuseseră modifi- 
cate. Se uită într-o parte și observă că derbedeii căutau 
ceartă și se hotărî să-i ignore. Se uită la semafor dorindu-și 
să se facă mai repede verde. 

— Hei, strigă cel ce era mai aproape de Case. Ce viteză 
bagă mașina asta? 

Case tăcu un moment, după care răspunsese. 

— Merge cu viteza legală. 

Băieţii râseră și făcură remarci batjocoritoare. Motorul 
camionului se ambală din nou, rămânând pe loc deși 
săgeata spre stânga a semaforului se aprinse. 

— Haide, bunicule. Hai să vedem ce poate face acest 
skateboard italian, ţipă șoferul. 

Case simţi mirosul de bere venind dinspre ei. Se uită 
cu cea mai intimidantă privire la ei. 

— Mai bine v-aţi duce acasă, băieţi. Vă așteaptă mamele 
voastre. 

Probabil că n-ar fi trebuit să-i provoace astfel, dar fap- 
tul că-l numiseră bunic îi răni mândria. La naiba, n-avea 
nici 35 de ani! Putea să snopească din bătaie pe oricare 
din derbedeii ăștia mucoși chiar pe toţi trei o dată. Apoi 
și-aduse aminte că trebuia să se adapteze aici. Snopindu-l 
în bătaie pe „leul” local nu ar fi cel mai bun lucru. 

Culoarea semaforului se schimbă în verde înainte ca 
băieţii să mai poate răspunde. Case apăsă pe acceleraţie și 
îi lăsă într-un nor de praf provocat de un nemapomenit 
motor italian. Își verifică oglinda retrovizoare să vadă dacă 
nu-l urmăreau și fu ușurat că nu se vedea nimeni. 

Poate n-a fost decât vorba de ei, se gândi el relaxându-se. 
Doar se distrau un pic. În viitor îşi va aminti că este un 
civil şi că nu mai erau inamici ascunzându-se în tufișuri. 

Primul lucru pe care-l observă Case când ajunse în 
parcare fu că aceasta era goală. Complet. Trase lângă ușa 
de la intrare și citi programul de pe ușă. 

La naiba! Restaurantul se închidea după prânz dumini- 
ca, și nu se deschidea până la 11, marti dimineața. Deci 
unde putea să mănânce cineva înfometat, luni seara? 

Se gândi că poate nici Maddie nu luase cina. Poate nu 
era prea târziu s-o convingă să cineze cu el. 

Întoarse mașina și se îndreptă spre casa ei. 

— Mă întrebam când o să apari, spuse menajera când 
deschise ușa. 


78 SUSAN DOYLE 


Neștiind cum să ia cuvintele lui Frank, Case își drese 
glasul și spuse: 

— Maddie-i acasă? 

— Da. E în spate; hrăneşte câinii. 

Case se dădu un pas înapoi. 

Mă duc s-o caut. 

— Stati la cină? 

— M-am gândit s-o invit pe Maddie să cineze cu mine. 

— Anunţțaţi-mă câte farfurii să pun la masă. După asta, 
închise ușa. 

Case dădu din cap și merse pe trotuar în jurul casei, 
căutând-o pe Maddie. Din nou gândi că ea locuia într-o 
casă ciudată, sau cel puţin oamenii de aici erau ciudati. 
Probabil același lucru îl credeau și ei despre el. 

O găsi pe Maddie turnând hrană uscată în două cas- 
troane de aluminiu în timp ce câinii se gudurau 
nerăbdători. 

— În regulă, băieți, numai un pic, da? Jeez, parcă n-ai 
mai mâncat de-un secol. 

Arată nemaipomenit, se gândi Case, stând în spatele ei, 
fără să fie observat. Purta o pereche de jeanși, şi un tricou 
mulat. Părul îi era lăsat pe spate. În sfârșit se obișnuia cu 
noua ei imagine de fapt o găsea mai atractivă acum. Ceva 
îi spuse că ar fi simţit același lucru chiar dacă ea nu s-ar fi 
schimbat deloc. 

Ochelari sau lentile de contact, păr castaniu sau cu 
șuvițe blonde, nu avea nici o importanță. O dorea pe 
Maddie și lunile petrecute departe de ea nu făcuseră 
decât s-o dorească și mai mult. 

Câinii se repeziră la castroane, înfulecând mâncarea. 
Maddie îi privi un pic, chicotind și apoi se întoarse și-l 
văzu pe Case. Sacul de plastic în care era mâncarea pen- 
tru câini căzu pe jos. 

— O! spuse ea, obrajii luându-i foc. M-ai speriat. 

— Îmi pare rău. 

Se aplecă să ridice sacul. Își recăpătă curajul până se 
ridică. 

— Ce cauţi aici? 

— Am venit să te invit la cină. 

— Puteai să suni. 

— Îmi cer scuze, repetă el. M-am gândit că lucrezi în 
seara asta. M-am oprit pe la restaurant și am văzut că e 
închis lunea. 

Ea încuviință, strângând sacul în mâini. 

— Deci, ce spui? Cinăm? 

— Nu sunt îmbrăcată pentru a ieși în oraș. 

— Arăţi numai bine. Se uită la pantalonii lui kaki și la 
cămașa sport din bumbac. O să mergem într-un loc 
obișnuit. 

— Aveam de gând să fac niște acte în seara asta. 

— Ne vom întoarce devreme, spuse el prompt, între 
amuzament și exasperare. E numai o cină, Maddie. 

Ea suspină. 

— În regulă, merg. Oricum voiam să vorbesc cu 
tine. 

Case ar fi vrut ca ea să arate ceva mai mult entuziasm, 
dar se hotărî să nu sară calul. 

— Cum spui tu, Maddie. 

— Da, da, murmură ea. Aș fi vrut eu să fie atât de ușor. 

Înainte ca el să apuce să spună ceva, ea adăugă: 

— Mă duc să mă spăl. Ne vedem în faţă peste zece 
minute. 

— Nu mă inviti înăuntru? 

— Şi să-ţi dau ocazia să pui la cale nunta, cu familia 
mea? Nu cred. 


Fl râse. 

— N-ai deloc încredere în mine, nu-i așa, iubito? 

Spre încântarea lui, ea se înroși din nou ca răspuns la 
îndrăzneala lui, deși îi aruncă o căutătură urâtă. 

— Nu, deloc, îl asigură ea scurt. 

Îi veni s-o sărute acolo, pe loc. Își băgă mâinile în 
buzunare. 

— Deci în faţă, în zece minute, spuse el. 

Ea încuviință. apoi se întoarse și intră în casă. 

„Eşti a mea, Maddie Carmichael”, gândi Case, privind-o 
cum intră în casă. „Cum să te conving de asta?” 

Va face tot posibilul. Case Brannigan nu accepta să 
piardă când își punea în minte ceva. Şi niciodată nu voise 
ceva mai mult decât ca Maddie Carmichael să-i fie soție. 


Capitolul 6 


— Asta e prima oară când sunt singur cu tine de când 
am sosit în Mitchell's Fork, spunea Case cu mare satis- 
facţie o jumătate de oră mai târziu. 

Maddie ridică din sprâncene și privi la pizzeria oare- 
cum aglomerată: 

— Nu pot spune că ești chiar singur. 

— Ştii ce vreau să spun. 

O chelneriță plinuță se apropie de masă, cu lista de 
preţuri în mână. 

— Bună, Maddie, o salută ea. Ăsta-i tipul de care 
vorbeşte toată lumea? 

Maddie se schimbă la faţă. 

— Probabil. Ea e Jo Nell, el e Case Brannigan. Noi două 
am făcut școala generală împreună. 

— Îmi pare bine, spuse Case, întrebându-se dacă femeia 
aceea zâmbea vreodată. 


82 SUSAN DOYLE 


— Ce vreţi să comandaţi? 

Maddie era uşurată că JoNell nu avea de gând să stea 
prea mult în preajma lor. 

— Eu vreau o salată și o cola dietetică. 

Case se încruntă. 

— Nu-ţi place pizza? 

— Ba da, dar îngrașă. 

— Aduceţi-ne o pizza mare. Cu de toate în ea, adăugă 
el. Și eu vreau și o bere. 

Jo Nell dădu din cap. 

-Asta-i O zonă cam uscată, domnule. 

— A! Bine atunci aduceţi-mi și mie o Cola. 

— Imediat. JoNell își înfipse pixul după ureche și se 
îndepărtă. 

Case se intoarse spre Maddie care bătea cu un deget în 
melamina mesei, încruntată. 

— De ce ai făcut asta? întrebă ea. 

— Să fac ce? 

— Ştii tu. Să comanzi pizza deşi eu am spus că vreau o 
salată. 

— Te-ai uitat la ea când am intrat. N-are în ea decât 
salată și niște legume veștejite. 

— Totuși, eu asta voiam şi nu aveai nici un drept să-mi 
anulezi comanda. Singurul motiv pentru care n-am spus 
nimic de faţă cu Jo Nell a fost că nu voiam să le mai dau 
alt motiv de bârfă. 

— Jo Nell nu pare a fi o bârfitoare, observă Case. 

— Atunci ar trebui să te mai uiţi o dată. Îi place la 
nebunie să facă asta. Ca multora de pe-aici, de fapt. Nu 
prea ai altceva de făcut ca distracţie. 

Ușurat că i-a distras atenţia de la greșeala sa 
neintenționată de a comanda pizza, Case continuă subiectul. 

— Când ne-am cunoscut în Cancun, spuneai că-ți 
iubeşti orașul natal. De ce îl critici așa, deodată? 

— Îmi iubesc orășelul, răspunse ea defensiv. Doar că... 
mi-am dat seama că sunt atâtea de aflat în afara lui. Atâtea 
lucruri pe care nu le-am făcut niciodată. Și cred că e tim- 
pul să le fac. 

Case dădu din cap. 

— Iar am ajuns la asta, nu-i așa? 

— Da. Nimic nu s-a schimbat. 

Nu știa ce să facă: s-o scuture sau s-o îmbrăţișeze. Își 
dăduse seama acum că o rănise la Cancun și n-o învi- 
novăţea că era precaută cu el acum. Dar nu vedea ce 
greşeală putea face dacă pleca singură, nepregătită pentru 
ceea ce ar putea găsi în timpul acelor aventuri romantice 
la care visa? Case ştia toate astea prea bine. Maddie n-avea 
nici cea mai vagă idee. 

El încercă să fie rezonabil. 

— Înţeleg că vrei să vezi mai mult din lumea asta. E per- 
fect normal. Multora le place să călătorească în cupluri sau 
în grupuri organizate. Dar călătoria de unul singur este 
periculoasă și nechibzuită. E chiar o invitaţie spre dezastru, 
mai ales dacă vrei să mergi în satele acelea uitate de lume. 

— Adică la fel ca greșeala pe care aproape era s-o fac 
ultima oară când am călătorit singură? Nu-ţi mai face griji 
în privința mea, Case. Nu fac aceeași greșeală de două 
ori. 

Abia își mai păstra calmul. 

— Ceea ce vreau eu să spun, zise el printre dinţii 
încleștaţi, e că poţi trăi aceste aventuri după ce ne vom 
căsători. Putem merge în luna de miere în Europa, dacă 
vrei. Îţi voi arăta locuri pe care nu le vei găsi pe nici o 
broșură turistică. Te voi duce în acele sate uitate de lume, 
și vei fi în siguranţă. Asia, Australia, Caraibe, spune unde 
vrei Și te voi duce. 

Ea își holbă ochii. 

— Ai fost în toate aceste locuri? 

— Aproape. 

— Şi îţi permiti să mai mergi acolo acum? 

EI dădu din umeri. 

— Am bani. N-am cheltuit prea mulți din câștigurile 
mele din ultimii ani; în afară de mașina asta, am gusturi 
simple. Şi mi s-a spus că am un cap viclean pentru 
investiţii. 

— Cum ar fi casa familiei Fielding? Este aia o 
investiţie? 

EI tresări. 

— Ai auzit deja? 

— Sherry își cheltuieşte deja comisionul. Casa costă o 
avere, Case. 

— După cum ţi-am spus, investiţiile mele merg, bine 
aducându-mi un venit mai mult decât confortabil. Nu voia 
să creadă că sentimentele lui Maddie faţă de el vor fi influ- 
ențate de situaţia lui financiară, dar ea avea dreptul să ştie 
că el era capabil s-o întreţină. Așa cum trebuia să facă un 
soţ obișnuit, își aminti el. 

— Îmi ajung banii să cumpăr și să repar casa şi-mi mai 
rămân și de călătorie. O să mă concentrez asupra 
investiţiilor după ce ne vom așeza la casa noastră. Poate o 
să-mi deschid un birou de consultanță financiară. Cu 
siguranță unii fermieri și mici întreprinzători din zonă ar 
avea nevoie de sfaturi în ce privește managementul finan- 
ciar. 

Maddie dădu din cap. 

— Îmi pare rău. Banii tăi nu mă interesează. M-a sur- 
prins doar. N-am știut că guvernul plătește atât de bine. 

— Plătesc pentru anumite misiuni. Şi după cum ti-am 
spus, am cap bun pentru investiții. 

— Bravo ţie. Atunci n-o să ai probleme să-ți găsești o 
soţie, zise ea brusc. 

Case se întrebă dacă ea făcea asta intenţionat ca să-l 
enerveze. 

— Nu vreau să-mi cumpăr o soţie. 

— Dacă ar fi să te bazezi pe șarmul tău ca să-ţi găsești o 
soție eu aș zice că te-ai răzgândi. Nu sunt multe femei 
moderne care ar accepta un tip arogant și care face pe 
şeful. 

— Nu păreai să te plângi de şarmul meu sau de lipsa lui, 
la Cancun, răspunse Case, gândindu-se la acele săruturi 
lungi și pasionate, la lumina lunii. 

Amintirile păreau că se reflectă în ochii lui Maddie. 

— Repet. Nu fac aceeași greşeală de două ori. 

Jo Nell puse o pizza în mijlocul mesei. Case simţi că 
între ei atmosfera era atât de tensionată încât putea tăia 
pizza felii cu ea. 

— Mai vreţi altceva? întrebă chelnerița. 

Case și Maddie clătinară din cap. 

— Poftă bună! 

Case își drese glasul. 

— Ascultă, Maddie, ştiu că am făcut numai greșeli de 
când am venit în oraș. Îmi pare rău că te-am rănit la 
Cancun și îmi pare rău că te-am pus într-o poziţie 
proastă în faţa familiei și prietenilor de aici. Să fiu sincer, 
am crezut că totul fusese pus la punct în Cancun. Am 
crezut că mă vei aștepta, gata s-o luăm de unde 
rămăseserăm atunci. Cred că a fost cam arogant din 
partea mea. 

— Cu siguranță. 

Fl încuviinţă din cap. 

— Bine. Îmi cer scuze și pentru asta. Dar nu putem să 
lăsăm deoparte furia și suferinţa, cel puţin în seara asta? 
Ne-am simţit bine la Cancun, trebuie să recunoști asta. 

Expresia tristă trecu prea repede pe chipul ei ca el s-o 
observe. Vocea ei era cam aspră. 

— Dar n-a fost nimic real, Case. N-a fost decât o 
dragoste de vacanţă care a scăpat de sub control. 

El își dorea s-o contrazică. ÎL durea s-o audă vorbind 
așa despre ce se întâmplase acolo. Reuși totuși să spună 
calm. 

— Nu sunt de acord. A fost foarte real. Pentru mine a a 
fost. 

Ea îşi mută privirea, ca el să nu-i poată citi nimic pe 
chip. 

Pentru că ea nu mai spunea nimic, Case continuă: 

— În regulă. Suntem de acord să lăsăm la o parte ce s-a 
întâmplat la Cancun cel puţin pentru moment. O s-o 
luăm de la capăt dacă vrei. Vreau o şansă, să-ți demon- 
strez că ceea ce am clădit atunci mai există, și că ne poate 
fi foarte bine în Mitchell's Fork, Mississippi, sau oriunde 
în altă parte. 

Ea îl privi cu suspiciune. 

— Ce vrei să spui? 

— Să ieşim împreună. Să ne cunoaștem. Știu că ești 
ocupată cu restaurantul, și nu vreau să-ți neglijezi slujba 
sau celelalte obligaţii, dar sunt sigur că se va găsi timp și 
pentru noi doi. Se pare că ai găsit timp pentru întâlniri în 
ultimele luni, spuse el neputându-se abtine. 

— Nu știu, Case. 

— Nu vreau să insist, promise el, tentat să-şi încrucișeze 
degetele pe sub masă. Vreau doar să te văd. Îmi acorzi 
această şansă? 

— Sper că n-ai să-mi interzici să mă văd cu altcineva? 

— N-o să pretind că-mi place să ieși cu altcineva, dar cu 
siguranţă, n-am nici un drept să-ţi interzic asta. Încă, 
adăugă în sinea lui. 

Ea încuviință: 

— Exact! 

— Deci? interveni Case nerăbdător. 

Ea își întinse mâna spre o felie de pizza. Sunt cu tine 
în Oraş acum, nu? 

— Înseamnă c-o să mai ieși cu mine? 

Ea zâmbi. 

— Cred că va trebui să vedem cum decurge seara asta 
mai întâi. Nu așa funcţionează arta întâlnirilor? 

El presupuse că trebuie să se mulțumească și cu atât. 
După cum spusese ea, era cu el acum. Intenţiona să 
profite la maximum de seara asta. Își puse și el o bucată 
groasă de pizza în farfurie. 

— Arată bine. Nu-mi amintesc când am mâncat pizza 
ultima oară. 

Ea se simţi ușurată că el schimba subiectul. 


Capitolul 7 


Afacerea restaurantului „Mike și Maddie” părea că 
merge mai bine ca niciodată marti la prânz. Nu i-a trebuit 
mult lui Maddie să-și dea seama de ce. Toţi voiau să afle 
despre bărbatul misterios care adusese o undă de agitaţie 
în Mitchell's Fork. 

— E adevărat că e un spion al guvernului? întrebă o 
femeie. 

— Nu, n-a fost spion. A fost membru al 
Departamentului pentru lupta împotriva traficanţilor de 
droguri, explică Maddie. 

— Am auzit că vrea să cumpere casa Fielding ca să-și 
deschidă un motel. Se spune că o să-și construiască o 
adevărată atracţie turistică aici, spuse altul. 

— Nu-și deschide nici un motel, raspunse Maddie, abia 
stăpânindu-se. O să cumpere casa Fielding pentru sine. 

— E cam mare pentru un bărbat singur, nu crezi? 

— Am auzit că el și Jackson Babbit s-au bătut pentru 
tine, spuse bărbierul orașului și cel mai mare bârfitor. Și 
apoi îi şopti lui Maddie: chiar în faţa familiei tale. 

— Asta-i culmea. Nu-i adevărat! sări Maddie, pierzându-și 
răbdarea. Hei, Hank, comanzi sau nu? Mai am și alţi 
clienți. 

Hank comandă specialitatea zilei, cu un mormăit. 
Maddie știa că s-a supărat mai mult pentru că nu-i dăduse 
şi alte detalii siropoase, decât că îl repezise. 

Maddie se simţi ușurată când o văzu pe Jill intrând. 

— A fost oribil, spuse ea în timp ce-și conducea priete- 
na mică și brunetă la o masă. Nici nu-ţi vine să crezi ce-au 
putut scorni! 

— Ba da, cred, răspunse Jill veselă. Multe eu le-am scor- 
nit. 

Mârâind, Maddie o așeză pe Jill pe un scaun. 

— Nu e momentul pentru glumele tale. Nu vezi că eu 
mor aici? 

Jill chicoti. 

— Scuze, nu m-am putut abtine. Dar știu bârfele. Le-am 
auzit la bancă, azi dimineaţă. 

Maddie dădu din cap a dezgust. 

— Mă înnebunesc pur și simplu. Cred că oamenii din 
orașul ăsta au și altceva mai bun de făcut decât să bâr- 
fească despre viaţa mea personală, sau a lui Case. 

— Haide, Maddie, Mitchell's Fork nu-i singurul oraș 
obsedat de bârfă. De ce crezi că ziarele alea de scandal se 
vând atât de bine, când toată lumea știe că scriu numai 


NU MĂ CĂSĂTORESC CU TINE 91 


prostii? Dacă un străin misterios vine în oraș, oamenii 
normal că vor să afle mai multe despre el. Sunt curioși. 
Aștia-s oamenii. 

— E enervant. 

— Cine a spus că oamenii nu sunt enervanţi? 

— Cred că ai dreptate, recunoscu Maddie zâmbind. Ce 
vrei să mănânci? 

Nici n-apucă Jill să comande când observă un bărbat 
stând în ușă. 

— Oh! Lasă-mă să ghicesc ăsta-i Case! 

Maddie se întoarse brusc, și apoi înghiți în sec. 

— Da, răspunse ea. Asta-i Case. 

— O, Doamne! Eşti sigură că nu-l vrei, Maddie? Că dacă 
nu-l vrei eu sunt disponibilă. 

— Nici măcar nu-l cunoşti. 

— Ce mai trebuie cunoscut? întrebă Jill dând din 
umeri. E nemaipomenit. Se pare că are bani. Plănuiește 
să se stabilească într-o casă frumoasă și să-și înte- 
meieze o familie. Dacă nu are un lucru ciudat cum ar 
fi să poarte lenjerie de damă, nu văd nici o altă pro- 
blemă. 

Maddie scoase un sunet de dezgust. 

— Tu chiar ai un ciudat simţ al umorului, nu-i așa? Şi 
vorbeşte mai încet, pentru Dumnezeu. Mai urmează să 
se răspândească zvonul că e un travestit, sau altă 
pros... 

— Se pare că am sosit la tanc, spuse Case din spatele lui 
Maddie. Ce tot vorbeşti acolo, Maddie? 

Maddie se înroși ca racul. Jill însă râse. Observând că 
erau centrul atenţiei în sala aglomerată, Maddie își înghiți 
mârâitul şi spuse: 

— Case aceasta este fosta mea prietenă cea mai bună. 
Jill, el e Case Brannigan. 

— Nu-ţi pot spune ce încântată sunt să te cunosc, spuse 
Jill întinzându-i mâna lui Case ignorând descrierea pe 
care i-o făcuse Maddie. 

Case tinu mâna lui Jill mai mult decât consideră 
Maddie că era necesar. 

— Încântat de cunoștință. 

— Ai venit să iei masa de prânz? 

— Da. 

— Singur? 

— Da. 

Jill zâmbi. 

— Și eu. Nu vrei să stai cu mine? 

Maddie deschise gura să protesteze. Dar înainte să 
poată spune ceva, cineva o strigă de la o masă alăturată. 

— Hei, Maddie! Vrem să comandăm. 

— Mulţumesc, îi spuse Case lui Jill, deja îndreptându-se 
spre scaunul liber de la masa ei. Mi-ar face plăcere. 

Maddie încercă din nou. Dar... 

— Maddie! strigă tatăl ei, trecând repede spre clienţii 
care fuseseră uitaţi. Cei de la masa patru au devenit 
nerăbdători. 

— Nu vreau să te rețin de la treabă, Maddie, îi spuse Case 
cu un zâmbet răutăcios. Adu-mi și mie ce-a comandat Jill. 

Pentru că era chemată din mai multe direcţii, Maddie 
nu mai putu sta cu ei. Mai aruncă o privire furioasă peste 
umăr în timp ce se îndepărta. Cine ştie ce-o să-i spună Jill 
lui Case, sau viceversa! Nu era geloasă, bineînţeles că nu 
era geloasă, de ce-ar fi? Numai că nu avea încredere în nici 
unul dintre ei, deşi Jill chiar era cea mai bună prietenă a 
ei, şi Case era... 

Ei bine nu putea să spună ce era Case pentru ea în acel 
moment. Ştia doar că nu era încântată să-l vadă vorbind 
atât de intim cu altă femeie, chiar dacă era Jill. 

Deși Jill trebui să se întoarcă la bancă, Case mai 
rămase la cafea și desert până la închidere, adică până la 
2:00. Se deschidea la 5:00, pentru cină. Maddie de obicei 
profita de cele trei ore pentru a mai întocmi niște acte, 
pentru a face cumpărături sau alte treburi. Astăzi avea alte 
lucruri în minte. 

Hazel și cealaltă chelneriță de la prânz plecaseră deja. 
Personalul de la bucătărie era ocupat cu spălatul vaselor 
și cu pregătitul cinei sub îndrumarea lui Mike. Mulțumită 
că totul mergea bine, Maddie se apropie de masa unde 
stătea Case, tolănit în scaun cu a cincea ceașcă de cafea în 
față, aşteptând-o pe ea. 

— Restaurantul s-a închis, spuse ea. 

EI încuviinţă. 

— Eşti liberă un pic acum? 

— De ce? întrebă ea scurt. 

— Mă gândeam că poate reușești să fugi o oră sau două. 
Vreau să-ţi arăt ceva. 

— Bine. Își spuse că fusese de acord doar cu un singur 
scop voia să afle ce discutaseră Jill și Case în timpul 
mesei. De câte ori se uita înspre ei, în timpul cât era ocu- 
pată, ei aveau capetele apropiate. Jill vorbea cel mai mult, 
iar Case asculta foarte atent. Și i-a zâmbit lui Jill într-un fel 
care o făcuse pe Maddie să-și încleșteze pumnii. 

Nu sunt geloasă, se asigură ea, doar suspicioasă. 

Case fu surprins de ușurința cu care acceptase. El se 
ridică repede de parcă s-ar fi temut că ea s-ar putea 
răzgândi. 

— Să mergem atunci. 

Ea se uită la hainele ei de serviciu. 

— Am alte haine în birou, să... 

— Arăţi bine așa. Trebuie să spui cuiva că pleci? 

Maddie se uită spre ușa bucătăriei unde îl văzu pe tatăl 
ei privind-o, cu un zâmbet. 

— Nu, spuse ea răutăcios. Nu cred că e necesar. 

Case o scoase rapid din restaurant. Maddie nici nu se 
gândi să-l întrebe unde o ducea. Era prea ocupată acum 
să se întrebe ce i-a spus Jill. 

Maddie nu fu prea surprinsă când Case o luă cu mașina 
pe drumul întortocheat spre casa Fielding. 

— Asta voiai să-mi arăţi? 

EI dădu din cap. 

— Jill mi-a spus că n-ai fost niciodată înăuntru. 

— Nu. Am văzut doar exteriorul. Dar... 

— Am luat cheile azi-dimineaţă. M-am gândit că poate ai 
vrea să arunci o privire. 

— Case... 

— Nu-i nici o presiune, Maddie, îi promise el. Vreau 
doar s-o vezi. 

Ea suspină. 

Casa chiar era frumoasă, gândi ea în timp ce Case 
parca. Tencuiala era de un galben pal iar bordura crem. 
Geamul de deasupra verandei reflecta soarele de după- 
amiază, adăugând o nuanţă vie la faţada de tip victorian. 

Ea era curioasă să vadă interiorul, deși tot continua să 
se întrebe de ce o adusese Case acolo. 

Probabil pentru că Jill menţionase asta deja, primul 
lucru pe care-l observă la interiorul casei fu ciudata paletă 
de culori. Covoarele erau corai prea portocaliu, după 
Maddie iar pereţii erau acoperiţi cu niște culori pastelate. 
I-a luat ceva timp să ignore aceste detalii pentru a vedea 
frumuseţea aranjamentelor de la etaj. 

— Case, e nemaipomenită, spuse ea, observând câtă 
lumină pătrundea prin ferestrele atât de mari, cum 
suprafața lucioasă a parchetului reflecta lumina deși era 
acoperită de praf. Ea își imagină sufrageria cu un tapet 
înflorat, cu un candelabru de cristal atârnând de firele 
goale care indicau că un alt candelabru atârnase de ele 
odată. Desigur, familia Fielding și l-a luat pe-al ei. Era 
loc și pentru o masă lungă, un bufet și o vitrină cu 
bibelouri. 

— Un loc drăguţ, nu-i așa? întrebă Case. 

— Încântător! Deşi cam ciudati, cei din familia Fielding 
trăiau ca niște pustnici. Rareori venea cineva la ei. 

— Numai ei doi locuiau aici? 

Maddie încuviinţă. 

= În majoritatea timpului, da. Fiii și nepoţii lor îi mai 
vizitau din când în când. 

Case dădu din cap. 

— Casa asta a fost concepută pentru o familie. 

— Şi totuşi te gândești s-o cumperi pentru tine, nu 
rezistă Maddie să-i spună. 

— Da, dar spre a o umple cu o familie, îi reaminti el. 

Cu excepţia culorilor, totul o încânta. Exclama la 
fiecare nou detaliu descoperit, speculând cu glas tare ce 
culori s-ar potrivi mai bine și ce mobilă ar merge, după 
forma şi mărimea camerelor. Case o urma zâmbind, din 
când în când încuviinţând sau cerând un sfat. 

— Nu prea sunt bun la amenajări interioare. Am locuit 
numai în locuri deja mobilate. 

— Adică n-ai deloc mobilă? Nici un tablou, nici un 
bibelou, nimic? întrebă Maddie neputând să-și imagineze 
că o persoană de vârsta lui nu adunase ceva. 

— Nu. Doar hainele şi mașina. Se pare că o să încep de 
la zero. Farfurii, lucruri pentru bucătărie, lenjerie și multe 
altele. 

Se întoarse spre el, stând în mijlocul dormitorului 
principal. 

— Case, ești sigur că vrei să treci prin toate astea? îl 
întrebă ea îngrijorată. Ştii câtă responsabilitate este în 
întreţinerea unei asemenea case? Trebuie să fie vreo 2000 
de metri pătraţi. 

— 2618, o corectă el. 

— Şi mai rău. Casa asta a stat goală timp de un an. 
Acoperișul s-ar putea să fie stricat sau s-ar putea să găsești 
vizuini de veverite în pod și în coșuri, gândaci, mucegai. 
Plus că mai sunt şapte acri de pământ și gard pentru 
astea. Curtea arată ca naiba, răsadurile de flori s-au uscat 
ŞI... 

— Ştiu toate astea, Maddie, o întrerupse Case. E ceea ce 
vreau. 

Fa era exasperată. Cum putea el să fie atât de sigur? 
Atât de calm? 

Se îndepărta de tot ceea ce era obișnuit pentru el, 
începând totul de la capăt, din nimic, într-un alt oraș. El 
era pregătit să se însoare cu ea era doar o problemă de 
timp cum spuseseră toţi, sau cel puţin fusese gata să se 
însoare cu ea, când sosise în Mitchell's Fork. Ea presu- 
puse că nimic nu se schimbase din moment ce era 
nerăbdător să-i arate casa. 

Singurul lucru care o deranja era că nu-i venea greu 
deloc să se imagineze locuind în acea casă. Adevărul e că-i 
plăcea foarte mult. Toţi cei 2618 metri pătraţi. Parcă abia 
aştepta s-o vadă decorată și mobilată. 

Dar își reaminti că nu avea nici o intenţie să renunţe la 
visele ei aventuroase ca să se mărite cu un bărbat care o 
voia doar ca pe o soţie convenabilă și ca pe o iapă de 
prăsilă. Asta credea ea că simţea Case. 

Avea nevoie de mult mai mult. Își încrucișă braţele 
defensiv. 

— Dacă ești atât de nerăbdător să-ţi iei toate aceste 
responsabilităţi, atunci îți doresc noroc. Cred că o să-ţi 
iasă pe nas. 

— Eu cred că te înșeli. Dacă însă te îngrijorează fap- 
tul că întreţinerea casei va cere prea mult și nu vom 
avea timp să călătorim şi să ne distrăm, te înșeli. 
Oricând vom vrea, pot să angajez pe cineva să mă ajute. 
Alţii au reuşit. 

Pentru că bătuse iarăși un apropo subtil că ea va locui 
aici cu el, deși promisese să nu insiste, Maddie îi aruncă 
pastila: 

— Ar trebui s-o aduci pe Jill aici. Îi place casa la 
nebunie. 

Case o privi și încercă să-și dea seama ce voise să 
spună. 

— Da, așa a spus. Deși a menţionat că nu-i plac culorile 
casei. Am asigurat-o că nici mie nu-mi plac. 

— Bun. Uite că aveţi ceva în comun. Ar trebui s-o inviti 
în oraș, Case. Jill e gata să se așeze la casa ei și să renunţe 
la slujbă. Cu banii și casa ta, vei reuşi foarte ușor s-o 
convingi. 

Case se încruntă. 

— Credeam că Jill e prietena ta. 

— Da, este. 

— Atunci de ce o prezinti ca pe o vânătoare de averi? 

Maddie își închise o clipă ochii simțind cum începe să-i 
ardă faţa. O, Doamne, el avea dreptate. Cum putea să vor- 
bească despre Jill în felul ăsta? 

Bine, poate fusese un pic geloasă. Simţea că-și pierde mintile. 

— Cred că am văzut tot ce era de văzut aici, spuse ea. 
Ar fi bine să mă duci înapoi la restaurant. 

— Vrei să mă ajuţi? 

— Să te ajut? Ce vrei să spui? 

Se îndreptă spre tapetul înflorat. 

— Imediat ce reușesc să fac actele, vreau să încep s-o 
redecorez. Nu pot să aleg covoarele, tapetul, tablourile şi 
mobila singur. Am nevoie de ajutor. Mă ajuţi? 

— Case, nu sunt chiar atât de bună la lucrurile astea. Ai 
putea angaja un decorator profesionist din Tupelo... 

— Nu vreau un decorator profesionist. Vreau să arate a 
casă, nu a sală de spectacol. 

— Atunci roag-o pe Jill. E foarte talentată. 

— Jill ar merge, o întrerupse el brusc, înaintând un pas. 
Sunt sigur că voi sunteţi prietene bune, în ciuda a ceea ce 
ai spus mai devreme. Dar nu e ea femeia pe care o vreau. 
Eu te vreau pe tine. 

— Ca să te ajut să decorezi, vrei să spui, clarifică ea 
ștergându-și palmele umede de fustă. 

Fl tăcu o clipă, apoi încuviință: 

— Şi pentru asta. 

— O, Case... Nu cred că pot să te ajut prea mult. Îţi va 
lua ceva timp să pui casa asta la punct. Probabil că voi 
pleca din oraș, până ai să termini. leri m-am uitat pe niște 
broșuri de călătorie şi... 

Mâinile lui se așezară uşor pe umerii ei, făcând-o să 
tacă. 

— Cât o să te mai împotriveşti, Maddie? Cât o să te 
mai prefaci că noi nu suntem făcuţi unul pentru altul? 

— Nu sunt... 

El o sărută. 

— Te doresc, Maddie. Te doresc de mult timp. 

Genunchii i se înmuiară. Se simţea atât de bine 
mângâiată de el. Parcă auzea întrebarea lui Jill: „Eşti 
sigură că nu-l vrei, Maddie?” 

Îl dorea. Îl dorise şi în urmă cu șase luni. ÎI dorea și 
acum. 

Dorinţa ei adâncă o îngrozi. 

— Case, gemu ea. 

— Maddie, şopti el, buzele lui mișcându-se pe ale ei, 
mâinile alunecându-i spre şolduri. O trase mai aproape, 
strângând-o între picioarele lui desfăcute. Ea tremură 
simțind duritatea inconfundabilă presându-i stomacul. 

Mâinile lui i se strânseră pe șolduri și le simţi 
tremurând. Niciodată nu-și imaginase că-l va putea face 
pe acest bărbat puternic să tremure. Descoperirea asta o 
ului. 

— Chiar mă dorești, nu-i așa? murmură ea. 

El gemu. 

— Na-i idee cât de mult... 

Ea clipi. 

— Vrei să spui... că n-ai... mai... de șase luni? 

— Mai mult de-atât. Chiar de foarte mult timp. 

— Doamne! 

— Cred că tu... 

— De ani de zile, spuse ea rapid şi apoi se înroși. 

El râse ușor: 

— Ce pereche mai suntem! 

— Nu fac sex la întâmplare, Case. 

— Știu. Nici eu. Oricum, n-am mai făcut-o de foarte 
mult timp. 

Încă era lipită de el, totuși, prea conștientă de dorința 
lui. Și de-a ei, bineînţeles. Se uitau ochi în ochi. Nici unul 
nu respira. 

Maddie realiză cât de importante erau momentele 
următoare pentru ei. De parcă tot viitorul ei aştepta în 
balanţă, ca să fie decis de cuvintele lor. Ea nu știa ce să 
spună. Spera ca el să zică ceva. 

Case respiră adânc. O sărută rapid și profund, apoi îi 
dădu drumul. Ar fi bine să ne întoarcem la restaurant. 

Ea își ţinea capul sus, luptându-se cu o dezamăgire 
inexplicabilă. 

— Da, cred că ar fi bine. 

Case se opri în holul de la intrare, după care o urmă 
pe Maddie la ușă. 


Hazel aștepta la ușa restaurantului. 

— Hazel? spuse Maddie, studiind expresia angajatei. De 
ce te-ai întors atât de devreme? Nu te aşteptam până la 
cinci. 

— M-a sunat tatăl tău. Vrea că eu și Bob să deschidem 
restaurantul în seara asta. 

Ceva din vocea blândă, necaracteristică lui Hazel, o 
făcu pe Maddie să se încordeze. 

— Da” ce-i? Ce s-a întâmplat? 

Case puse o mână pe umărul ei, parcă simţindu-i 
panica. 

— Bunicul tău. L-au dus la spital. Îmi pare rău, dar cred 
că starea lui e gravă. 

Maddie se sprijini de Case, mulţumită când el își trecu 
braţul în jurul el. 

— O, nu! Trebuie să mă duc să-l văd. 

— Te duc eu, zise Case. 

Ea nu se împotrivi. 


Familia se adunase în sala de aşteptare a spitalului. 

Toţi s-au întors să-i salute pe Maddie și Case, când 
aceştia intrară în cameră. Mike se ridică și luă mâinile 
fiicei sale. 

— Cum se simte? întrebă ea cu o voce tremurătoare. 

Mike dădu din cap. 

— Nu știm încă. Dar nu prea pare să fie bine. Ea gemu 
și Mike o luă în braţe. Putem doar să sperăm. 

— Ştiu, sopti Maddie încercând să-și oprească lacrimile. 
Ştia că bunicul său nu se simţea bine de ceva timp 
încoace, dar ea îl iubea mult. l-ar simţi foarte mult lipsa 
dacă l-ar pierde acum. 


Capitolul 8 


Abia seara târziu reuși Maddie să-l vadă pe bunicul ei. 
Stătea în patul de spital, arătând slăbit și foarte bătrân. El 
scăpă câteva lacrimi când ea se aplecă și-l sărută pe chelie. 

— Bună, bunicule. 

— Maddie, spuse el cu o voce şoptită. Ce cauţi aici? 
N-ar trebui să fii cu bărbatul tău în oraș? 

Ea zâmbi. 

— Şi cine-ar trebui să fie bărbatul? 

— Logodnicul tău! Îmi place de el. Are ochi sinceri. 

Maddie abia se stăpâni să nu zâmbească. 

— Am să-i transmit ce-ai spus. Nu era momentul să-i 
reamintească bunicului că ea încă nu se considera oficial 
logodită. Cum te simţi? 

El suspină obosit. 

— Te las să te odihneşti atunci. Ne vedem mâine, bine? 

EI încuviinţă. 

— Voi fi aici. 

— Ştiu. Doctorul a spus că va trebui să mai stai în spital 
câteva zile. 

Degetele subțiri ale bunicului îi strânseră mâna. 

— Am crezut că de data asta urma să mă duc la 
Annabelle. 

Lui Maddie îi pieri zâmbetul. 

— Sunt foarte egoistă, bunicule. Nu sunt gata încă să te 
las să pleci. 

— Atunci mai stau un pic pe-aici. Acum, du-te acasă, 
Maddie. O fată drăguță are lucruri mai bune de făcut 
seara decât să stea într-un spital. 

— Te iubesc, bunicule! 

El îi mângâie mâna și zâmbi în timp ce pleoapele lui se 
închideau deja. 


Într-un interval de două săptămâni, Case se mută în 
propria-i casă. Vânzarea nu s-a făcut atât de rapid, 
bineînţeles, dar oferta lui a fost imediat acceptată. Reţinut 
de sistemul lent, Case îi contactase pe foștii proprietari și 
aranjase să se mute în noua casă ca un chiriaş, până la 
semnarea actelor. Se săturase până peste cap de camera 
îngustă de motel. 

O văzuse pe Maddie de câteva ori pe parcursul celor 
două săptămâni, deși nu atât de des pe cât şi-ar fi dorit. 
Se abținuse greu să n-o vadă două zile la rând și făcuse un 
efort s-o sune înainte de fiecare dată când o vizita. Deși îi 

lipsea în fiecare clipă în care nu era cu ea, deși îl durea că 
n-o putea atinge, n-o putea strânge-n braţe și mai mult, 
era hotărât să nu-i dea nici un motiv să-l acuze că era prea 
sigur de ea. 

EI se adaptă la rutina din Mitchell's Fork. Învăţa repede 
că micul dejun la Classy Cafe, pe strada Main, era o 
tradiţie păstrată de cei mai în vârstă. Acolo bea el o cafea 
tare, mânca ouă, şuncă, biscuiţi, și asculta poveştile pen- 
sionarilor cărora le părea bine să aibă pe cineva nou 
căruia să-i povestească. Era încă un nou-venit, încă un 
outsider, dar era primit cu căldură la cafenea. Asta îl 
mulțumea, în ciuda curiozităţii care se ascundea în 
spatele saluturilor. 

ÎI tunsese un bărbier flecar la frizeria din strada Main, 
care funcţiona din 1922. Observase că majoritatea revis- 
telor erau la fel de vechi ca și frizeria. Tunsoarea lui 
deveni motiv pentru glume proaste și bârfe. 

Îşi deschise un cont în bancă. Jill îl prezentase domnu- 
lui Reacock, directorul băncii. La început un pic suspicios, 
Reacock se uită la suma pe care o transfera Case la banca 
din Mitchel!'s Fork și imediat decise că vor fi prieteni buni 
pe viaţă. Îl invită pe Case în fiecare joi în sala privată de la 
restaurantul Mike și Maddie. Case acceptă imediat. 

Oriunde mergea, primea sfaturi cum s-o curteze mai 
bine pe Maddie Carmichael. Se părea că cei din oraș 
fuseseră îngrijoraţi din cauza ei. 

— Are aproape treizeci de ani și nu e măritată, spuse 
unul dintre domnii de la Classy Cafe. Nu e normal pentru 

o drăguță ca ea. Prea pretențioasă, asta i-am spus mereu 
și tatălui ei. Nici unul din băieţii de pe-aici nu i-a plăcut. 
Cu excepţia lui Jackson Babbit. Și toţi știu că el n-o să se 
însoare cu ea. După cele două soţii care l-au chinuit, el 
priveşte căsnicia aşa cum privește puiul oala de ciorbă. 

— Nu poti s-o lași să te manipuleze. Întotdeauna i-am 
spus lui tată-său că o răsfață, spuse o doamnă în vârstă. 
După ce-a murit mama ei, nu era nimic să vrea ea și el să 
nu-i dea. O făcea să se simtă ca o prinţesă. Acum s-a vop- 
sit, poartă haine strâmte și tot umblă cu Babbit și pot să-ți 
spun că mamă-sa s-ar răsuci în mormânt dacă ar vedea-o. 
Desigur, e o dulceaţă. Are mare grijă de bunicul ei și de 
mătușa Nettie. Mulţi alți tineri nu au timp de cei mai în 
vârstă azi. Să n-o îndepărtezi de familie, Case, ai auzit? 

— Maddie Carmichael o să fie o soţie și o mamă bună, 
spusese Hank, frizerul. Ea vine dintr-o familie bună, știe 
să gătească și să ţină o casă. Și e și deşteaptă. A fost şefă 
de promoţie la sfârşitul liceului şi apoi a mers la o 
școală economică unde a învățat cum să se ocupe de 
afacerile restaurantului. Mulţi spun că și-a cam ieșit din 
mână, dar eu cred că-i trebuie un soţ și niște copii s-o 
țină ocupată. Ştii ce vreau să spun, Brannigan? 

— Dragoste, şopti Jill. Încearcă cu flori, poezii şi muzică 
lentă. Maddie e înnebunită după povești de dragoste. 

— Diamante, spuse Reacock, cu un ochi la contul lui 
Case. Dacă vrei să se simtă logodită, cumpără-i o piatră pe 
deget. Fratele meu are un magazin de bijuterii. O să te 
prezint. Poate să-ţi facă o reducere. 

Case le mulțumise politicos tuturor pentru sugestii și 
continuase în felul lui. Dar, totuși, păstră în minte tot ce 
i se spusese. S-ar putea să fie atât de disperat încât să 
folosească aceste sfaturi? 


Maddie o luase cu mașina pe drumul ce ducea la casa 
lui Case. Un teanc mare de broșuri cu modele de tapet 
era aşezat pe scaunul din dreapta, iar pe bancheta din 
spate avea mostre de covoare. Le luase de la depozitul din 
oraș. Încă nu știa cum ajunsese să fie de acord să le aducă 
aici, în această luni după-amiază de iunie. 

Nu putuse să-l refuze pe Case când acesta îi ceruse o 
favoare. Era acea slăbiciune care o determinase să accepte 
să se mărite cu el. 

Îl văzu pe Case imediat ce casa îi apăru în faţă. Stătea 
în genunchi pe scările ce duceau la veranda din față, 
umblând cu un ciocan mai mult cu entuziasm decât cu 
pricepere. Purta jeanși şi adidași, dar își scosese cămașa. 

— Oh, Doamne, gemu ea. O, Case! 

Era prima oară când vedea cicatricele. Chiar deasupra 
taliei, era o cicatrice roșie și zbârcită, o mărturie a rănii 
care era cât pe ce să-l lase invalid pe viaţă. Maddie 
observă că glontul îl rănise doar la câţiva milimetri de 
coloană. 

Se gândi la piciorul lui şi la șchiopătatul care începuse 
să se vindece de când sosise în Mitchell's Fork, cu trei 
săptămâni în urmă. Trebuia să mai fie o cicatrice la fel de 

urâtă şi pe pulpă, se gândi ea, inima strângându.-i-se când 
își dădu seama cât suferise. Dintr-un oarecare motiv, ea 
nu-i crezuse povestea până acum, când văzuse dovada cu 
propriii săi ochi. 

Case privi în jos și se încruntă. 

— Scuză-mă. Știu că arată urât. O să-mi pun cămașa. 

Abia auzindu.-l, ea întinse mâna să-i atingă cicatricea. 

— Cred că te-a durut îngrozitor. 

— Na fost prea plăcut. Dar cicatricele o să dispară cu timpul. 

Ea clătină din cap. 

— Nu-mi pasă de cicatrice, spuse ea aspru. 

Case se uită la ea o clipă. Și apoi păși peste broșurile 
cu tapet împrăștiate și o luă în braţe pe Maddie. 

Maddie își îngropă faţa în umărul lui gol, mâinile stre- 
curându-i-se pe sub cămașă. 

— Îmi pare atât de rău, îi șopti ea, pentru că ai fost rănit 
și pentru că m-am purtat atât de urât cu tine când mi-ai 
povestit. N-am ştiut, nu mi-am dat seama. 

— Ştiu, murmură el în părul ei. Ştiu, Maddie. Nu-i nimic. 

Pentru prima dată se gândi la el stând într-un pat de 
spital, întrebându-se dacă va mai merge sau nu vreodată. 
Probabil că a fost speriat și singur, se gândise oare la ea? 

Ea își reţinu un geamăt. De aceea nu-și permisese să se 
gândească prea mult la ceea ce spusese el. Ştia și atunci 
că durerea lui Case n-o putea lăsa indiferentă. 

— Maddie, spuse Case, ridicându-i chipul cu un deget 
sub bărbia ei. Rănile se vindecă. Cicatricele n-o să se mai 
vadă. S-a terminat. 

Dar nu se terminase, gândi ea, privindu-i chipul. El era 
aici, încă doritor să se însoare cu ea și să locuiască în 
aceeași casă. Dar încă nu ştia dacă el o iubea sau dacă era 
doar îndrăgostit de ceea ce reprezenta ea. 

Nici ea nu era sigură ce simţea pentru el. ÎI dorea. Era 
fascinată de el, fusese încă de la început. Nu suporta gân- 
dul să ştie că îl durea ceva. Şi indiferent ce le spunea 
celorlalți, nu se putea imagina spunându-i adio și să nu-l 
mai vadă niciodată. De teamă că dacă va face ast,a își va 
frânge inima deja zdrobită. 

Era oare iubire? 

Presupunea că da. 

— Pari atât de serioasă, murmură el mângându-i 
obrazul. La ce te gândești? 

— Mă gândesc ce-am să fac cu tine, spuse ea. 

— Mărită-te cu mine, repetă el vechea replică. 

Ea doar suspina. 

El zâmbi cam șiret, și se aplecă s-o sărute. 

— Hai să ne uităm la mostrele de tapet, spuse el după aceea. 

Încă sub influenţa sărutului, Maddie încuviință din 
cap, luă un braţ de mostre de covoare de pe bancheta din 
spate și-l urmă în casă. 

Era prima oară când Maddie intra în casa aceea de 
când o adusese el acolo, cu două săptămâni în urmă, ziua 
când i se făcuse rău bunicului ei. Era amuzată să vadă casa 
la fel de goală ca atunci. 

Se pare că el dormise în camera de lucru, în sacul de 
dormit. Două valize și un sac erau aruncate în apropiere, 

conținutul vărsându-se din ele. Șifonierul lui, gândi ea. 

— Asta-i tot ce ai? nu se putu ea abtine să întrebe. 

EI dădu din umeri. 

— Da. Trebuie să-mi cumpăr o mulțime de lucruri. Nici 
umerașe n-am pentru cămășile mele. 

— Ca să mobilezi o casă aşa de mare îţi trebuie multă 
bătaie de cap, îl avertiză ea. 

— M-am gândit să mobilez camerele pe rând. Dar mi 
s-a părut o idee bună să le văruiesc, să tăpetez și să pun 
covoare, înainte să le mobilez. 

— Da, dacă nu te deranjează să trăieşti așa între 
timp. 

— Am trăit în locuri mult mai primitive. 

Ea se întrebă din nou ce fel de viaţă dusese el. Cum se 
putea acomoda cu liniștitul Mitchell's Fork? 

Case puse teancul de cărți cu tapet pe podea și o 
ajută pe Maddie să facă același lucru cu mostrele de 
covoare. 

— Vrei ceva rece ce băut? 

— Da, mulțumesc. Îl urmă în bucătărie. 

Era un maldăr de farfurii pe masă. Bucătăria fusese 
mobilată cu un frigider mare, sobă, aragaz, cuptor cu 
microunde și o mașină de spălat vase. Case adăugase și 
un filtru de cafea. Cam asta era tot. 

— Dar ce-ai mâncat până acum? întrebă ea. 

Fl deschise ușa frigiderului. Ea putu vedea conserve de 
carne, un borcan cu muștar, băuturi la cutie, o sticlă cu 
lapte și câteva feluri de semipreparate. 

— Aproape în fiecare seară cineva îmi aduce de mân- 
care. Cred că prietena ta, Jill a pus asta la cale. Fa a fost 
prima care mi-a adus mâncare în prima mea seară aici era 
din pui. A fost bună. 

Maddie se luptă iar cu gelozia. 

— Deci Jill a venit să te vadă? 

— Mm. Foarte frumos din partea ei. Și din partea celor- 
alți, desigur. 

Lui Maddie i se păru că-l vede pe Case zâmbind când 
acesta își băgă capul în frigider. Ce doreşti? întrebă el 
amabil. Cola, bere, sau suc de fructe? 

Maddie ceru Cola. 

— Va trebui s-o bei direct din cutie, sau dintr-o cană de 
cafea, o avertiză el. Nu am pahare. 

— Mă descurc să beau din cutie îl asigură Maddie. Ea se 
îndreptă spre chiuvetă și se uită pe fereastra de deasupra 
acesteia. 

Îşi imagină ferigi luxuriante atârnând de streașina 
verandei și flori viu colorate răsărind din pământ. Va fi o 
priveliște frumoasă pentru cineva care va lucra în această 
bucătărie, se gândi ea. 

— Am auzit că i-ai cunoscut pe cei din oraş, spuse ea 
fără să se întoarcă. Toţi cei peste care dau zilele astea, 
întreabă de tine. Ai făcut o impresie bună la Classy Cafe. 

— Nemaipomenit mic dejun, spuse el venind lângă ea. 
Îi întinse Cola și își desfăcu cutia lui. În linii mari, oamenii 
de pe-aici par drăguți. 

Auzindu-i ezitarea din glas, se uită la el. 

— Ai cunoscut pe cineva care nu era atât de drăguţ? 

Ochii lui se îngustară. 

— L-am întâlnit pe șerif, de dimineaţă. 

Ea tresări. 

— McAdams? Cum ai dat peste el? Sper că n-ai intrat în 
vreo belea? 

— Nu chiar. Am fost la el să raportez un delict. E chiar un idiot. 

— Da, aşa e. Ce delict ai raportat? Ea se întoarse spre el curioasă. 

O undă de furie aprinse ochii lui gri. 

— Un nemernic mi-a zgâriat Ferrari-ul cu o cheie. 

— L-a zgâriat cu o cheie? repetă ea, nu prea înțelegând 
ce voia să spună. 

— Da. A luat o cheie și a zgâriat-o pe ambele părți. Am 
fost foarte supărat. 

Maddie îl știa pe Case destul de bine ca să-și dea seama 
ce simţise el când își văzuse mașina zgâriatăsingura lui 
extravagantă, aşa cum o numise el. 

— Îmi imaginez. Când s-a întâmplat? 

— În timp ce-mi luam micul dejun. 

— Presupun că nimeni n-a văzut cine a făcut asta. 

— Nu. 

— Crezi că a văzut cineva? 

— Da. Câţiva pe care i-am întrebat au reacţionat cam 
ciudat de parcă voiau să-mi spună, dar le era frică. 

— Oh! 

— Da. Case crezu că și ea ajunsese la aceeași concluzie 
ca și el. Cred că a fost Cooper şi prietenii lui. Ce n-aș fi dat 
să-i prind pe ticăloși asupra faptului! 

— Ai dreptate probabil, spuse Maddie. Danny ar fi în 
stare să facă una ca asta, mai ales că nu te place. N-o să 
depună oamenii mărturie împotriva lui. 

— Asta mi-a spus şi idiotul ăla de șerif când i-am spus 
pe cine bănuiesc. A spus că nu are nici o dovadă și că nu 
poate face nimic. A insinuat că e vina mea că am o mașină 
atât de scumpă. 

Maddie exclamă dezgustată. 

— Ticălosul! 

— Cam așa l-am numit și eu. Cu alte adjective, desigur. 

Acum Maddie era îngrijorată. 

— Case, dacă vrei serios să te muţi aici, nu trebuie să ti-i 
faci dușmani pe șerif sau pe Cooperi. Pot să-ți facă 
șederea foarte neplăcută. 

— Nu mă îngrijorează. 

— Ştiu că nu ţi-e teamă de ei și înțeleg. Dar, ei bine, nu 
face ceva care să-i determine pe orășeni să aleagă între 
două tabere, bine? Căci tu eşti un străin pentru ei, deşi le 
place ceea ce ştiu despre tine. Cooperii au trăit aici de ani 
de zile și au multă putere. 

— Asta pentru că n-a avut nimeni tupeul să-i înfrunte. 

— Da, poate. Dar tot vreau să fii atent. 

El dădu din umeri. 

— Cum spui tu, Maddie. 

Întotdeauna spunea asta pe un ton care arăta că nu era de 
acord cu nici un cuvânt de-al ei, gândi Maddie exasperată. A 
încercat să-l avertizeze să nu și-i facă inamici pe Cooperi și pe 
aliaţii lor. Asta era tot ce putea face pentru moment. 

Îndepărtându-se de fereastră, trecu pe lângă el spre 
camera de lucru. 

— Cred că ar trebui să ne uităm pe mostrele de covoare 
Şi tapet. 

Neavând unde să stea, se aşezară cu picioarele încru- 
cișate pe podea, cu mostrele împrăștiate în faţa lor, cu 
capetele apropiate. 

Maddie fu surprinsă de participarea lui Case la proce- 
sul de alegere. A oferit mai multe păreri și sugestii decât 
se aştepta ea și era sigur de ceea ce nu voia. 

— Fără păsări şi carouri. Nu-mi place tapetul cu păsări 
și cel cu carouri. 

Maddie chicoti. 

— Ce zici de cele cu păsări și carouri? 

Se uită urât la ea. 

— Foarte drăguţ. El arătă un model înflorat. Ăsta-mi 
place. 

— Şi mie, spuse ea, imaginându-l în sufragerie. Astea-s 
culorile pe care vrei să le foloseşti? 

— Îmi place albastrul, verdele și roșul. Nu-mi place 
rozul şi violetul. 

Ea îşi mușcă buza. 

— Asta cam restrângere alegerile. 

Case se uită la ea suspicios. 

— Faci mişto de mine? 

— Doamne fereşte! 

— Ba da. Vrei să faci asta fără mine? întrebă el resemnat. 

— Nu, spuse ea rapid. Doar e casa ta. 

— Ştii că eu sper că va fi casa noastră. 

Ea se uită fix la mostrele din faţa ei. 

— Ai spus că n-ai să mai faci asta. 

— Am spus că n-o să te mai forțez, îi reaminti el. N-am 
spus niciodată c-o să mint. 

— Case, nu prea îmi ușurezi Situaţia. 

— Bine, zise el aspru aplecându-se spre ea. Pentru că 
mi-e al naibii de greu să nu-ți reamintesc zilnic că ar fi tre- 
buit să fim deja căsătoriţi. Că ar fi trebuit să locuim amân- 
doi în această casă, să mobilăm casa noastră, pregătind-o 
pentru copii. 

Ea își puse mâinile pe umerii lui, asta ca să se sprijine. 

— Desigur, Case. Nu mai vorbi. 

— Maddie, își bătu el joc un pic de ea. Nu mă pot 
abtine. 

Gura lui se închise peste a ei cu o dorință pe care o 
tinuse-n frâu în ultimele două săptămâni. 

Maddie simțea cum pierde legătura cu realitatea. Ba 
chiar mai rău, nu făcea nimic ca să rămână în ea. 

Fl își încheiase cămașa înainte de a intra în casă. Ea simtea 
că urăște materialul care o împiedica să-i atingă pielea. 

Covorul prea portocaliu pe care-l urâse atât de mult se 
dovedi a fi foarte moale și confortabil când o culcă pe el. 
Se aplecă asupra ei presând-o și mai mult de covor. Ea se 
arcui ca să-l întâlnească, gura ei mișcându-se avid pe a lui. 

Case își băgă mâinile în părul ei, ţinând-o în braţe în 
timp ce-i devora gura. Picioarele li se încâlciră. O carte cu 
tapet intră sub ei. Case o dădu la o parte. 

— Maddie, gemu el. Te doresc. Te doresc atât de mult! 

Maddie nu se mai putea lupta cu el. Nu se mai putea 
lupta cu sine. 

— Şi eu te doresc, murmură ea, ducându-și mâna la 
primul nasture al cămășii lui. Acum. 

— Mulţumesc, Doamne, spuse el și apoi o sărută până 
când camera păru că se învârtește în jurul ei. 

Şi-au scos repede hainele, lăsându-le grămadă pe lângă 
ei. Înfierbântaţi, căzură unul în bratele celuilalt și Maddie 
strigă de plăcere atunci când îl simţi deasupra ei. Era mai 
bine decât în visele sale. Toate lunile în care îl dorise, îl 
visase, îl iubise. 

Cuvintele o făcură să se încordeze, deși sunau numai 
în capul ei. Case alese acel moment pentru a-și apropia 
gura de sânii ei. Ea se topi de plăcere, toate îndoielile 
evaporându-i-se. 

EI se mișca deasupra ei, apoi ea se mișcă și ajunse deasupra. 

— Deschise ochii și îi sărută pieptul. 

— Case, așteaptă. Nu se poate. 

El gemu. 

— Doamne, Maddie, nu acum! 

— Nu m-am răzgândit, îl asigură ea repede, știind că va 
suferi la fel de mult ca și ea dacă s-ar opri acum. Dar.. nu 
sunt protejată. Tu ai ceva? 

Fl făcu o grimasă. 

— Da. 

— Ei bine? spuse ea nerăbdătoare când el ezită. Uşurată 
că el era mai pregătit pentru asta decât ea, era gata să con- 

tinue. Deja o făcuse să simtă atât de multe, mai mult decât 
ar fi crezut că e posibil. Era nerăbdătoare să vadă ce mai 
urma. 

Case oftă, iar expresia îi era plină de regret. 

— Mă duc să aduc, spuse el rotindu-se și ajungând la 
sac. 

Ceva din vocea lui o făcu să se ridice într-un cot și să 
se holbeze la el. 

— Tu aveai asta în cap dinainte, spuse ea acuzator. N-aveai 
de gând să te protejezi, nu-i aşa? 

— Maddie, spuse el întorcându-se la ea. Ştii prea bine 
că vreau să-mi întemeiez o familie cu tine. Curând. Dar 
dacă vrei să mai aștepți până la primul copil, o să 
aşteptăm. 

Îşi puse mâna pe frunte, neputând crede că o făcuse 
din nou. Case pur și simplu presupusese că dorinţa ei de 
a face dragoste cu el acum însemna că totul se hotăra 
între ei, că va urma planurile lui. Oh, ce arogant e omul 
ăsta! 

— Da, zise ea ferm. Sigur că vreau să aştept. Sincer, 
Case, tu... 

El o împinse ușor pe covor. 

— Mai târziu. 

— Dacă crezi că mă poţi seduce până când eu... 

Degetele lui se mișcară mai jos. O săruta dulce și 
convingător. 

— Da? 

Ea gemu și-și încolăci braţele în jurul gâtului lui. 

— Mai târziu, promise ea. 

— Mult mai târziu, șopti el și o sărută în timp ce pătrun- 
dea adânc şi uşor în ea. 

Incapabilă să spună mai mult decât numele lui, 
Maddie uită de temerile legate de viitorul lor şi se aban- 
donă plăcerilor momentului. 


— Ce părere ai de acest covor bej, iubito? Mie îmi place. 

— Case, spuse Maddie încercând să-și incheie nasturii 
de la jeanși. 

— Nu s-a decis nimic. 

Purtând doar jeanși pe care nu se deranjase să-i 
încheie, puse deoparte mostra și căută alta. 

— Stiu. Dar asta-mi place până acum. 

Maddie suspină adânc. 

— Nu vorbeam de covor. 

— Nici n-am început să alegem tapetul. 

— Nu e momentul pentru prostii! Vreau să vorbesc 
despre ce s-a întâmplat aici în după-amiaza asta. 

Case își luă privirea de la ea și se uită la bucăţile de 
material împrăștiate în jurul lui. O pată maro pe covorul 
portocaliu marca locul unde ei turtiseră o cutie de suc. 
Nici unul nu văzuse asta pe moment. Case nu-i dădu 
atenţie, ştiind că va înlocui covorul deși ăsta părea să aibă 
anumite avantaje. 

— Bine, Maddie. Spune ce vrei să spui. 

Ea îşi puse mâinile în șolduri, și îl privi direct în ochi. 

— Doar pentru că noi... noi... 

— Am făcut dragoste, o ajută el. 

— Doar pentru că am făcut dragoste. O, Doamne, 
suna atât de promiţător. Doar pentru că noi am făcut 
sex, spuse ea, dar sună mai rău. Nu vreau să crezi că 
m-am răzgândit în ceea ce ne privește. Nimic nu s-a 
schimbat. 

— Te înșeli. Multe s-au schimbat. 

— Vreau să spun că noi nu suntem logodiţi, sări ea, 
nervii cedându.-i. 

O studie un pic, după care încuviință. Bine. Atunci ce 
crezi despre covorul bej? 

Maddie vru să tipe. 

— Nici măcar nu m-asculţi? 

— Ba am auzit tot ce-ai spus. Nu suntem logodiți. Dar 
eu tot am nevoie de un covor. 

Ea îl privi suspicioasă. Această acceptare rapidă a lui o 
irită. Chiar nu se contrazicea cu ea? Era atât de sigur că-i 
putea schimba gândurile, sau și le schimba el pe-ale lui? 
Şi dacă da, de ce? Ea credea că actul lor sexual fusese cel 
mai spectaculos, cea mai incredibilă experienţă din viața 
ei, dar oare Case simţea la fel? 


Capitolul 9 


În Mitchell's Fork întotdeauna avea loc un mare festi- 
val de Ziua Independenţei. Începea cu o paradă pe strada 
Main, până la parcul de distracţii, unde călușei și jocuri, 
mâncare și magazine de artizanat şi câteva scene cu clovni 
aşteptau mulțimea. Concursuri de frumuseţe, spectacole 
pentru evidenţierea talentelor, concursuri cu saci, lupte 
cu odgonul, jocuri cu mingea, jocuri de artificii; organi- 
zatorii spuneau că „oferă distracţii pentru toată lumea”. 

Copiii se năpusteau în parcul de distracții, unii urmaţi 
de părinţi care încercau să-i potolească, alţii singuri, dar 
avertizaţi de acasă să nu facă prostii. Doi sau trei polițiști 
patrulau prin parc, din când în când, mai admonestându-i 
pe tinerii care exagerau. În acest „spirit de sărbătoare”, se 
uitau după hoţii de buzunare, și la cei care stricau 
plăcerea celorlalți cetățeni. Dar în mare, atmosfera eveni- 
mentului era relaxată și prietenoasă, o șansă pentru 
oamenii muncitori din zonă să se distreze. 

Maddie mersese la acest festival împreună cu familia ei 
de când se știa. Anul acesta era doar o singură deosebire. 
Ştia că-l va vedea pe Case acolo. 

Mike şi Maddie îi așezară confortabil pe bunicul și 
pe mătușa Nettie în fotolii de paie, la umbră, într-un 
colț al parcului, destul de aproape ca să poate vedea 
agitația, dar totuși departe de vânzoleala mulțimii. 
Rudele mai în vârstă nu stăteau mult, Frank venise sin- 
gur cu maşina, ca să-i ducă acasă când oboseau. Mike 
și Maddie hotărâseră să stea mai mult, dar din motive 
personale. Mike se întâlnea cu o profesoară văduvă, 
care coordona spectacolul tinerilor anul acesta. Iar 
Maddie se aştepta să petreacă cel puţin o parte a zilei 
cu el. 

— Sigur nu vrei nimic, bunicule? îl întrebă ea când toţi 
se așezară. Bunicul ei, încă slăbit dar totuși pe picioare 
după atacul de săptămâna trecută, ţinea un pahar de 
limonadă într-o mână şi un con de îngheţată în cealaltă. 
Nu avea voie să mănânce prea multe dulciuri, dar la o 
asemenea ocazie regimul era uitat. 

— Du-te şi caută-ţi prietenul, îi spuse bunicul. 
Distrează-te. 

— Să nu te urci în montagne russe, o avertiză mătușa 
Nettie, care ţinea în mână un șerbet de ananas pe care-l 
gusta cu delicateţe. Ştii că nu prea am încredere în 
mașinăriile astea, mai ales când știu cine sunt cei care le 
manipulează. 

Maddie rânji. Mătușa Nettie spunea același lucru de 
când era ea mică, iar Maddie răspundea la fel. 

— N-o să mă urc în montagne russe, mătușă Nettie. 

Ea nu menţionase că îi era frică și nu s-ar fi urcat 
într-unul nici dacă Sfântul Petru i-ar fi garantat că nu se 
va întâmpla nimic. Mătușa Nettie era atât de mulţumită că 
Maddie o asculta. 

— Maddie. lată-te! De când te căutam, apăru Jill urmată 
de Jackson. Purtând un costumaș cu pantaloni scurţi și cu 
părul strâns la spate, Jill arăta mai în vârstă decât atunci 
când amândouă veneau aici în adolescenţă 

— Du-te și distrează-te cu prietenii tăi, îi spuse Frank lui 
Maddie. Am eu grijă de bătrân. 

Maddie îi zâmbi în semn de mulțumire. 

— Știu, Frank, mulțumesc. 

Obrajii lui se înroșiră un pic la auzul laudei. El dădu 
din mână jenat. Maddie își sărută tatăl. 

— Plec cu Jill şi cu Jackson. 

— Bine. Să fii cuminte, auzi? Maddie chicoti. Am 
aproape treizeci de ani, ce naiba, îi reaminti ea. 

— Da, dar până când așa-numitul logodnic al tău va 
căpăta controlul asupra ta, tot eu sunt responsabil pentru 
tine, o tachină Mike. 

— Haide, Maddie, că un magician își începe spectacolul 
pe scena din est în 15 minute. Am auzit că e bun, o grăbi Jill. 

— Şi clubul optimiștilor are o gheretă cu grătar anul aces- 
ta, adăugă Jackson, lingându-și buzele anticipativ. Vreau un 
sandviş de porc la grătar, cu un sos picant și alte condimente. 

Râzând, Maddie se lăsă trasă în mijlocul petrecerii. Şi 
deși vorbea cu prietenii ei ea căuta în mulțime un chip 
slab, cu părul negru şi cu ochii cenușii. 

Case o văzu pe Maddie imediat ce ajunse în parc. Arăta 
a naibii de sexy în pulovărul cu guler de marinar și pan- 
taloni scurți marinărești. El se încruntă când observă că 
ea-l ținea pe Jackson Babbit de braţ. 

Credea că îi explicase clar lui Babbit că Maddie era a 
lui. 

Apoi își reveni când o văzu și pe Jill ţinându-l pe Babbit 
de celălalt braţ. Cei trei râdeau ca nişte adolescenţi de un 
băiat care era hotărât să-l scufunde pe directorul liceului 
în apă lovind o ţintă cu o minge. 

Un băiat şi două fete. Nu era corect, zâmbi el forţat. 
Imediat se autoinvită să-i însoţească. 

O mână se așeză pe umărul ei și Maddie știu cine era 
înainte să se întoarcă. Pulsul îi crescu anticipat. 

ÎL privi printre gene. Case îi zâmbi iar expresia ochilor 
lui argintii o făcu să tremure. Ştia exact la ce se gândea el, 
pentru că și ea se gândea la același lucru. Amândoi își 
aminteau cina pe care o luaseră împreună cu o seară în 
urmă și care se terminase pe noul lui covor bej din 
camera sa de lucru. 

Cel puţin, de data asta n-au mai vărsat suc pe jos, 
gândi Maddie. Asta s-a întâmplat doar prima dată, cu 
două săptămâni în urmă. Deși își spusese că n-o să mai 
facă dragoste cu el, cel puţin până nu va lua o decizie 
în privinţa viitorului lor, nu reușise să-i reziste când el 
o luase în brațe. Mai făcuseră dragoste de două ori și 
ambele dăţi fuseseră la fel de grozave ca prima. Simţea 

că devenea dependentă de felul lui Case de a face 
dragoste, o dependenţă de care nu voia să se vindece. 

— Bună, spuse Case, privirea lui mângâindu-i buzele ca 
într-un sărut. 

— Bună, răspunse ea. Oh, el arăta nemaipomenit astăzi. 
Un cârlionţ din părul lui negru îi cădea ca de obicei pe 
frunte și ei îi venea să i-l dea la o parte. Purta o cămașă 
cambrată și jeanși. Mai pusese ceva pe el de când venise 
în Oraș, așa că arăta sănătos și în formă. Şchiopătatul 
aproape nu se mai observa, deși cicatricele vor rămâne. 
Maddie abia se abţinea să nu se arunce pe el, acolo, în faţa 
populaţiei din Mitchell's Fork. 

— Aici Pământul către Maddie! Haide, Maddie, spuse 
Jill amuzată. 

Maddie se înroşi, întrebându-se cât stătuse acolo hol- 
bându-se la Case. Ea dădu repede drumul braţului lui 
Jackson și se îndepărtă de amândoi bărbaţii pentru a-și 
reveni. 

— Acum ai ajuns, Case? întrebă Jill. 

El își mută privirea de la Maddie spre Jill. 

— Da. Am pierdut ceva interesant? 

— Doar finala concursului de frumuseţe. A câștigat 
Alison Derryberry. Lucy Stickling se aștepta ca fiica ei, 
Nicole, să câștige, căci tare și-a mai arătat fundul, cum ar 
spune bunica. Claimed Patty și Anne Derryberry i-au 
mituit pe cei din juriu să le aleagă pe fiicele lor. Asta-i cul- 
mea! Dacă cei din juriu ar putea fi mituiţi, Casey 
Cooper ar fi câștigat, asta-i fiica maiorului Cooper, în 
caz Că nu ţi-ai dat seama. Sora delincventului de Danny. 

Case clipea şi Maddie ştia că el nu prea reușea să 
urmărească povestea lui Jill. Lui Maddie îi era milă de el. 

— Nu contează, spuse ea. Asta-i numai bârfă. Ce vrei să 
facem acum? 

— De ce nu-mi arăţi ce e pe-aici? îi sugeră el luând-o de 
mijloc și zâmbindu-i amabil lui Jackson. Mergem în patru, da? 

Jackson rânji. 

— Mă gândeam că n-o să dureze prea mult norocul 
meu de a le ţine pe aceste două doamne încântătoare 
doar pentru mine. Se întoarse spre Jill. Ei bine, scumpo? 
Vrei să fii partenera mea? 

Jill își dădu ochii peste cap și oftă. 

— Din moment ce nu am alte oferte mai bine accept. 

Jackson mormăi și se bătu cu mâna peste piept. 

— M-ai rănit adânc, o acuză el. Dar pentru că sunt ono- 
rat de prezenţa ta fie și numai pentru scurt timp, bucuros 
voi îndura limba ta ascuţită. 

El reuși să facă destule aluzii, astfel încât Jill se înroși 
și-l plesni peste mână. Apoi spuse că ea vrea să bea și-l 
trase spre o gheretă cu răcoritoare, lăsându-i pe Maddie și 
Case un pic în urmă. 

— Ăştia doi parcă-s câinele cu pisica, nu? observă Case, 
arătând spre Jill și Jackson. 

Maddie zâmbi. 

— Întotdeauna au fost așa. Adică aproape întotdeauna. 
Au ieşit impreună o perioadă, în liceu. 

— Glumești! 

— Nu, Jackson era în ultimul an, iar Jill era în clasa a X-a. 
Erau înnebuniți unul după altul, dar s-au despărțit când 

Jill l-a prins sărutând-o pe Linda Prince în spatele sălii de 
gimnastică. N-au mai vorbit ani de zile. Jackson și Linda 
s-au căsătorit câţiva ani mai târziu, dar nu a durat mult. 
Când au divorțat, Jill era căsătorită cu un tip pe care-l 
cunoscuse la bancă. Apoi Jackson s-a căsătorit cu altcine- 
va, un alt dezastru. 

— Şi acum amândoi sunt liberi. 

— Exact. Jill pretinde că n-ar mai ieși cu Jackson nici 
dacă ar fi ultimul bărbat din statul Mississippi — nu are 
încredere în el. Dar în ultima vreme au petrecut mult 
timp împreună, mai ales pentru că el este aproape singu- 
rul bărbat liber de vârsta ei, în Mitchell's Fork. 

— Crezi că vor fi împreună? 

Maddie dădu din umeri. 

— Fie așa, fie vor sfârși prin a se uri din nou. Cine știe? 

— Tu nu te bagi, nu? 

— Deloc, îl asigură ea. Nu e modalitate mai rapidă de 
a-ți pierde un prieten sau chiar doi prieteni, decât de a te 
băga în viaţa lor amoroasă. 

— Înţeleaptă observaţie. Personal, singura dată în care 
m-aș băga în viaţa lui Babbit ar fi dacă nu te-ar lăsa în 
pace. Atunci va trebui să intervin cu forța. 

Maddie îi privi suspicioasă. De ce suna asta ca o 
ameninţare? 

Case reuși să pară atât calm cât şi periculos în același 
timp. 


Capitolul 10 


Câteva roți vechi de lemn înconjurau arena principală 
a parcului. 

Câţiva oameni începeau să se adune în jurul arenei 
pentru a vedea jocul de artificii programat pentru ora 9 
p.m. mai erau douăzeci de minute. 

Maddie fu îngrozită când văzu cea mai mare roată 
prăbușită în centru și rămășița structurii atârnând periculos. 
Cinci copii... între şapte și doisprezece ani... erau cocoțaţi în 
vârf, stând agătati de bucăţile de lemn care se legănau, țipând. 

Câteva din băncile de sub ei căzură, copiii balansându-se 
pe scaunul din vârf, la câţiva metri deasupra unei gropi. 
Soarele apunea iar scena era luminată doar de luminile 
arenei, aruncând umbre peste mulțime și intensificând 
starea de groază. 

— O, Doamne, șopti Maddie, stând nemișcată ima- 
ginându-și restul construcției căzând și transformându-se 
într-o grămadă amestecată cu moloz şi copii. 

Era un haos în jurul ei, oameni alergând, strigând, 
țipând. Se părea că nimeni nu lua iniţiativa, căci șeriful 
McAdams și ajutorul său se înghesuiau printre ceilalți, 
fiind cuprinși de panică. 

Situaţia se schimbă rapid: 

— Voi! strigă Case la un grup de băieți vânjoşi, unul 
dintre ei fiind Jeff. Tineti suporturile! 

Băieţii fură cam derutaţi o clipă. După care înconju- 
rară suporturile roții, care se legănau, ridicându-le pen- 
tru a sta drepte. Alți bărbaţi și femei se grăbiră să-i ajute. 
Revenindu-și din șocul momentan, Maddie se băgă și ea 
ca să ajute, proptindu-și piciorul în pământ și ţinând 
suportul de lemn cu amândouă mâinile. Deși mai țineau 
încă șase oameni același suport, simțea lemnul 
legănându-se și știa că nu-l va mai putea ținea prea mult. 

Auzind ceva deasupra ei, se uită la copii. Unul dintre 
ei, un băiat de vreo zece ani, începu să coboare. 

— Nu! strigă Case, făcându-l pe copil să îngheţe la auzul 
vocii autoritare. Stai pe loc. Vin după tine. 

Maddie îşi înăbuși un țipăt de protest. Case urca? 
Dacă o să cadă? Dacă o să cadă cu structură cu tot şi cu 
copiii? N-ar trebui să aştepte până sosește cineva cu o 
scară? 

Roata scârțâi și se mișcă. Maddie și ceilalți din jur se 
apropiară, folosindu-și toată puterea pentru a ține supor- 
tul de lemn. 

— Se vor prăbuși cu toţii! strigă McAdams de undeva 
din spatele lui Maddie. Toată lumea să se îndepărteze! 

O femeie ţipă. Maddie o recunoscu ca fiind mama 
unuia dintre copiii de sus. Uitându-se peste umăr la șeri- 
ful ineficient și lipsit de tact, Maddie vorbi cu femeia 
îngrozită care stătea în spatele său și se uita cu lacrimi în 
ochi la copii. 

— E în regulă, Carol! strigă ea. Case o să-i dea jos. 

Nu ştiu cum, dar asigurarea păru să le liniștească atât 
pe femeie cât și pe Maddie. 

Jackson și Mike apărură deodată lângă Case, care 
verifica fiecare suport, asigurându-se că voluntarii vor 
folosi toată puterea lor să le sprijine. După o verificare în 
grabă, Jackson, Mike și alți doi îl ridicară pe Case. El se 
tinu de un suport orizontal şi îi încercă rezistența. 
Lemnul scârţâi. 

Maddie își tinu respiraţia. Braţele ei începură să 
tremure. Ea își înfipse și mai tare picioarele în 
pământ. 

Foarte uşor, în timp ce Maddie îşi ridică ochii să 
vadă, Case ajunse în vârf, testând fiecare placă înainte 
să calce pe ea. În jurul lui Maddie, mulțimea, care 
dădea sugestii și instrucţiuni, tăcuse, de parcă se 
temeau că zgomotul va putea afecta ceea ce se întâmpla 
deasupra lor. 

— Daţi-l jos pe ăla de-acolo! strigă McAdams, vocea lui 
sunând strident în atâta liniște. O să-i dărâme pe toți. Să 
aşteptăm echipa de salvare. 

— Roata nu mai ţine până vine echipa de salvare, se 
repezi cineva la șerif. Brannigan știe ce face. 

Case aproape ajunsese în vârf. Maddie se gândea la 
piciorul lui rănit. O să-l ţină? Dacă...? 

Ea tresări, când o placă plesni sub el. Căzu la câţiva 
pași de Maddie. Ea se feri automat, după care se forță să 
stea nemișcată, știind că numai ea și cei din jurul ei ţineau 
roata să nu cadă. 

Case trecu spre locul unde stăteau copiii. Maddie 
expiră adânc, neobservând că și ceilalți din jur făcură la 
fel. 

Case se balansa spre banca unde cei cinci copii se 
agăţară de el speriaţi. Maddie observă cât de calm și 
blând era cu ei, risipindu-le teama, deși lemnul sub ei 
pocnea. 

— Cum o să-i dea jos? întrebă mama înnebunită din 
spatele lui Maddie. O, n-ar fi trebuit să-l las pe Bobby să 
se joace acolo sus, cu ceilalți băieți. Trebuia să-l ţin cu 
mine. 

— N-aveai de unde să ştii că se va întâmpla asta. De ce 
nu observase nimeni cât de șubrede deveniseră rotile? De 
ce nu făcuse nimeni nimic pentru a le asigura înainte de 
festival? 

— O, Doamne, ce mai face acum? întrebă femeia 
şoptit. 

Maddie se uită în sus și-l văzu pe Case aplecându-se și 
spunându-i ceva lui Jackson. Jackson imediat se urcă pe 
umerii puternicului șofer Andy Smith, un fost star de fot- 
bal, un client obișnuit la „Maddie și Mark“. Alţi doi se 
grăbiră să-l susțină pe Jackson. 

Case se intoarse spre Bobby și îl ajută să se miște. Cu 
ochii larg deschiși, Bobby negă din cap. 

Maddie privea cum Case zâmbea și-l chema pe băiat la 
el. Mișcându-se încet, cu grijă, Case îl luă pe băiat de 
mijloc și îl îndreptă spre braţele întinse ale lui Jackson. 
Alţi șase oameni așteptau să ia copilul din braţele lui 
Jackson. 

— O, slavă Domnului! oftă Carol când băiatul fu adus 
jos. Alergă spre el. 

Sirenele sunau. Împărțindu-și atenţia între acţiunea de sus 
și haosul din jurul ei, Maddie observă că cineva stătea întins 
acolo unde partea principală se prăbuşise şi alți oameni erau 
strânși acolo. Încă nu înţelegea ce se întâmplase. 

Unul câte unul, Case îi dădu următorii trei copii lui 
Jackson, doi băieţi și o fată mai mare. În sfârșit, mai era 
un copil, o fetiţă care plângea şi se agăţase de piciorul lui 
de când se urcase el acolo. Ea dădu din cap și-și îngropă 
fața-n umărul lui, evident fiindu-i teamă să coboare. 

— Hai, Polly, lasă-l pe nenea să te dea jos! ţipă cineva. 

— Aşa, scumpete, ajută-l! strigă o femeie. 

Polly negă din cap și se strânse mai tare la pieptul lui 
Case. 

Ceva pocni tare sub roţi. Oamenii țipară și strigară în 
timp ce altă secţiune se prăbuși. Cei care stătuseră sub 
acea secţiune se imprăştiară, cât pe ce să fie loviți de 
băncuţe şi lemnul în cădere. Maddie tresări, dar rămase pe 
poziţie, rugându-se ca secţiunea de deasupra ei să ţină. 

Casse și micuța Polly nu au fost zdruncinaţi prea mult, 

lemnul de sub ei legănându-se în timp ce oamenii își 
foloseau toată puterea pentru a mai susține suportul un 
pic. Case luă copilul într-o mână, în timp ce se agăța de 
margine, cu un picior în gol. 

Foarte ușor, Case trecu copilul peste margine. 
Jackson aștepta. La fel și părinţii copilului. Mulțimea aclama. 

Sunetul lemnului care pocnea acoperi zgomotul. 

— Cade! strigă Case, amândouă picioarele atârnându-i 
acum deoarece băncuţa pe care se sprijinea se rupsese. 
Plecaţi! Maddie, pleacă de sub roată! 

El avea grijă ca ceilalți să nu pățească ceva, se gândi 
Maddie, rămânând pe loc. Fără să se gândească la peri- 
colul în care era el, Case încercă să-i îndepărteze pe cei 
care sprijineau structura pe care stătea el. 

Un grup de pompieri alerga spre roată, cu o scară. 
Maddie ştia că nu vor ajunge la timp. Ea se ruga. Va putea 
oare Case să supraviețuiască unei căderi de la o asemenea 
înălțime, şi prins între bucăţi de lemn? 

Dându-se jos, Jackson se îndreptă spre roată îndem- 
nându-i pe cei din jur să i se alăture. 

— Brannigan, strigă el. Sari! 

Fără să ezite, Case dădu drumul suportului de care 
atârna și se aruncă. Jackson, Andy și alți câțiva îl prinseră 
exact când echipa de salvare ajunse lângă ei. 

Roată căzu chiar lângă ei. Maddie și ceilalți se dădură 
la o parte. Se împiedică și căzu peste altcineva, dar nici 
unul nu păţi nimic. Prăbușirea structurii fu asurzitoare, 
urmată de un nor gros de praf. 

Ridicându-se, Maddie se aruncă în braţele lui Case, 
verificând să vadă dacă era întreg. 

— O, Doamne, m-ai speriat de moarte, spuse ea 
strângându-i cămașa în pumni și holbându-se la el. Nu-mi 
vine să cred că ai făcut asta! 

— Eşti teafără? întrebă el, la fel de îngrijorat ca și ea. Nu 
te-a lovit nimic? 

— Nu, îl asigură ea. 

O strânse din nou în braţe. 

Deodată se găsiră în mijlocul mulţimii. Părinții copiilor 
îi mulțumeau lui Case, cu lacrimi în ochi. Alţii voiau să-l 
felicite pentru rapida lui intervenţie. Reporterul de la 
Mitchell's Fork Weekly voia să-i ia un interviu acolo, pe 
loc. Cineva îl dădu la o parte. 

— Ce se petrece aici? întrebă McAdams, făcându-și loc 
prin mulțime. Cum s-a întâmplat asta? 

— Kale Sloane a făcut-o, insistă un băiat, strigând ca să 
fie auzit. Era în mașină și s-a izbit de marginea roții. Și 
totul a început să se dărâme. Eu și Curtis am sărit. Eu 
mi-am julit genunchiul. Danny Cooper, care stătea lângă 
tatăl său la marginea mulțimii, înaintă. 

— Kale n-a vrut să intre în roată. A alunecat pe un smoc 
de iarbă și a derapat. 

Maddie se uită către asistenții care se aplecau dea- 
supra corpului pe care-l văzuse ea mai devreme. Văzu 
mașina răsturnată pe o parte, cu o grămadă de moloz pe 
ea. Îi văzu pe primar şi pe sotia lui aplecându-se asupra 
fiului lor. 


134 SUSAN DOYLE 


— Kale e teafăr? 

Cineva încuviință. 

— E bine. Cred că și-a rupt piciorul, dar nu e atât de 
grav. Îl duc la urgenţă. 

Plin de furie, Case se întoarse spre șerif. 

— De ce naiba nu i-ai oprit pe puștii ăștia să conducă în 
jurul parcului? M-am gândit că cineva o să fie rănit până 
la urmă. 

Lui McAdams nu-i plăcea să fie criticat în fața mulțimii. 

— Nu făceau nimic ilegal. Mașinile lor erau departe de 
mulțime. Puștiul a pierdut controlul. A fost un accident. 

— Un accident care era sigur că se va întâmpla, insistă 
Case. Rotile astea cred că au vreo cincizeci de ani. Lemnul 
e putred, iar suporturile erau de formă. Mare minune că 
n-au căzut până acum. Cât despre mașini, numai un 
nebun le-ar conduce în viteză pe lângă un parc plin de 
copii. 

Danny spuse ceva ce Maddie nu prea înțelese. Se uită 
cu ură la Case, un sentiment pe care Maddie îl găsea 
nepotrivit pentru un băiat de vârsta lui Danny. 

Tatăl său se încruntă. 

— Eu îi supravegheam pe băieți, insistă Cooper. Le-am 
spus să se ferească de mulţime și asta și făceau. A fost doar 
un accident. Nu avem nevoie de un străin să vină și să ne 
critice, nu-i așa? întrebă el, întorcându-se la privitorii care 
urmăreau tăcuţi confruntarea. 

Spre neplăcerea lui, ei nu spuseră nimic. 

Cooper se încruntă. 

— Să mergem să vedem ce face Kale, băiete, spuse el 
întorcându-se spre fiul său. Toţi sunt șocați de ce s-a 
întâmplat. 

McAdams se uita încă la Case. 

— Are dreptate, spuse el, mai încet, încercând să pară 
amenințător. N-avem nevoie de străini să ne spună ce să 
facem. 

— Nu sunt un străin, răspunse Case. Eu deţin o propri- 
etate în orașul ăsta și în curând voi putea vota și eu. Tu 
ești ales, McAdams. Dacă nu poti să te descurci cu slujba 
și cu răufăcătorii din orașul ăsta, indiferent câtă influență 
sau bani au, s-ar putea ca alegătorii să găsească pe altul, 
care să poată. 

— Așa, Case, spune-i! strigă cineva din mulţime. Maddie 
recunoscu vocea lui Jill. 

McAdams se înroși și se încruntă. Se întoarse spre 
oamenii care se holbau la el. 

— Hai, împrăștiaţi-vă. Trebuie să lăsăm echipele de sal- 
vare să treacă. 

— Cred că jocul de artificii se anulează, spuse băiatul cu 
genunchiul julit. 

Cooper apăru din nou. 

— Nu, nu se anulează. Am plătit ca să ofer orașului ăsta 
un spectacol de Ziua Independenţei și acesta va avea loc. 
O să sărbătorim faptul că nimeni n-a fost rănit grav astăzi. 

Unii aplaudară, alții se dădură la o parte. 

— Cred că am avut parte de destul spectacol în seara 
asta murmură Case. 

— Şi eu, spuse Maddie. 

— Vrei să plecăm de aici? 

Ea încuviință şi-şi trecu mâna încă tremurândă pe sub 
braţul lui. 

Le-a trebuit mai mult de jumătate de oră să părăsească 
parcul. Toţi voiau să-l felicite pe Case. Maddie observase 
Că și lui Jackson i se dădea destulă atenţie, şi că acesta se 
bucura de fiecare clipă, spre deosebire de Case, care era 
din ce în ce mai deranjat să fie în centrul atenţiei. 

Maddie îl apucă de mână. 

— Fugi! șopti ea. 

EI își ridică sprâncenele. 

— Ce? 

Ea îl trăgea deja spre parcare. 

— Fugi! 

Înţelegând, el zâmbi și fugi. 

Maddie se aruncă în scaunul din dreapta al mașinii lui 
Case, un Grand Cherokee, iar el se îndreptă spre casa lui. 
Ea nu protestă. 

— Încă mai eşti sigur că vrei să te stabileşti în Mitchell's Fork, 
Case? îl întrebă nevenindu-i să creadă că el se mai agăța încă 
de imaginea ideală a unei vieţi normale. Nu e atât de multă 
senzaţie pe-aici, dar întotdeauna vor fi bârfă, ipocrizie, politică 
joSnică și tot ce se mai potrivește unui orășel cam sărac. 

— Da. Dar ăsta este orașul care m-a primit cu zâmbete și 
mâncare la tiplă, orașul care te-a sprijinit când bunicul tău 
a fost bolnav, unde oamenii te-au văzut crescând și te pro- 
tejează acum. Aici vreau să-mi fie casa, Maddie. Cu tine. 

Ea tăcu, neputând să contrazică felul în care el îi apăra 
orașul și oricum, nici nu voia s-o facă. 

Luminile verandei ardeau când Case trase în faţa casei 
lui. Arăta ca un cămin. 

Deși știa că nu era mobilă înaintru, că dormitoarele de 
sus erau goale, Maddie se putea imagina intrând în 
această casă minunată și întâmpinată de o familie 
numeroasă. Oare același lucru îl văzuse și Case lucrând 
la această casă? Oare simţise și el la fel? 

Case opri motorul. 

— Mi-ar prinde bine ceva de băut, zise el. 

— Și mie, murmură ea, reuşind să zâmbească. 

El îi mângâie obrazul. 

— Tu nu bei, îi reaminti el. 

— Mă gândeam să m-apuc. 

El se aplecă şi-i atinse buzele cu ale lui. 

— Cred că pot să-ţi ofer ceva mai relaxant și mai plăcut 
decât alcoolul. 

Ea puse mâna pe gâtul lui, simțindu-i pulsul rapid sub 
degete. 

— Sunt sigur că poți. 

— Să mergem înăuntru, spuse el, părând nerăbdător. 

Stăteau în mijlocul camerei de lucru imense și goale, 
uitându-se unul la altul fără să vorbească. Mâinile lui 
Maddie se sprijineau pe pieptul lui Case, iar mâinile lui îi 
atingeau coapsele, spunând atât de multe fără cuvinte. 

Case o sărută pe frunte. Maddie închise ochii, adul- 
mecându-i aroma bărbătească. Deja inima-i bătea de atâta 

excitare, pielea ei dorindu-i atingerea. Odată fusese 
înnebunită după aventură. Case Brannigan era toată aven- 
tura pe care și-o dorise. 

Mâinile lui se mișcară ușor pe spatele ei, luându-i în 
palme fesele și strângând-o la piept. În curând căldura 
trupurilor lor le pătrunse tricourile și jeanșii. Cu ochii 
încă închiși, Maddie își dădu capul pe spate. Gura lui Case 
o acoperi pe a ei, imediat ce invitaţia fusese făcută. 

Excitarea lui era evidentă, totuși el nu se grăbea. 

Murmurul de dorinţă al lui Maddie fu înfundat. Își trecu 
mâinile în jurul gâtului lui, ţinându-l mai lipit de ea. Era 
atât de puternic, de solid. Atât de real. Era cu totul deosebit 
de iubitul din imaginaţia ei de acum șase luni la Cancun. 

Case spuse ceva incoerent și se retrase. Ea se tinu de 
el până când își dădu seama că o lasă pentru ca să-și 
scoată tricoul. Ea coopera, dar nu suportă să stea 
departe de el. Cum va suporta să-l piardă din nou? Cum 
putea să continue să-i reziste când îl dorea atât de mult? 

Nimic în afara acestei case nu se compara cu ce îi 
oferea Case, își dădu seama ea deodată. 

Locuri exotice? Case o ducea acolo ori de câte ori o 
atingea. Să se caţere pe munţi? Nimic n-o putea duce mai 
sus decât culmile pe care ajungea atunci când făcea 
dragoste cu Case. 

Călătoria n-avea nici un farmec dacă nu era cu Case. 
Nu putea exista aventură adevărată fără el. Orice fericire 
ar păli pe lângă bucuria ce i-o aduceau mângăâierile lui. Și 
felul în care îi zâmbea şi îi şoptea numele. 

Hainele le căzură uşor pe covor. De data aceasta 
căldura trupurilor lor era de nesuportat. Maddie gemu de 
plăcere și dorință. Răbdător, Case hrăni flăcările, mâinile 
lui mângâind, strângând, alunecând printre ei. Genunchii 
ei se înmuiară. 

Dorind să arate că ardea, Maddie îi întorcea sărutările 
cu aceeaşi pasiune. Se mișca de-a lungul lui, îl mângâia 
cu trupul ei, sânii ei atingându-i pieptul. 

Case gemu. Şi apoi se întinseră pe podea. Nu-l putu 
sprijini când genunchii lui cedară. 

Ea râse bucuroasă că-l făcuse să pară slab. El sărută 
râsul de pe buzele ei, transformându-l în gemete de 
plăcere. Gemete pe care le scotea și el în timp ce ea se 
arcuia să-l atingă. 

Maddie știa că explozia care veni era mult mai specta- 
culoasă, mai minunată, mai incredibilă, decât orice foc de 
artificii. Ochii i se umplură de lacrimi. 

Ea se uită la el şi fu mirată să vadă că și ochii frumoși 
ai lui Case erau umezi. Fusese perfect și pentru el, așa 
cum fusese pentru ea? 

Putea el să știe că în ultimele ore ea luase o hotărâre ce 
urma să schimbe vieţile amândurora? 

— Maddie. Vocea lui era aspră, mâinile îi tremurau când 
îi luă faţa în mâini. O, Doamne, Maddie. Am nevoie de tine. 
Vreau ca această casă să fie un cămin. Căminul nostru. 
Când o să recunoști că și tu vrei asta la fel de mult ca mine? 

— Acum, şopti ea, predându-se în faţa inevitabilului, 
rugându-se să nu-i regrete capitularea. 

El rămase nemișcat, ochii lui cercetându-i faţa, de 
parcă îi era teamă că înţelesese greșit. 

— Vrei să spui că... 

— Vreau să spun că-mi ţin promisiunea pe care ţi-am 
făcut-o pe plaja din Cancun. O să mă mărit cu tine, Case. 
Când vrei tu. 

Ea nu se așteptase la încruntarea care apăru pe fruntea 
lui Case. 

— Te măriţi cu mine doar pentru că mi-ai promis? Doar 
pentru că te simţi obligată să te ţii de cuvânt? 

Îi plăcu că el voia mai mult de-atât, deși încă nu spu- 
sese cuvintele pe care ea dorea atât de mult să le audă. 

— Nu, Case. Nu mă mărit cu tine din obligaţie. Nu mă 
mărit cu tine pentru bani sau pentru casa asta sau pentru 
că aşa mi-a zis bunicul! 

EI își umezi buzele. 

— Atunci de ce? 

— Pentru că te iubesc, spuse ea plină de curaj. Și pen- 
tru că n-aş suporta să mai trăiesc fără tine. 

— Maddie... De data asta ştia că el avea lacrimi în ochi. 
Își lipi fruntea de a ei. N-o să regreti. Jur că nu-ţi voi da 
motiv să regreti. Îţi dedic viața mea, Maddie Carmichael. 
Tot ce am, tot ce sunt totul e al tău. 

— Dar cum rămâne cu iubirea ta, Case? Mi-o dai şi pe 
asta? 

Era singura întrebare pe care nu o putea pune. Poate 
pentru că răspunsul era mai important decât propria-i 
viaţă. 


Capitolul 11 


În prima Sâmbătă dimineață din august, Case 
Brannigan începu să fluiere în timp ce-și înnoda papi- 
onul. Pe patul imens din spatele lui una din puţinele 
piese de mobilă pe care el și cu Maddie le cumpăraseră 
pentru casă stătea întins smochingul său negru. Un certi- 
ficat de căsătorie și o verighetă erau puse în buzunarul de 
la haină. El zâmbi la gândul că un inel cu diamant va 
însoţi acea verighetă. Îl cumpărase a doua zi după ce 
Maddie acceptase să se căsătorească cu el și-l purta de 
atunci. 

Nu o mai văzuse pe Maddie de 24 de ore, de la 
repetiţia pentru nuntă. De fapt, ea fusese atât de ocupată 
în luna pe care i-o pusese la dispoziţie ca să se 
pregătească, încât abia o văzuse în ultimele săptămâni. 
Abia aștepta să se termine toate astea, ca Maddie să fie în 
sfârșit a lui. În sfârșit! 

Se uită la ceas și tresări. La naiba, trebuia să se 
grăbească, altfel va întârzia la propria-i nuntă. Se trezise 
devreme ca să zugrăvească unul din dormitoarele de sus 
cel pe care hotărâseră să-l facă pentru copii și timpul 
zburase. 

Maddie o să-l spânzure dacă nu ajunge la timp. Și n-ar 
putea-o învinovăţi. 

Pipăindu-și buzunarele să se asigure că avea tot ce tre- 
buia, Case ieși repede din casă, încuind ușa. El și cu 
Maddie se vor întoarce aici să-și ia bagajele înainte să 
plece în luna de miere. El zâmbi gândindu-se ce surprinsă 
va fi ea când va afla destinaţia. Spre exasperarea ei, el 
ținuse totul secret, promițându-i că-i va plăcea surpriza pe 
care i-o pregătise. 

Grand Cherokee-ul său îl aștepta în fața casei, 
strălucind de spălat ce era. Totul mergea ceas, gândi Case 
cu satisfacție. Pleca cu zece minute mai târziu decât 
plănuise, dar avea destul timp să... 

O pocnitură puternică se auzi în spatele lui. Se 
întoarse, dar nu văzu nimic. Ajunse la ușa mașinii, apoi 
se mai uită în jur o dată, simțind că ceva nu era în 
ordine. 

Totul părea normal. Nimic nelalocul lui. Cu excepţia 
unui singur lucru. 

Încruntându-se, își luă mâna de pe mânerul portierei. 
Ochii lui erau aţintiți asupra vechiului adăpost pentru fur- 
tună construit pe o pantă în spatele curtii sale. În afară de 
faptul că se uitase la el și constatase că e cam dărăpănat, 

Case nu-și bătuse capul cu el, având niște planuri vagi de 
a-l dărâma şi a construi un bazin acolo. Uşile duble ale 
buncărului de beton fuseseră închise şi verificate ultima 
oară când fusese el acolo. Acum erau larg deschise. 

Ceva îl avertiză pe Case. Neştiind ce să facă, să se 
grăbească la nuntă sau să-și asigure casa el ezită o clipă, 
oftă și se îndreptă spre adăpost. Niciodată nu putuse să 
plece fără să ştie cine-i încălcase proprietatea. Și de ce. 

Maddie îl va ierta dacă va întârzia câteva minute, dacă 
va ști că el păzeşte casa. 

Se apropie cu atenţie, dar nu văzu pe nimeni prin jur. 
Se opri lângă uşile deschise cu urechile ciulite ca să audă 
orice sunet care ar putea veni dinăuntru. Nu se auzea 
NIMIC. 

— Cine-i acolo? întrebă el dorindu-și să fi avut o armă. 

Nu primi nici un răspuns aceeași liniște. 

— La naiba, murmură el, știind că nu va putea pleca 
fără să afle ce se petrecea de fapt. 

Făcu un pas înăuntru. 

Mai târziu, a spus că faptul că timpul trecea repede 
și că îl aștepta o noapte a nunţii l-au distras, făcându-l 
să uite pentru moment toţi anii de antrenament și 
experiență. Nu se aștepta la un atac spunea el 
apărându-se. 

Fu atacat imediat ce puse piciorul stâng pe prima 
treaptă înspre beci. Deși piciorul i se vindecase în ultimele 
luni, forța loviturii îi slăbi din puteri. Pierzându-și echili- 
brul, căzu în faţă. 

Auzi un râs batjocoritor imediat ce se lovi cu capul de 
ceva solid. Se lovi atât de tare încât o explozie de durere 
trecu prin el. Râsul străin și durerea se contopeau, se 
amestecau, i se învârteau în cap. Apoi totul se întunecă. 


Maddie stătea cu privirea fixă în oglinda mare din 
garderoba bisericii şi se întreba dacă ea era cea din ima- 
gine. Abia se mai recunoștea în valurile de dantelă și 
tul. 

Rochia fusese cumpărată în grabă, Case era atât de 
grăbit să se însoare cu ea, încât nu-i dăduse decât o lună 
să se pregătească. Și totuși rochia era frumoasă. O fustă 
lungă până-n pământ, cu decolteu și trenă. Mâneci lungi 
din dantelă înfoiate la umeri. Milioane de perluţe erau 
cusute pe dantelă. În păr avea o bentiţă din perle și dan- 
telă, de care atârnă voalul. Era rochia la care Maddie 
visase întotdeauna s-o poarte într-o bună zi. 

Case voia ca nunta să fie perfectă. Domnișoare de 
onoare, fetiţe cu flori, tort și şampanie, toate detaliile care 
le lipsiseră la Cancun. Îşi alesese chiar și un cavaler de 
onoare. Mulţi găsiră amuzant faptul că-l rugase pe 
Jackson Babbit să-i fie cavaler de onoare. 

— Cât e ceasul? întrebă ea, privindu-și buzele rozalii în oglindă. 

Stând în spatele lui Maddie, într-o rochie lungă albas- 
tră, Jill îşi privi ceasul. 

— E 10.56, spuse ea, după care își îndreptă florile 
prinse în păr. Mai sunt patru minute. 

Patru minute! Maddie înghiţi în sec și-și apăsă o mână 
pe stomac. Mătușa Anita conducea nunta și îl putea tri- 
mite în orice clipă pe Mike să le cheme pe Maddie și Jill. 

Observând gestul lui Maddie Jill râse: 

— Emoţionată? 

— Un pic, recunoscu aceasta zâmbind. Mă tot gândesc 
la toți oamenii aceia care așteaptă să mă vadă mergând 
spre altar. Ar fi fost mai ușor dacă ne-am fi căsătorit în altă 
parte. 

— L-ai fi frânt inima tatălui tău. El spune că de ani de 
zile aşteaptă să te conducă la altar. 

— Ştiu. Spune că mama va fi cu noi. 

— Poate aşa va fi. 

O bătaie ușoară în ușă le făcu să se întoarcă. 

— Crezi c-au început mai devreme? întrebă Jill. 

— Urează-mi noroc. 

Jill zâmbi și sărută obrazul rece al lui Maddie. Nu ai 
nevoie de noroc. ÎI ai pe Case. 

Maddie zâmbi și se relaxă. 

— Ai dreptate. Așa e. 

Jill deschise ușa în timp ce Maddie își verifică ţinuta 
pentru ultima oară. 

— Jackson? o auzi pe Jill spunând surprinsă. Credeam 
că ești cu Mike. Trebuia să fi în camera pastorului, cu 
Case. 

Întorcându-se, Maddie îl auzi pe Jackson șoptind ceva. Jill icni. 

— Ce s-a întâmplat? întrebă Maddie. Jill își mușcă buza 
de jos. Jackson era stânjenit. 

— Case n-a venit, spuse el. E timpul să începem și 
nimeni nu l-a văzut. Tatăl tău e afară, uitându-se după el. 

Maddie dădu din cap exasperată. 

— Dacă s-a lăsat prins de zugrăvit sau de tapetat, îl 
strâng de gât. 

— N-ar zugrăvi în ziua nunții lui, spuse Jill. 

Maddie chicoti. 

— Ba da. E obsedat să termine casa. Și insistă să facă 
totul singur, spune că n-ar fi același lucru dacă ar angaja 
pe cineva. 

Pipăindu-și papionul, Jackson întrebă: 

— Ce vrei să facem până vine el? Toţi așteaptă ca nunta 
să înceapă peste câteva minute. Mătușa ta e înnebunită. 

— Spune-i să-l roage pe organist să mai cânte câte ceva. 
Invitaţii vor trebui să aibă răbdare. Sigur Case va veni în 
câteva minute. 


Patruzeci și cinci de minute mai târziu, tot nu se vedea 
nici o urmă de mire. 

Maddie închise telefonul din garderobă și se întoarse 
ușor ca să-i înfrunte pe cei care o priveau cu atenţie. Tatăl 
ei, Jill, Jackson, pastorul, mătușa Anita și Lisa. 

Garderoba se aglomera. Mătușa Nettie ar fi fost și ea 
acolo dacă Mike n-ar fi convins-o să stea cu bunicul. 

— Tot nu răspunde acasă? întrebă Jill fără să mai fie 
necesar. 

Maddie clătină din cap, vălul gâdilându-i obrajii. 

— Nu! 

— Poate e pe drum, spuse Jackson. Jill se uită urât la el. 

— Tot sună la el de o jumătate de oră. Nu durează atât 
să ajungă de acasă până la biserică. 

— Poate i s-a stricat mașina, spuse Anita a treia sau a 
patra oară. 

— Poate, spuse Maddie, așa cum spusese de fiecare 
dată. Dar nu credea. O simplă defectiune nu l-ar fi 
împiedicat pe Case să vină. Avea telefon în jeep. Ar fi 
sunat după cineva dacă ar fi avut nevoie. 

— Maddie? vorbi Lisa cu o voce joasă și grijulie, de 
parcă nu era sigură că voia să deschidă subiectul. 

— Nu crezi... că... ă... 

Maddie se uită în jur, la camera plină de oameni 
care erau conștienți că el o părăsise din nou la altar, și 
vedea întrebările din ochii îngrijoraţi ai verișoarei 
sale. 

— Nu, spuse ea tare. Ceva s-a întâmplat, altfel ar fi fost aici. 

Case nu-i trăsese clapa. Era convinsă. Avea încredere totală 
în el. 

Asta însemna că... 

— O, Doamne, șopti ea îngheţând. Ceva s-a întâmplat 
cu el. Ceva foarte grav. 

Jackson spuse hotărât: 

— Mă duc acasă la el. 

— Vin cu tine, îl anunță Maddie, îndreptându-se spre ușă. 

— Nu. Tu stai aici. Te sun de acolo, îi asigură 
Jackson. 

Maddie dădu din cap. Neliniștea creștea în ea. Case 
avea probleme. Nu știa ce era în neregulă, dar ceva era. Și 
deodată simţi o nevoie disperată să ajungă la el. 

— Ba nu! Merg. 

Se întoarse spre tatăl ei și sora lui. 

— Tată, mătușă Anita, ştiu, lumea devine nerăbdătoare, 
dar vă rog să-i potoliți cum știți mai bine. 

— Sigur, nu vrei să merg cu tine? se oferi Mike. 

— Vreau să stai aici, răspunse ea blând, ridicându-se să-l 
sărute. 

— Bine. Se întoarse şi tinu ușa ca să iasă toată lumea în 
afară de Jill. 

Maddie trecu pe lângă Jackson, îndreptându-se spre 
ieșire. 

Jill se repezi după ea. 

— Maddie, așteaptă! Nu vrei să te schimbi mai întâi? Rochia... 

Madie ezită, se uită în jos la straturile de material 
greu şi apoi îşi aminti de toţi nasturii de la spate. Îi 
luase o veșnicie să se îmbrace cu rochia asta și era 
prea agitată ca să treacă prin aceleași etape la 
dezbrăcare. 

— Nu, Jackson, te rog. Să mergem. 

El încuviinţă. 

— Mașina mea e în faţă. 

Maddie își ridică poalele și se repezi după el. 

— Vin cu tine, spuse Jill, aruncându-și buchetul de flori 
pe o masă în timp ce alerga după ei, cât pe ce să calce pe 
trena lui Maddie. 

Maddie încuviinţă absentă. Toată atenţia ei era con- 
centrată asupra lui Case acum. 

Mașina lui Jackson era pregătită. Fu un pic surprins 
s-o vadă pe Jill îmbrăcată încă în rochia ei elegantă, dar nu 
comentă. Maddie se așeză în faţă, strângându-și rochia și 
voalul în jurul ei. Îşi rupse bentiţa de pe cap, scăpând de 
voal. Jill se aşeză în spate, iar Jackson plecă din parcarea 
bisericii în mare viteză. 

Abia întoarse Jackson spre drumul ce ducea la casa lui 
Case când Maddie observă o mișcare în pădurea de pe 
marginea drumului. Își întoarse capul la timp ca să vadă o 
camionetă mergând în viteză printre copaci, departe de 
drum. 

— Danny, spuse ea și se uită la Jackson. Sunt sigură că 
tocmai i-am văzut pe Danny Cooper și Steve Langford 
într-o maşină. 

— l-am văzut, zise Jackson și apăsă pe acceleraţie. 
Maşina prinse viteză. 

— Doar nu crezi că i-au făcut ceva lui Case? spuse Jill 
din spate. Adică, Danny e un ticălos, dar... 

— Îl urăște pe Case, spuse Maddie aducându-și aminte 
de privirea băiatului la serbare. Cred că e în stare de 
orice. 

Jackson opri lângă casă, în spatele jeep-ului lui Case. 

— Maşina lui e aici. Trebuie să fie și el, spuse Maddie 
deschizând portiera şi sărind din mașină. Case? Case! 
Alergă spre casă împiedicându-se în fuste, dar reușind să-și 
țină echilibrul. 

Ușa din faţă era încuiată. Ea sună. Casa rămase liniștită. 

— Am verificat toate celelalte uși, spuse Jackson. Toate 
sunt încuiate. 

— O, Doamne! Unde e? 

— O să sparg ușa şi o să-l caut în casă. Tu și cu Jill 
mergeţi în spate și verificați garajul și curtea. 

Maddie alerga deja pe veranda ce înconjura casa. Jill o urma. 

Uşile de la garaj erau închise, dar era o placă de acces 
pe perete. Maddie formă codul secret pe care i-l arătase 
Mike. Uşile se deschiseră. Garajul era gol. 

Îşi apăsă tâmplele cu mâna. Se întoarse și verifică 
curtea. Era frumos aranjată, florile curățate de buruieni. 
Case muncise atât de mult. 

Unde era? 

— Nu e înăuntru, spuse Jackson, grăbindu-se să li se 
alăture. Am căutat peste tot. 

— Cred că ar trebui să chemăm poliţia, spuse Jill încet. 

Maddie fu de acord. Se întoarse spre ușa de la 
bucătărie, pe care Jackson o deschisese dinăuntru după 
ce intrase în casă pe un geam pe care-l spărsese. 

Ceva o făcu să se întoarcă și să studieze curtea din nou. 

Totul era liniștit. Soarele de august ardea, fierbinte și 
orbitor. Ceva care strălucea în lumina soarelui îi atrase 
atenţia lui Maddie. Reflexia venea de la un lacăt metalic 
de la ușile duble ale adăpostului pentru furtună. 

Condusă de un presentiment, Maddie făcu un pas în 
direcţia aceea apoi altul. Și apoi începu să fugă. Case? 
Case? 

— Maddie, ce s-a întâmplat? o urmă Jackson. Din cauza tocurilor 
înalte cu care pășea pe iarbă, Maddie abia își ținea echilibrul. 

Se opri în faţa adăpostului. Arătă spre praful ridicat din 
jur, dovada evidentă a faptului că ușile fuseseră recent 
deschise. Se vedeau şi urmele roţilor unei camionete care 
duceau înspre pădure. 

Studiind acele semne o clipă, Jackson trase aceeași 
concluzie ca şi Maddie. Se apropie de uși şi își lipi ure- 
chea de ele. Case? Hei, Case, eşti acolo? 

Toţi aşteptau un răspuns. Nu se auzea nimic. 

— Poate nu-i aici, spuse Jill. Nu i-ar lăsa pe băieţi să-l încuie înăuntru. 

— Nu dacă i-ar fi așteptat. Dar dacă l-au luat prin surprindere. 

Ea îngenunche lângă uși, cu urechea lipită de lemn. 
Puse o mână pe ușă și simţi un fior trecând prin ea. 

— E aici, șopti ea, uitându-se în sus la Jackson. Simt că-i aici. 

Jackson se încruntă dar strigă din nou. 

— Case? Ne auzi? 

— Cred că aud ceva, şopti Maddie, încercând să identi- 
fice sunetul slab. Să fi fost un geamăt? 

Speriată ea se repezi la lacăt. 

— Trebuie să-l descuiem! Trebuie să văd! strigă ea. 

Jackson îi puse mâinile pe umeri şi o trase. 

— Nu poţi să-l spargi cu mâinile. Avem nevoie de o 
bară. Maddie se trăgea, rezistând eforturilor lui de a o 
potoli, teama întunecându-i judecata. Jackson o scutură 
ușor. Maddie! zise el ascuţit. Are Case o bară? Sau orice aș 
putea folosi ca să sparg lacătul ăsta? 

Ea respiră adânc și încercă să-și amintească. 

— Caută în garaj. Acolo ţine uneltele. 

Jackson fugi spre casă. 

Jill puse mâna pe umerii lui Maddie, dar nu spuse 
nimic. Probabil nu știa ce să spună. Amândouă se temeau 
că, dacă era acolo, exista un motiv pentru care Case nu 
răspundea. 

l-au trebuit lui Jackson cincisprezece minute ca să 
spargă lacătul. Deschise ușile în cele din urmă. Maddie 
înaintă. Lumina soarelui pătrundea în beciul întunecat, o 
formă observându-se la capătul scărilor. 

— Case! strigă Maddie și se repezi într-acolo. 

Se împiedică în jupă. Jackson o prinse la timp, înainte 
de a se rostogoli peste trupul lui Case. Împreună, intrară 
cu mai multă prudență. 

Ignorând mizeria şi pânzele de păianjen, Maddie înge- 
nunche lângă Case, atingându-i obrazul palid cu o mână 
tremurândă. Avea sânge pe faţă şi în păr, iar piciorul stâng 
îi era rău sucit. Dar respira. Respira. 

— Case? șopti ea, cu gura aproape de urechea lui. Case, 
mă auzi? 

Gemu şi pleoapele i se mișcară. 

— Case! Sunt eu, Maddie. Deschide ochii, iubitule. 

EI își deschise ochii, deși erau impăienjeniți. 

— Maddie? Vocea lui era gravă. Mi-ai spus iubitule? 

— Da, şopti ea. O, Case, ești teafăr? 

— Mă doare capul. Își ridică ochii precaut și privi în jur. 

Ea își dădu seama că își recapătă cunoștința, căci înjura 
în barbă. Văzând că era teafăr, Jackson traversă încăperea, 

ferinduși capul de tavanul prea jos. Se aplecă să ridice un 
radio ieftin din plastic, care mergea cu baterii, pe care-l 
văzuse într-un colț. 

— Ce naiba-i ăsta? întrebă în timp ce-l închise. 

Case se ridică în șezut, ajutat de Maddie şi Jill. 

— Ăla m-a atras aici. Plecam spre biserică atunci când 
am văzut uşile de la adăpost deschise. Când am venit să le 
închid, am auzit zgomotul. Am intrat să văd ce e, când am 
fost lovit pe la spate. M-am lovit de grinda aia când am 
căzut. La dracu”! 

Maddie îi atinse obrazul roşu, temându-se să nu aibă 
vreo contuzie. 

— Şi de atunci ești inconștient? 

— Din când în când, cred. Am auzit tot timpul radio-ul, 
dar nu reuşeam să mă trezesc ca să-l închid. Acum mă 
simt bine, adăugă el pentru a o linişti. 

Dar nu era liniștită. Voia să-l ducă la doctor cât mai 
repede. 

— Credem că Danny și un prieten de-al lui te-au atacat, 
spuse Jill, indignarea crescândă simțindu-se în vocea ei. 
Le-am văzut mașina în pădure. 

Faţa lui Case se crispă. 

— O să-i... 

— O să laşi autorităţile să se ocupe de asta, îl întrerupse 
Maddie ferm. Clar? 

El oftă. 

— Da. Dar ar face bine să facă ceva cu puștii ăștia de 
data asta, că de nu am să mă ocup eu de ei. 

— Ceva se va face, spuse Jill, îndreptându-se spre trepte. 

Case își scutură capul, apoi își apăsă tâmplele cu 
degetele, de parcă mișcarea îl amețea. Fără ambulanţă, 
spuse el. Cât e ceasul? 

— Aproape 12.30, răspunse Jackson uitându-se la ceas. 
Haide, Brannigan, să te scoatem de aici și apoi să te 
ducem la un doctor. 

— Nu, spuse Case, deși îl lăsă pe Jackson să-l ridice în 
picioare. Am alte planuri. Se uită la îmbrăcămintea 
răvășită a lui Maddie. Uită-te la tine. Ti-ai murdărit 
poalele. Cum o să arate în fotografii? 

— Arătam grozav acum o oră, răspunse ea. Se pare că 
iar mi s-a tras clapa. 

Case îi zâmbi într-un fel care-i topi inima. 

— O, nu, iubito. Nunta a fost iar amânată. Deşi nu se 
ținea prea bine pe picioare, arătă cu capul spre trepte. 
Haide. Trebuie să prindem preotul înainte să plece la pes- 
cuit sau în altă parte... 

— Vrei să continuăm nunta? Acum? 

El o sărută pe obraz. 

— Te iubesc, Maddie. Nu vreau să mai aştept prea mult 
ca să-mi devii soție. 

Ea se uită fix la el, uitând de ceilalți. 

— Nu mi-ai mai spus asta. 

— Nu? 

— Nu. 

— Dar sigur știai. 

— Nu eram sigură. Nu până acum o oră. 

— Când n-am apărut la nuntă? 

— Stiam că ai fi fost acolo și numai ceva groaznic te-ar 
fi putut împiedica. Nu m-ai fi lăsat acolo intenţionat. 

— Pentru că te iubesc. Mai mult decât propria-mi 
viaţă. 

Maddie știa, își dăduse seama de asta în garderoba 
bisericii. Case voia să se însoare cu ea, nu pentru că era 
convenabilă sau din orice alt motiv. Erau multe alte femei 
dacă ar fi vrut pur și simplu o soţie, mai tinere, mai fru- 
moase. Dar o ceruse pe ea pe plaja din Cancun. Se 
gândise la ea când stătuse în spital. Pe ea o căutase în 
Mitchell's Fork, Mississippi. Şi pentru ea clădise un cămin 
și cu ea voia să-și facă o familie. 

Pe Maddie o voia. Numai pe ea. Pentru că o iubea. 

Reţinându.-și lacrimile, ea încercă din nou: 

— Ce-ar fi să chemăm poliţia? Cum rămâne cu Danny și 
Steve? 

— Cineva poate să sune de la biserică. O să dau o 
declaraţie îndată ce spun „Da”. Acum, vii sau nu? El 
întinse mâna, cu ochii la Maddie, iar în argintul lor ea 
văzu adâncimea sentimentelor acestui bărbat puternic, 
căruia îi venea greu să și le exprime. 

Ea îl luă de mână. Să mergem. 

Majoritatea invitaţilor erau încă la biserică, curiozi- 
tatea fiind cea care-i ţinuse acolo. Fascinaţi de 
întorsătura lucrurilor, se grăbiră să se așeze înapoi pe 
scaune în timp ce Anita încerca să reia controlul asupra 
ceremoniei. 

Organistul plecase, având alte planuri. Unul din invi- 
taţi știa să cânte și îi ajuta. Fetiţa cu flori adormise în poala 
maică-sii şi trebui trezită, căscând și cu pleoapele grele, 
dar cooperantă. 

Smochingurile mirelui și al cavalerului de onoare erau 
șifonate şi prăfuite și era o ruptură în pantalonii mirelui. 
$chiopătă rău cu piciorul rănit iarăși, deși stătea drept 
așteptându-și mireasa. Părul era încă ciufulit și lipit într-o 
parte de sânge. Faţa îi era palidă și învinețită. Se spălă 
repede, dar scăpă o pată de sânge lângă tâmplă. Doctorul 
Adcock era gata să-l examineze, imediat ce se termina 
ceremonia. Dar mirele zâmbea. 

Rochia de seară a domnișoarei de onoare era plină de 
praf pe tiv iar pantofii murdari. Florile se ofiliseră, la fel 
ca şi cele din buchetul miresei. 

Mireasa era frumoasă. Nimeni nu observase că vălul îi 
era şifonat, că îi atârnau șuvițe de păr, sau că marginea 
rochiei era murdară şi ruptă în câteva locuri. Și nimeni nu 
știa că i se dusese firul la unul din ciorapi, acoperiţi de 
fusta lungă. Mulţi dintre invitaţi au spus mai târziu că a 
fost cea mai emoţionantă, cea mai sinceră schimbare de 
jurăminte la care participaseră vreodată. 

Și Maddie era de acord. 


Epilog 


— Unde-o fi Case? Ce l-o fi reţinând atâta? 

Maddie Brannigan reuși să zâmbească auzind panica 
din vocea tatălui ei. 

— Nu te îngrijora. O să vină la timp. 

Stând lângă patul de spital în care era culcată ea, Mike 
încercă să pară mai liniștit. 

— Sper să ai dreptate, draga mea. Nu sunt gata să fac pe 
moașa. Pe vremea mea, bărbaţii așteptau în camera de 
gardă în timpul nașterii. 

— Vremurile s-au schimbat, tată, murmură ea, după 
care își tinu respiraţia în timp ce avea o altă con- 
tractie. 

Mike gemu și el la unison mângâindu-i mâna și 
exprimându-și tare dorința ca ginerele lui să vină mai 
repede. 

Spre ușurarea tuturor, Case apăru câteva minute mai 
târziu. 

— Am întârziat? întrebă trăgându-și un halat apretat 
peste uniformă. 

— Nu, îl asigură Maddie, cu lacrimi în ochi. Ai ajuns la 
tanc. 

Mike eliberă locul de lângă pat pentru soțul ei. 

— Anunţă-mă când naște, zise el peste umăr în timp ce 
ieşea din încăpere. 

Zachary Michael Brannigan s-a născut o oră mai târziu, 
la nouă luni și jumătate de la nunta părinţilor. El fusese 
conceput în timpul lungii și aventuroasei luni de miere 
în Europa, cadoul de la mire pentru mireasă. În ciudaunei 
contuzii și a unei glezne sucite, mirele făcuse luna de 
miere de neuitat pentru mirească. 

După scandalul care-i trimisese pe Danny Cooper și 
Steve Langford la școala militară, băieţii juraseră că nu 
intenționau să-l rănească pe Case, că doar făcuseră o 
glumă încuindu-l în adăpost în ziua nunţii. Case fusese 
convins de un grup de cetăţeni să candideze la postul de 
șerif la următoarele alegeri. El câștigase detașat, deși spu- 
sese de mai multe ori că nu știa cum se lăsase convins să 
facă asta. Nu intenţionase să rămână în slujba legii, dar 
Maddie presupuse că îi plăcea postul mai mult decât 
recunoștea. 

Surprinzător, Case fusese sprijinit de Major Cooper, 
care se trezise la realitate când își dăduse seama că 
progenitura sa l-ar fi putut ucide pe Case cu răzbunările 
lui. Cooper pretindea că nu-și dăduse seama de asta 
până când lucrurile nu au început să scape de sub 
control. 

Întinsă pe pernele patului de spital, Maddie se odihnea 
după naștere și își urmărea soţul jucându-se cu fiul său 
firav, având o privire plină de adoraţie pe chip. 

— Ei, şerifule? Ce-ai de spus de data asta în apărarea ta. 
Cât pe ce să ne tragi clapa, mie și fiului tău. 

— A fost o scurgere de substanţe chimice pe autostradă. 
N-a fost nimeni rănit, dar cineva trebuia să supravegheze 
curățirea locului. 

— Şi acel cineva erai tu. 

El încuviinţă din cap. 

— Dar am alergat îndată ce Jackson a venit să-mi spună 
că ai intrat în travaliu în timp ce te pregăteai să faci duș 
pentru a merge la nunta lui și a lui Jill. Era înnebunit să 
mă aducă la timp, şi-i mulțumesc. Nu aș fi pierdut asta 
pentru nici un dezastru din lume, Maddie. 

Ea zâmbi. 

— Ştiu, iubitule. Ştiam că vei fi aici. El nu-i întoarse 
zâmbetul. În schimb, își privi fiul care dormea. Când își 
ridică ochii din ochi, ochii îi luceau de emoție. 

— Te iubesc, Maddie. 

Încă o spunea rar, la ocazii deosebite. Cum ar fi asta. 
Cuvintele erau speciale pentru Maddie, căci ea ştia că le 
spune cu sinceritate. Case Brannigam. 


Sfârşit 


